

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ PLUNGĖS RAJONO SAVIVALDYBĖJE SUTEIKIMO KOMISIJOS SUDARYMO**

2024 m. gegužės 30 d. Nr. T1-116

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Žymių žmonių, istorinių datų, įvykių įamžinimo ir gatvių pavadinimų Plungės rajono savivaldybėje suteikimo tvarkos aprašo, patvirtinto Plungės rajono savivaldybės tarybos 2020 m. balandžio 23 d. sprendimu Nr. T1-49 „Dėl Žymių žmonių, istorinių datų, įvykiųįamžinimo ir gatvių pavadinimų Plungės rajono savivaldybėje suteikimo tvarkos aprašo patvirtinimo“, 11 punktu bei atsižvelgdama į Plungės rajono savivaldybės mero 2024 m. balandžio 30 d. potvarkį Nr. PE-176, Plungės rajono savivaldybės taryba n u s p r e n d ž i a:

1. Sudaryti Žymių žmonių, istorinių datų, įvykių įamžinimo ir gatvių pavadinimų Plungės rajono savivaldybėje suteikimo komisiją:

Alvidas Bakanauskas, Žemaičių dailės muziejaus direktorius;

Ramūnas Lydis, Žemaitijos nacionalinio parko direktorius;

Gintaras Ramonas, Plungės r. savivaldybės administracijos Kultūros, turizmo ir viešųjų ryšių skyriaus vyr. specialistas;

Gintautas Rimeikis, Plungės rajono savivaldybės administracijos Švietimo ir sporto skyriaus vedėjas;

Danutė Užkurienė, Plungės Senamiesčio mokyklos istorijos mokytoja;

Plungės rajono savivaldybės administracijos seniūnijos, kurioje norima įamžinti, seniūnas.

2. Pripažinti netekusiu galios Plungės rajono savivaldybės tarybos 2020 m. gegužės 28 d. sprendimą Nr. T1-99 „Dėl Žymių žmonių, istorinių datų, įvykių įamžinimo ir gatvių pavadinimų Plungės rajono savivaldybėje suteikimo komisijos sudarymo“ su visais pakeitimais ir papildymais.

Savivaldybės meras Audrius Klišonis