

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL BIUDŽETINIŲ ĮSTAIGŲ PLUNGĖS R. alsėdžių stanislovo narutavičiaus gimnazijos, Plungės r. Kulių gimnazijos ir PLUNGĖS R. žemaičių kalvarijos motiejaus valančiaus gimnazijos REORGANIZAVIMO SĄLYGŲ APRAŠO**

**patvirtinimo**

2024 m. gegužės 30 d. Nr. T1-120

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos civilinio kodekso 2.96 straipsnio 1 dalimi, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 24 straipsnio 12 dalimi ir Plungės rajono savivaldybės tarybos 2024 m. kovo 28 d. sprendimu Nr. T1-60 ,,Dėl sutikimo reorganizuoti biudžetines įstaigas“, Plungės rajono savivaldybės taryba nusprendžia:

1. Reorganizuoti Plungės r. Kulių ir Plungės r. Žemaičių Kalvarijos Motiejaus Valančiaus gimnazijas, jas prijungiant prie Plungės r. Alsėdžių Stanislovo Narutavičiaus gimnazijos ir pervadinant ją Plungės r. Žemaitijos kadetų gimnazija.

2. Patvirtinti biudžetinių įstaigų Plungės r. Alsėdžių Stanislovo Narutavičiaus gimnazijos, Plungės r. Kulių gimnazijos ir Plungės r. Žemaičių Kalvarijos Motiejaus Valančiaus gimnazijos (toliau – Gimnazijos) reorganizavimo sąlygų aprašą (pridedama).

3. Pavesti Plungės rajono savivaldybės merui, Savivaldybės administracijos direktoriui, reorganizuojamų įstaigų vadovams įgyvendinti šiuo sprendimu patvirtintą Reorganizavimo sąlygų aprašą.

4. Įgalioti Gimnazijų direktorius teisės aktų nustatyta tvarka iš Juridinių asmenų registro išregistruoti reorganizuojamas biudžetines įstaigas ir atlikti kitus, su tuo susijusius, veiksmus ne vėliau kaip iki 2024 m. rugpjūčio 31 d.

Savivaldybės meras Audrius Klišonis

PATVIRTINTA

Plungės rajono savivaldybės tarybos 2024 m. gegužės 30 d.

sprendimu Nr. T1-120

**BIUDŽETINIŲ ĮSTAIGŲ PLUNGĖS R. ALSĖDŽIŲ STANISLOVO NARUTAVIČIAUS gimnazijos, Plungės r. KULIŲ GIMNAZIJOS IR PLUNGĖS R. ŽEMAIČIŲ KALVARIJOS MOTIEJAUS VALANČIAUS GIMNAZIJOS REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Biudžetinių įstaigų Plungės r. Alsėdžių Stanislovo Narutavičiaus gimnazijos, Plungės r. Kulių gimnazijos ir Plungės r. Žemaičių Kalvarijos Motiejaus Valančiaus gimnazijos (toliau – Gimnazijos)reorganizavimo sąlygų aprašas (toliau – Aprašas) nustato Plungės r. Kulių gimnazijos ir Plungės r. Žemaičių Kalvarijos Motiejaus Valančiaus gimnazijos **reorganizavimą prijungimo prie** Plungės r. Alsėdžių Stanislovo Narutavičiaus gimnazijos **būdu.**

**II SKYRIUS**

**INFORMACIJA APIE REORGANIZAVIME DALYVAUJANČIUS JURIDINIUS ASMENIS**

2. Reorganizuojami juridiniai asmenys, kurių:

2.1. pavadinimas – Plungės r. Kulių gimnazija (toliau – Kulių gimnazija):

2.1.1. teisinė forma – biudžetinė įstaiga;

2.1.2. buveinė: Aušros g. 24, LT-90372, Kulių mstl., Plungės r.;

2.1.3. kodas 191131028;

2.1.4. registro tvarkytojas – valstybės įmonė Registrų centras.

2.2. pavadinimas – Plungės r. Žemaičių Kalvarijos Motiejaus Valančiaus gimnazija (toliau – Žemaičių Kalvarijos Motiejaus Valančiaus gimnazija):

2.2.1. teisinė forma – biudžetinė įstaiga;

2.2.2. buveinė: Gluosnių al. 1, LT-90443, Žemaičių Kalvarijos mstl., Plungės r.;

2.2.3. kodas 191131551;

2.2.4. registro tvarkytojas – valstybės įmonė Registrų centras.

3. Reorganizavime dalyvaujantis juridinis asmuo, kurio:

3.1. pavadinimas – Plungės r. Alsėdžių Stanislovo Narutavičiaus gimnazija (toliau – Alsėdžių Stanislovo Narutavičiaus gimnazija);

3.2. teisinė forma – biudžetinė įstaiga;

3.3. buveinė: Draugystės g. 6B, LT-90471, Alsėdžių mstl., Plungės r.;

3.4. kodas 191130983;

3.5. registro tvarkytojas – valstybės įmonė Registrų centras.

**III SKYRIUS**

**REORGANIZAVIMO TIKSLAS, PAGRINDIMAS IR BŪDAS,**

**PO REORGANIZAVIMO VEIKLĄ BAIGIANTYS IR VEIKLĄ TĘSIANTIS JURIDINIAI ASMENYS**

4. Reorganizavimo pagrindimas – reorganizavimas vykdomas įgyvendinant Nacionalinę švietimo politiką, vadovaujantis Plungės rajono savivaldybės (toliau – Savivaldybė) bendrojo ugdymo mokyklų tinklo pertvarkos 2021–2025 metų bendruoju planu, patvirtintu Plungės rajono savivaldybės tarybos 2021 m. vasario 18 d. sprendimu Nr. T1-52, ir Savivaldybės tarybos 2024 m. kovo 28 d. sprendimu Nr. T1-60 „Dėl sutikimo reorganizuoti biudžetines įstaigas“.

Tai sukurs optimalias sąlygas ugdymo individualizavimo galimybėms didinti pagal bendrojo ugdymo mokyklų programas.

Pagrindinis reorganizavimo tikslas – prijungti dvi gimnazijas prie kitos, siekiant optimizuoti Savivaldybės biudžetinių švietimo įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir intelektinius išteklius.

5. Reorganizavimo būdas – Plungės r. Kulių gimnazija ir Plungės r. Žemaičių Kalvarijos Motiejaus Valančiaus gimnazija reorganizuojamos prijungimo būdu, jas prijungiant prie Plungės r. Alsėdžių Stanislovo Narutavičiaus gimnazijos, pakeičiant gimnazijos pavadinimą į Plungės r. Žemaitijos kadetų gimnazija. Prijungus įstaigas jos taps Plungės r. Žemaitijos kadetų gimnazijos skyriais. Plungės r. Žemaitijos kadetų gimnazijoje bus vykdomos ikimokyklinio, priešmokyklinio, pradinio, pagrindinio ugdymo programų I ir II dalys, vidurinio ugdymo, neformaliojo vaikų ir suaugusiųjų švietimo.

6. Po reorganizavimo pasibaigsiančios biudžetinės įstaigos – Plungės r. Kulių gimnazija ir Plungės r. Žemaičių Kalvarijos Motiejaus Valančiaus gimnazija– po išregistravimo iš Juridinių asmenų registro (ne vėliau kaip 2024 m. rugpjūčio 31 d.).

7. Po reorganizavimo veiklą tęsia juridinis asmuo – Plungės r. Žemaitijos kadetų gimnazija, kuriai pereina visos reorganizuotų įstaigų teisės ir pareigos.

**IV SKYRIUS**

**REORGANIZUOJAMŲ JURIDINIŲ ASMENŲ IR PRADĖJUSIO VEIKLĄ PO REORGANIZAVIMO JURIDINIO ASMENS FUNKCIJOS**

8. Gimnazijų direktoriai:

8.1. Iki 2024 m. balandžio 5 d. parengia Reorganizavimo sąlygų aprašą, jį užregistruoja Juridinių asmenų registre ir paskelbia viešai apie Reorganizavimo sąlygų aprašo parengimą, nurodant, kur ir nuo kada galima susipažinti su biudžetinės įstaigos reorganizavimo sąlygomis, po reorganizavimo veiksiančių biudžetinių įstaigų nuostatų projektais, reorganizavime dalyvaujančių biudžetinių įstaigų praėjusių trejų finansinių metų metinių ataskaitų rinkiniais ir metinėmis veiklos ataskaitomis, ir praneša raštu visiems biudžetinių įstaigų kreditoriams Lietuvos Respublikos biudžetinių įstaigų įstatymo nustatyta tvarka.

8.2. Iki 2024 m. gegužės 31 d. apie Reorganizavimo sąlygų aprašo patvirtinimą vieną kartą viešai paskelbia švietimo įstaigų nuostatuose nurodytuose šaltiniuose, švietimo įstaigų ir Savivaldybės interneto svetainėse bei raštu praneša visiems kreditoriams.

8.3. Ne vėliau kaip pirmą Reorganizavimo sąlygų aprašo paskelbimo dieną Juridinių asmenų registrui pateikia dokumentus (skelbimą apie Reorganizavimo sąlygų aprašo paskelbimą spaudoje, prašymą įregistruoti juridinio asmens teisinį statusą, Reorganizavimo sąlygų aprašą ir dokumentą, patvirtinantį, kad sumokėtas mokestis už Reorganizavimo sąlygų aprašo įregistravimą), reikalingus reorganizuojamų įstaigų statusui įregistruoti.

8.4. Iki 2024 m. gegužės 3 d. teisės aktų nustatyta tvarka teikia Savivaldybės tarybai tvirtinti Gimnazijų Reorganizavimo sąlygų aprašą, kurį per 5 (penkias) dienas nuo patvirtinimo pateikia valstybės įmonei Registrų centrui.

9. Alsėdžių Stanislovo Narutavičiaus gimnazijos, Kulių gimnazijos ir Žemaičių Kalvarijos Motiejaus Valančiaus gimnazijos direktoriai, vadovaujantis viešojo sektoriaus apskaitos ir finansinės atskaitomybės 31 standarto „Reorganizuojamų ir likviduojamų viešojo sektoriaus subjektų finansinės ataskaitos“ nuostatomis parengia ataskaitas ir pateikia Plungės rajono savivaldybės administracijos finansų ir biudžeto skyriui.

10. Plungės r. Kulių ir Plungės r. Žemaičių Kalvarijos Motiejaus Valančiaus gimnazijų direktoriai teisės aktų nustatyta tvarka išregistruoja Kulių gimnaziją ir Žemaičių Kalvarijos Motiejaus Valančiaus gimnaziją iš valstybės įmonės Registrų centro, o Plungės r. Alsėdžių Stanislovo Narutavičiaus gimnazijos direktorius pakeičia gimnazijos pavadinimą į: Plungės r. Žemaitijos kadetų gimnazija iki 2024 m. rugpjūčio 31 d.

11. Gimnazijų direktoriai apie švietimo įstaigų reorganizavimą raštu praneša kiekvieno vaiko vienam iš tėvų (globėjų) ne vėliau kaip per du mėnesius nuo sprendimo priėmimo dienos.

12. Gimnazijų direktoriai iki 2024 m. gegužės 31 d. suderina Plungės r. Žemaitijos kadetų gimnazijos pareigybių sąrašą ir etatų skaičių su Savivaldybės administracijos Švietimo ir sporto skyriumi (toliau – Skyrius).

13. Gimnazijų direktoriai tarpusavyje iki 2024 m. birželio 4 d. suderina galimą Plungės r. Žemaitijos kadetų gimnazijos didžiausią leistiną pareigybių skaičių.

14. Savivaldybės meras teisės aktų nustatyta tvarka įspėja Kulių ir Žemaičių Kalvarijos Motiejaus Valančiaus gimnazijų direktorius apie darbo sąlygų pasikeitimą ar atleidimą, nesutikus dirbti pakeistomis sąlygomis.

15. Kulių ir Žemaičių Kalvarijos Motiejaus Valančiaus gimnazijų direktoriai surengia konsultacijas su darbuotojų atstovais apie darbo sąlygų pasikeitimą pagal poreikį, bet ne vėliau kaip per du mėnesius nuo sprendimo reorganizuoti priėmimo.

16. Kulių ir Žemaičių Kalvarijos Motiejaus Valančiaus gimnazijų direktoriai teisės aktų nustatyta tvarka įspėja darbuotojus apie darbo sąlygų pasikeitimą ar galimą atleidimą, jeigu jie nesutinka dirbti pakeistomis darbo sąlygomis.

17. Darbuotojų, su kuriais darbo sutartys sudarytos su Kulių ir Žemaičių Kalvarijos Motiejaus Valančiaus gimnazijomis, darbo santykiai tęsiami Plungės r. Žemaitijos kadetų gimnazijoje. Nesutarus dėl darbo santykių tęsimo Plungės r. Žemaitijos kadetų gimnazijoje, darbo sutartys nutraukiamos iki 2024 m. rugpjūčio 31 d. Lietuvos Respublikos darbo kodekso nustatyta tvarka. Darbo sutarčių nutraukimo pagrindas taip pat būtų etatų ir klasių (grupių) komplektų skaičiaus mažinimas, patvirtintas Plungės rajono savivaldybės tarybos.

18. Skyrius ieško galimybių darbuotojus, kurių pareigybės panaikinamos, įdarbinti kitose rajono švietimo įstaigose ir apie jas informuoja Gimnazijų direktorius.

19. Savivaldybės administracijos Finansų ir biudžeto skyrius parengia ir teikia Savivaldybės tarybai tvirtinti patikslintus Plungės r. Žemaitijos kadetų gimnazijos 2024 metų biudžeto asignavimus.

**V SKYRIUS**

**TURTO VERTINIMAS, INVENTORIZAVIMO, TEISIŲ IR PAREIGŲ PERDAVIMO TVARKA**

20. Savivaldybės mero potvarkiu iki 2024 m. liepos 30 d. sudaroma komisija Gimnazijų direktorių reikalų perdavimui–priėmimui.

21. Reorganizuojamos biudžetinės įstaigos – Kulių gimnazija ir Žemaičių Kalvarijos Motiejaus Valančiaus gimnazija – iki 2024 m rugpjūčio 31 d. baigia komplektuoti dokumentų fondus, atlieka dokumentų vertės ekspertizę, sudaro bylų apskaitos dokumentus (bylų apyrašus, sąrašus ir kt.). Trumpai saugomus dokumentus, kurių saugojimo terminas pasibaigęs, sunaikina, surašydamos dokumentų naikinimo aktus.

22. Po reorganizavimo pasibaigsiančių biudžetinių įstaigų – Kulių gimnazijos ir Žemaičių Kalvarijos Motiejaus Valančiaus gimnazijos – nuolat ir ilgai saugomi dokumentai bei trumpai saugomi dokumentai, kurių saugojimo terminas nesibaigė, Lietuvos Respublikos dokumentų ir archyvų įstatymo nustatyta tvarka iki 2024 m. rugpjūčio 31 d. perduodami toliau saugoti po reorganizavimo veiksiančiai biudžetinei įstaigai Plungės r. Žemaitijos kadetų gimnazijai.

23. Reorganizavimo metu atliekama biudžetinių įstaigų – Gimnazijų – patikėjimo teise, panaudos ir (ar) kitais pagrindais valdomo trumpalaikio turto, ilgalaikio materialiojo turto, finansinio turto ir nematerialiojo turto inventorizacija. Inventorizacija atliekama iki 2024 m. rugpjūčio 5 d. Už inventorizacijos atlikimą ir inventorizacijos apyrašų parengimą atsako šiame punkte išvardintų biudžetinių įstaigų vadovai.

24. Reorganizuojamų biudžetinių įstaigų – Kulių gimnazijos ir Žemaičių Kalvarijos Motiejaus Valančiaus gimnazijos – patikėjimo teise valdomas trumpalaikis turtas, ilgalaikis materialusis turtas, finansinis turtas ir nematerialusis turtas, prieš tai suderinus su Plungės paslaugų ir švietimo pagalbos centru, perduodamas perdavimo ir priėmimo aktais po reorganizavimo veiksiančiai biudžetinei įstaigai Plungės r. Žemaitijos kadetų gimnazijai ir (ar) kitam patikėtiniui iki reorganizacijos proceso pabaigos.

25. Reorganizuojamų biudžetinių įstaigų panaudos pagrindais valdomas trumpalaikis materialusis turtas, ilgalaikis materialusis turtas ir (ar) nematerialusis turtas, kuris bus reikalingas po reorganizavimo veiksiančios biudžetinės įstaigos Plungės r. Žemaitijos kadetų gimnazijos veiklai vykdyti, po reorganizavimo, jei panaudos davėjas sutinka, pereina po reorganizavimo veiksiančiai biudžetinei įstaigai Plungės r. Žemaitijos kadetų gimnazijai, su panaudos davėjais pasirašant atitinkamus susitarimus dėl panaudos sutarčių pakeitimo. Nereikalingas turtas grąžinamas panaudos davėjui iki reorganizavimo pabaigos.

26. Reorganizuojamų biudžetinių įstaigų – Kulių gimnazijos ir Žemaičių Kalvarijos Motiejaus Valančiaus gimnazijos – kreditorių reikalavimai ir mokėtinos sumos pereina po reorganizavimo veiksiančiai biudžetinei įstaigai Plungės r. Žemaitijos kadetų gimnazijai.

27. Visas reorganizuojamų biudžetinių įstaigų – Kulių gimnazijos ir Žemaičių Kalvarijos Motiejaus Valančiaus gimnazijos – prievoles, teises ir pareigas (įskaitant, bet neapsiribojant: teises ir pareigas, kylančias iš sutarčių; prievoles mokėti atitinkamas įmokas, mokesčius, baudas, delspinigius mokesčių administratoriui, Valstybinio socialinio draudimo fondui ir kitoms valstybės institucijoms) perima po reorganizavimo veiksianti biudžetinė įstaiga Plungės r. Žemaitijos kadetų gimnazija.

28. Reorganizuojamų biudžetinių įstaigų – Kulių gimnazijos ir Žemaičių Kalvarijos Motiejaus Valančiaus gimnazijos – antspaudai Lietuvos Respublikos teisės aktų nustatyta tvarka sunaikinami po to, kai pasirašomi turto ir dokumentų perdavimo ir priėmimo aktai bei kiti dokumentai ir įstaigos yra išregistruojamos iš Juridinių asmenų registro.

29. Po reorganizavimo veiksiančios biudžetinės įstaigos Plungės r. Žemaitijos kadetų gimnazijos vadovas iki 2024 m. rugpjūčio 31 d. Juridinių asmenų registre įregistruoja po reorganizavimo veiksiančios biudžetinės įstaigos Plungės r. Žemaitijos kadetų gimnazijos nuostatus.

30. Reorganizuojamų įstaigų – Kulių gimnazijos ir Žemaičių Kalvarijos Motiejaus Valančiaus gimnazijos – vadovai iki 2024 m. rugpjūčio 31 d. išregistruoja iš Juridinių asmenų registro po reorganizavimo pasibaigiančias įstaigas – Kulių gimnaziją ir Žemaičių Kalvarijos Motiejaus Valančiaus gimnaziją – ir atlieka visus kitus su įstaigų išregistravimu susijusius veiksmus, o Plungės r. Alsėdžių Stanislovo Narutavičiaus gimnazijos vadovas pakeičia įstaigos pavadinimą į Plungės r. Žemaitijos kadetų gimnaziją ir atlieka visus kitus su įstaigos pavadinimo keitimu susijusius veiksmus.

**VI SKYRIUS**

**BAIGIAMOSIOS NUOSTATOS**

31. Alsėdžių Stanislovo Narutavičiaus gimnazijos, Kulių gimnazijos ir Žemaičių Kalvarijos Motiejaus Valančiaus gimnazijos direktoriai reorganizacijos metu užtikrina nepertraukiamą uždavinių ir funkcijų, nustatytų Lietuvos Respublikos švietimo įstatyme, biudžetinių įstaigų nuostatuose bei kituose teisės aktuose, vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_