PATVIRTINTA

Plungės rajono savivaldybės

tarybos 2024 m. gegužės 30 d.

sprendimu Nr. T1-128

**PLUNGĖS RAJONO SAVIVALDYBĖS**

**2024 METŲ SOCIALINIŲ PASLAUGŲ PLANAS**

**I SKYRIUS**

**ĮVADAS**

**1. Bendra informacija.**

Plungės rajono savivaldybės 2024 metų socialinių paslaugų planas (toliau – Socialinių paslaugų planas) parengtas vadovaujantis Lietuvos Respublikos socialinių paslaugų įstatymu, Socialinių paslaugų planavimo metodika, patvirtinta LR Vyriausybės 2006 m. lapkričio 15 d. nutarimu Nr. 1132, Socialinių paslaugų išvystymo normatyvais, patvirtintais Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 „Dėl Socialinių paslaugų išvystymo normatyvų patvirtinimo“ (LR socialinės apsaugos ir darbo ministro 2022 m. vasario 10 d. įsakymo Nr. A1-99 redakcija), ir kitais teisės aktais.

Socialines paslaugas Plungės rajono savivaldybės (toliau – Savivaldybė) gyventojams planuoja ir organizuoja Savivaldybės administracijos Socialinės paramos skyrius (toliau – Socialinės paramos skyrius). Socialinių paslaugų planas rengiamas atsižvelgiant į Savivaldybės 2024 metų biudžete, patvirtintame Savivaldybės tarybos 2024 m. vasario 8 d. sprendimu Nr. T1-49 „Dėl Plungės rajono savivaldybės 2024 metų biudžeto patvirtinimo“ planuojamas finansuoti priemones.

Identifikuojant Savivaldybės pagrindines socialines problemas, remtasi Valstybės duomenų agentūros prie LR Vyriausybės (toliau – Valstybės duomenų agentūra) skelbiamais duomenimis, Užimtumo tarnybos, Socialinės paramos skyriaus ir kitų Savivaldybės administracijos skyrių, seniūnijų kaupiamais duomenimis, taip pat socialinių paslaugų įstaigų, nevyriausybinių žmonių su negalia organizacijų, bendruomenių pateiktais duomenimis.

Socialinių paslaugų planas atitinka Savivaldybės 2021–2030 metų Strateginio plėtros plano 1 prioriteto „Kokybiškų viešųjų paslaugų parkas“ 1.5 tikslą „Kurti saugesnę socialinę aplinką ir mažinti socialinę atskirtį“ ir šio tikslo uždavinius, taip pat atitinka Savivaldybės 2024–2026 metų Strateginio veiklos plano 004 „Socialiai saugios ir sveikos aplinkos kūrimo“ programą.

**2. Socialinių paslaugų teikimo ir plėtros tikslai.**

Socialinės paslaugos teikiamos siekiant užkirsti kelią asmens (šeimos) socialinei atskirčiai, asmens (šeimos), bendruomenės socialinėms problemoms, taip pat siekiant užtikrinti visuomenės socialinį saugumą. Socialinių paslaugų tikslas – padėti asmeniui (šeimai) ir (ar) bendruomenei išvengti socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį.

Nustatant socialinių paslaugų teikimo prioritetus atsižvelgiama į įvairių socialinių grupių asmenų poreikius socialinėms paslaugoms, kintančias aplinkybes ir Savivaldybės finansines galimybes socialinėms paslaugoms teikti.

**Svarbiausi socialinių paslaugų plėtros tikslai:**

* plėtoti socialines paslaugas teikiamas bendruomenėje asmenims su intelekto ir (ar) psichikos negalia, vaikams su negalia, vaikams, likusiems be tėvų globos;
* plėsti socialines paslaugas senyvo amžiaus asmenims, asmenims su negalia ir jų šeimoms;
* teikti kompleksines paslaugas šeimoms ir jų vaikams;
* didinant socialinių paslaugų prieinamumą plėsti paslaugų tinklą ir formuoti bendrą kompleksinę socialinių paslaugų organizavimo ir teikimo sistemą.

**3. Socialinių paslaugų plano rengėjai.**

Socialinių paslaugų plano parengimą organizavo Socialinės paramos skyrius.

**II SKYRIUS**

**BŪKLĖS ANALIZĖ**

**4. Savivaldybės socialinės, ekonominės ir demografinės situacijos įvertinimas.**

Savivaldybės privalumais laikoma palyginti patogi geografinė padėtis, Klaipėdos uosto įtakos zona, Vilniaus–Panevėžio–Šiaulių–Klaipėdos automobilių magistralė, Mažeikių–Plungės–Tauragės, Plungės–Vėžaičių, Skuodo–Plungės plentai, Vilniaus–Klaipėdos geležinkelis, turizmo plėtrai tinkami gausūs rekreaciniai ištekliai.

Savivaldybėje vyrauja maisto pramonė (UAB „Plungės kooperatinė prekyba“, UAB „Vičiūnai ir partneriai“, UAB „Baltic food partners“, UAB „Plungės duona“, UAB „Plungėsšaltis“ ir kt.), veikia sertifikuota vinių gamintoja UAB „Litnaglis“, pažangi ir sparčiai besiplečianti įmonė UAB „Litspringas“, statybos ir remonto (UAB „VVARFF“, UAB "Plungės Jonis-S), medienos apdirbimo, turizmo ir paslaugų įmonės.

Rajono plotas – 1 105 km2.

Rajone yra 1 miestas – Plungė;

4 miesteliai: Alsėdžiai, Kuliai, Plateliai ir Žemaičių Kalvarija;

206 kaimai;

11 seniūnijų: Alsėdžių, Babrungo, Kulių, Nausodžio, Paukštakių, Platelių, Stalgėnų, Šateikių, Žemaičių Kalvarijos, Žlibinų ir Plungės miesto.

**4.1. Vidutinis metinis gyventojų skaičius ir sudėtis:**

|  |  |  |  |  |  |  |
| --- | --- | --- | --- | --- | --- | --- |
| ***Eil. Nr.*** | ***Rodiklis*** | ***Gyventojų skaičius*** | | | | |
| *2020 metai* | *2021 metai* | *2022 metai* | *2023 metai* | ***2024***  ***metai*** |
| 1. | Gyventojų skaičius | 32 987 | 32 627 | 35 804 | 35 599 | **33 042\*** |
|  | iš jų: |  |  |  |  |  |
| 1.1. | mieste | 16 750 | 16 550 | 17 252 | 17 258 | **17 257\*** |
| 1.2. | kaime | 16 237 | 16 077 | 18 552 | 18 341 | **15 785\*** |
| 2. | Iš bendro gyventojų skaičiaus: |  |  |  |  |  |
| 2.1. | pensinio amžiaus gyventojų | 7526 | 6 292 | 10 215 | 9 789 | **7 411\*** |
| 2.2. | darbingo amžiaus gyventojų | 20 273 | 19 350 | 19 791 | 19 675 | **19 949\*** |
| 2.3. | neįgaliųjų skaičius | 2 157 | 2 087 | 1 697 | 2 104 | **2 921\*\*** |
| 2.4. | vaikų iki 18 metų, iš jų: | 5 149 | 6 078 | 5 798 | 6 135 | **5 682\*** |
| 2.4.1. | vaikų su negalia | 244 | 245 | 209 | 231 | **247\*\*** |
| 2.4.2. | globojamų (rūpinamų) vaikų | 66 | 63 | 63 | 74 | **70\*\*\*** |
| 3. | Socialinę riziką patiriančios šeimos | 175 | 183 | 234 | 279 | **288\*\*\*** |
| 3.1. | vaikų skaičius socialinę riziką patiriančios šeimos | 361 | 345 | 435 | 511 | **498\*\*\*** |

*\*2024 metų išankstiniai Valstybės duomenų agentūros duomenys,* [*https://osp.stat.gov.lt/*](https://osp.stat.gov.lt/)

*\*\* Socialinės apsaugos ir darbo ministerijos duomenys,* [*https://socmin.lrv.lt/lt/veiklos-sritys/socialine-integracija/negalios-reforma-ir-asmenu-su-negalia-itrauktis/statistika-2/*](https://socmin.lrv.lt/lt/veiklos-sritys/socialine-integracija/negalios-reforma-ir-asmenu-su-negalia-itrauktis/statistika-2/)

*\*\*\* 2023 metų duomenys*

2024 metų pradžioje, išankstiniais Valstybės duomenų agentūros duomenimis, Savivaldybėje gyveno 33 042 gyventojai. Rajono centre – Plungėje – gyvena apie 52,23 proc. visų Savivaldybės gyventojų, 47,77 proc. gyvena seniūnijų centruose ir kaimuose. Savivaldybėje nemažą gyventojų dalį sudaro pensinio amžiaus asmenys ir asmenys su negalia. Palyginti su bendru Savivaldybės gyventojų skaičiumi, jie sudaro 31,27 proc. Didėja ir vaikų su negalia skaičius. Tai gyventojai, kuriems reikalingos kompleksiškai teikiamos socialinės paslaugos.

Praėjusių metų duomenimis, Savivaldybėje mažas vaikų gimstamumas ir padidėjęs žmonių mirtingumas turėjo reikšmės bendram gyventojų skaičiui. 2023 metais toliau stebima tendencija, kad mirusių rajono gyventojų buvo daugiau nei užregistruotų gimusių vaikų.

**2019–2023 metų gyventojų prieaugis**

|  |  |  |  |  |  |
| --- | --- | --- | --- | --- | --- |
| *Rodikliai* | *2019*  *metai* | *2020*  *metai* | *2021*  *metai* | *2022*  *metai* | *2023 metai* |
| Gimė vaikų | 412 | 315 | 343 | 283 | 220 |
| Mirė asmenų | 392 | 474 | 568 | 512 | 460 |
| Prieaugis (vnt.) | +20 | -159 | -225 | -299 | -240 |

*Šaltinis: Teisės, personalo ir civilinės metrikacijos skyriaus duomenys*

Natūralios gyventojų kaitos rodiklis nuo 2020 metų yra neigiamas: 2020 m. – 159, 2021 m. – 225, 2022 m. – 299, 2023 m. – 240 asmenų.

**4.2. Gyventojų socialinių paslaugų poreikius sąlygojantys veiksniai.**

Savivaldybės gyventojų socialinių paslaugų poreikį lemiantys veiksniai: visuomenės senėjimas, negalia, emigracija, socialinė rizika, nedarbas.

**4.2.1. Visuomenės senėjimas.** Šį veiksnį atspindi demografinis senatvės koeficientas, kuriuo nustatomas pagyvenusių (65 metų ir vyresnio amžiaus) žmonių skaičius, tenkantis šimtui vaikų iki 15 metų amžiaus. Savivaldybėje šis demografinis senatvės koeficientas didėjo, kol 2020 metais tapo lygus Lietuvos Respublikos vidurkiui, o 2021 metais peržengė ir tapo didesnis už Lietuvos Respublikos vidurkį. Stebint praėjusių 2023 metų duomenis, ši tendencija išlieka – demografinis senatvės koeficientas Savivaldybėje yra sparčiai augantis ir žymiai lenkia šalies vidurkį. Spartūs amžiaus struktūros pokyčiai visuomenėje turi reikšmės naujų socialinių problemų atsiradimui, poreikis socialines paslaugas teikti vyresnio amžiaus asmenims tik didėja. Teikiant socialines paslaugas, gerinamos ne tik senyvo amžiaus asmenų, bet ir jų vaikų (t. y. suaugusių darbingo amžiaus gyventojų) gyvenimo kokybė, sudarant galimybę aktyviau dalyvauti darbinėje veikloje.

*Šaltinis: Valstybės duomenų agentūra*

**4.2.2. Negalia.** Tai daugialypis veiksnys, lemiantis poreikį socialinėms paslaugoms. Asmenys su negalia – viena labiausiai pažeidžiamų asmenų grupė, reikalaujanti pagalbos. Vienas iš socialinių paslaugų tikslų – asmens (šeimos) socialinių ryšių su visuomene palaikymas, socialinės atskirties įveikimas nepaisant turimos negalios.Negalia sąlygoja poreikį bendrosioms ir specialiosioms (socialinės priežiūros ir socialinės globos) paslaugoms, aprūpinimą techninės pagalbos priemonėmis, būsto pritaikymą asmenų su negalia poreikiams, asmeninei pagalbai, ir kt. koordinuotai teikiami pagalbai.

Asmenų su negalia teisėms skiriamas didelis dėmesys. Nuo 2024 m. sausio 1 d. prasidėjo negalios reforma, kurios principai atitinka Jungtinių Tautų neįgaliųjų teisių konvencijos nuostatas. Įgyvendinant asmenų su negalia socialinės integracijos tikslus, svarbu teikti paslaugas asmenims bei jų šeimoms, užtikrinti lygias galimybes jiems dalyvauti visose gyvenimo srityse.

Įstatymų nustatyta tvarka Asmens su negalia teisių apsaugos agentūros teritoriniuose skyriuose asmenims yra nustatomas neįgalumo lygis, dalyvumo lygis, individualios pagalbos poreikiai (iki 2023 m. gruodžio 31 d. – specialieji poreikiai).

Tuo atveju, kai iki 2023 m. gruodžio 31 d. vertinti specialieji poreikiai asmens, sukakusio senatvės pensijos amžių (nuo 2024 m. sausio 1 d. vertinami individualieji pagalbos poreikiai), Savivaldybės paskirtas socialinis darbuotojas pildė asmens veiklos ir gebėjimo dalyvauti įvertinimo klausimyną (nuo 2024 m. sausio 1 d. pildomas individualios pagalbos poreikio klausimynas). Savivaldybės kaimiškose seniūnijose gyvenančių asmenų asmens veiklos ir gebėjimo dalyvauti įvertinimo klausimynus (nuo 2024 m. sausio 1 d. individualios pagalbos poreikio klausimyną) užpildo seniūnijų socialinio darbo organizatoriai, o Plungės mieste gyvenančių pensinio amžiaus asmenų – 3 paskirti Socialinės paramos skyriaus darbuotojai.

Per 2023 metus iš viso užpildyta 453 asmens veiklos ir gebėjimų dalyvauti įvertinimo klausimynai, iš jų net 54 proc. sudarė aplankytų ir apklaustų Plungės mieste gyvenančių asmenų. Palyginti su 2023 metų duomenimis, užpildyta 52 klausimynais daugiau nei 2022 metais.

*Šaltinis: Socialinės paramos skyriaus duomenys*

Pagal nustatytus specialiuosius poreikius asmenims paskirtos ir mokamos tikslinės išlaidų kompensacijos, o nuo 2024 m. sausio 1 d. nustačius individualios pagalbos teikimo išlaidų kompensacijos poreikį, asmenims bus paskiriamos ir mokamos individualios pagalbos teikimo išlaidų kompensacijos. 2023 metais 1 777 asmenims, kuriems yra nustatyti specialieji poreikiai, išmokėta 3 559 915 eurų tikslinių išlaidų kompensacijų iš valstybės biudžeto lėšų.

**4.2.3. Socialinė rizika** – veiksniai ir aplinkybės, dėl kurių šeimos ar asmenys patiria ar yra pavojus jiems patirti socialinę atskirtį: suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas; nepilnamečių vaikų (įvaikių) visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas; nuo nusikalstamos veikos nukentėjusių asmenų patirta žala; įsitraukimas ar polinkis įsitraukti į nusikalstamas veikas; piktnaudžiavimas alkoholiu, narkotinėmis, psichotropinėmis medžiagomis, priklausomybė nuo alkoholio, narkotikų, psichotropinių medžiagų, alkoholio, azartinių žaidimų; elgetavimas, valkatavimas, benamystė; motyvacijos dalyvauti darbo rinkoje stoka ar nebuvimas.

Šeimoms, patiriančioms socialinę riziką, yra taikoma Atvejo vadyba (toliau – AV), paskiriamos ir teikiamos socialinės priežiūros paslaugos. Stebima, kad jų skaičius didėja. Visuomenė skiria daugiau dėmesio problemų turinčioms šeimoms ir vaikų nepriežiūrai.

**Skaičius šeimų, kurioms 2019–2023 metais taikoma Atvejo vadyba ir teikiamos socialinės priežiūros paslaugos**

|  |  |  |  |  |  |  |
| --- | --- | --- | --- | --- | --- | --- |
| ***Eil.***  ***Nr.*** | ***Pavadinimas*** | ***2019***  ***metai*** | ***2020***  ***metai*** | ***2021***  ***metai*** | ***2022***  ***metai*** | ***2023 metai*** |
| 1. | Šeimų, patiriančių socialinę riziką, skaičius | 175 | 183 | 234 | 279 | **288** |
| 2 | Vaikų, augančių šiose šeimose, skaičius | 361 | 345 | 435 | 511 | **498** |

*Šaltinis: Plungės socialinių paslaugų centro duomenys*

2023 metais vaiko teisių pažeidimai užfiksuoti 288 socialinę riziką patiriančiose šeimose, kuriose augo 498 vaikai. Darbą su socialinę riziką patiriančiomis šeimomis Savivaldybėje koordinuoja Atvejo vadybininkai, o socialines paslaugas šeimoms teikia socialiniai darbuotojai, dirbantys Plungės socialinių paslaugų centre.

2023 metais Savivaldybėje socialinės priežiūros paslaugas šeimoms, patiriančioms socialinę riziką, iš viso teikė Plungės socialinių paslaugų centro 17 socialinių darbuotojų, 2 individualios priežiūros darbuotojai ir 8 Atvejo vadybininkai. Iš jų – 8 socialiniai darbuotojai dirba su šeimomis kaimiškose seniūnijose, kiti – 9 socialiniai darbuotojai dirba su šeimomis Plungės mieste.

Atvejo vadybininkai organizuoja, koordinuoja pagalbos procesą, teikia kompleksinę pagalbą vaikui, jo tėvams ar atstovams pagal įstatymą, telkia pagalbos komandą. AV posėdžio metu sudaromas kompleksinės pagalbos planas, atsižvelgiant į šeimos poreikius, vykdoma šeimos stebėsena, planas periodiškai peržiūrimas ir koreguojamas.

2023 metais AV inicijuota 124 naujoms šeimoms, kuriose auga 218 vaikų.

Per 2023 metus Atvejo vadybininkai iš viso organizavo 632 AV posėdžius, iš kurių 155 šeimoms AV procesai buvo užbaigti, nes:

* neliko šeimoje nepilnamečių vaikų (4 šeimos);
* išnyko priežastys, dėl ko šeimai taikytas AV procesas (123 šeimos);
* šeima išvyko gyventi į kitą savivaldybę (11 šeimų);
* vaikams nustatyta nuolatinė globa (4 šeimos);
* nuspręsta netaikyti AV proceso (13 šeimų).

Siekiama sukurti socialinių paslaugų tinklą, kad būtų galima sumažinti šeimų socialinę atskirtį dėl jų patiriamų socialinių problemų. Individualios priežiūros darbuotojai kartu su socialiniais darbuotojais ugdo tėvų atsakingos tėvystės įgūdžius ir teikia praktinę pagalbą auginant vaikus iki 2 metų amžiaus arba vaikus su negalia iki 3 metų amžiaus. Šią paslaugą gali gauti socialinę riziką patiriančios šeimos, šeimos kuriose auga vaikai su negalia arba asmenų su negalia šeimos, auginančios vaikus. Per 2023 metus individualios priežiūros darbuotojo pagalba buvo suteikta 25 šeimoms ir jose augantiems 49 vaikams (17 šeimų ir 33 jų vaikams Plungės mieste ir 8 šeimoms ir 16 jų vaikų seniūnijose). Vienai ukrainiečių karo pabėgėlių šeimai dėl kylančių sunkumų individualios priežiūros darbuotojo pagalba buvo teikiama išimties tvarka.

**4.2.4. Nedarbas.** Nedarbas siejamas su asmens ir jo šeimos mažomis pajamomis, negebėjimu apsirūpinti pirmos būtinybės ir kitomis prekėmis, apmokėti būsto, komunalines paslaugas, už vaikų ir (ar) savo mokslą, sveikatos draudimo nebuvimu.

Savivaldybėje registruotų bedarbių ir darbingo amžiaus asmenų santykis yra didesnis 0,3 procentiniu punktu negu Lietuvos vidurkis. Nedarbo lygis Savivaldybėje 2024 m. kovo 1 d. sudarė 9,6 proc., jis yra didesnis 0,6 procentiniu punktu, palyginus su Rietavo savivaldybe, tačiau 0,2 procentiniu punktu mažesnis, palyginus su Telšių apskrities vidurkiu.

**Bedarbių santykis su darbingo amžiaus gyventojais 2024 m. kovo 1 d. (proc.)**

|  |  |  |  |  |  |
| --- | --- | --- | --- | --- | --- |
| ***Nedarbo lygis (proc.)*** | ***2020 m.*** | ***2021 m.*** | ***2022 m.*** | ***2023 m.*** | ***2024 m.*** |
| Plungės rajono savivaldybė | 7,2 | 17,9 | 10,2 | 9,0 | **9,6** |
| Rietavo savivaldybė | 7,0 | 16,2 | 10,4 | 9,2 | **9,0** |
| Vidutiniškai Telšių apskrityje | 8,7 | 18,0 | 10,6 | 9,5 | **9,8** |
| Vidutiniškai Lietuvoje | 8,4 | 16,4 | 10,2 | 9,1 | **9,3** |

*Šaltinis: Užimtumo tarnyba*

Užimtumo tarnybos prie LR socialinės apsaugos ir darbo ministerijos Klaipėdos klientų aptarnavimo departamento Plungės skyriuje 2024 m. kovo 1 d. buvo įregistruota 2 552 ieškantys darbo asmenys, iš kurių 2 002 asmenys – bedarbiai. Savivaldybėje 2024 m. kovo 1 d. įregistruotų bedarbių skaičius, palyginus su 2023 m. kovo 1 d. duomenimis, padidėjo 7,46 proc. Tarp bedarbių moterys sudarė 48,05 proc., kaimo gyventojai – 44,3 proc., jaunesni nei 25 metų amžiaus bedarbiai – 12,04 proc., ir vyresni nei 50 m. amžiaus sudarė 40,91 proc.

**2020–2024 metų darbo rinkos apžvalga Telšių apskrities Plungės rajono savivaldybėje**

**(2024 m. kovo 1 d.)**

|  |  |  |  |  |  |
| --- | --- | --- | --- | --- | --- |
| ***Rodikliai*** | ***2020 m.*** | ***2021 m.*** | ***2022 m.*** | ***2023 m.*** | ***2024 m.*** |
| 1. Įregistruota ieškančių darbo asmenų | 1821 | 8250 | 2246 | **2393** | **2552** |
| 2. Įregistruota bedarbių, iš jų: | 1659 | 3523 | 2021 | **1863** | **2002** |
| 2.1. moterų | 837 | 1852 | 1011 | **982** | **962** |
| 2.2. gyvenančių kaimo vietovėse | 712 | 1554 | 927 | **845** | **887** |
| 2.3. jaunimo iki 25 m. amžiaus | 178 | 716 | 203 | **227** | **241** |
| 2.4. vyresnių nei 50 m. amžiaus | 693 | 1261 | 833 | **748** | **819** |
| 3. Darbo rinkoje papildomai remiami bedarbiai | 1230 | 3271 | 1837 | **1636** | **1559** |

*Šaltinis: Užimtumo tarnyba*

**4.2.5. Migracija.** Analizuojant gyventojų migraciją remiamasi Valstybės duomenų agentūros informacija, kurioje fiksuoti tik registruoti migracijos duomenys. Šie duomenys šiek tiek skiriasi nuo realaus gyventojų judėjimo. Daugiausia emigruoja jauni ir (ar) darbingo amžiaus žmonės. Lyginant praėjusių 5 metų neto migracijos duomenis, pastebima, kad 2022 metais pirmą kartą šis rodiklis tapo teigiamas. Stebint 2023 metų duomenis, situacija išlieka panaši – neto vidurkis teigiamas, tačiau pats migracijos procesas mažėjo – tiek išvykusių, tiek atvykusių asmenų skaičius, palyginus su praėjusiais metais, yra mažesnis.

* **4.2.6. Mažos pajamos.** Mažas pajamas gaunantiems asmenims (šeimoms) mokamos socialinės pašalpos. Vidutiniškai 2023 metais socialinės pašalpos buvo mokamos 1363 gavėjams, per metus išmokėta 1 011 352,64 eurai, tai 26,87 proc. daugiau nei 2022 metais. Socialinė pašalpa buvo skiriama ne tik bedarbiams, bet ją gaudavo ir dirbančių asmenų šeimos, nes jų gaunamų pajamų dydis buvo mažesnis nei 1,1 valstybės remiamų pajamų dydis. Socialinės pašalpos mokamos ir nepinigine forma – pervedant socialines išmokas į socialines korteles, kuriomis socialinę riziką patiriantys asmenys gali įsigyti maisto produktų, išskyrus alkoholį ir tabako gaminius. Per 2023 metus Savivaldybėje buvo 33 asmenys, kuriems socialinė pašalpa buvo vedama į socialines korteles.

Asmenų (šeimų) bedarbystės ar nepritekliaus atvejais teikiama ne tik piniginė socialinė parama, bet ir socialinės paslaugos: daug dėmesio skiriama informavimui, tarpininkavimui, atstovavimui, aprūpinimui maisto produktais. Bedarbiai skatinami integruotis į darbo rinką.

*Šaltinis: Socialinės paramos skyriaus duomenys*

Siekiant kuo tvaresnės nedirbančių asmenų integracijos į darbo rinką, vykdoma Užimtumo didinimo programa (toliau – UDP). Taikant AV palengvinamas ilgą laiką nedirbusių asmenų įsitvirtinimas darbo rinkoje, labiau suderintas užimtumo skatinimo ir motyvavimo paslaugų bei piniginės socialinės paramos teikimas, užtikrintas valstybės ir Savivaldybės institucijų, įstaigų bei organizacijų, teikiančių užimtumo skatinimo ir motyvavimo paslaugas šiems asmenims, veiklos koordinavimas ir skatinamas jų bendradarbiavimas. 2023 metais iš valstybės biudžeto specialiųjų tikslinių dotacijų Savivaldybės biudžetui UDP įgyvendinimui buvo skirta 105 700 eurų lėšų. 65 300 eurų (61,8 proc. lėšų) panaudota UDP priemonėms – bedarbių asmenų įdarbinimui Plungės miesto seniūnijoje, 40 400 eurų (38,2 proc. lėšų) panaudota įgyvendinant UDP mokomųjų paslaugų, skirtų besirengiantiems darbo rinkai asmenims, pirkimui ir suteikimui bei atvejo vadybininko darbo užmokesčiui apmokėti. Unikalių UDP dalyvių skaičius 2023 metais buvo 41 asmuo.

**2023 metų Užimtumo didinimo programos priemonių įgyvendinimas ir dalyvių skaičius**

|  |  |  |
| --- | --- | --- |
| ***Eil.***  ***Nr.*** | ***Paslaugos/Priemonės pavadinimas*** | ***Dalyvių skaičius*** |
| 1. | **Mokomųjų programų paslaugos UDP dalyviams:** | |
| 1.1. | individualios Psichologinės-emocinės būklės gerinimo bei konsultavimo paslaugos | 40 |
| 1.2. | individualios Karjeros planavimo ir konsultavimo paslaugos | 41 |
| 1.3. | grupinės Karjeros planavimo ir konsultavimo paslaugos | 41 |
| 1.4. | grupinės Darbo motyvacijos stiprinimo paslaugos | 40 |
| 1.5. | grupinės Finansinio raštingumo gerinimo bei konsultavimo paslaugos | 12 |
| 1.6. | pavėžėjimo paslauga | 40 |
| 1.7. | priklausomybių konsultacijos | 23 |
| 1.8. | konsultacijos (teisininko) įsiskolinimų turintiems asmenims | 15 |
| 1.9. | sveikatos paslauga, kreipiantis dėl darbingumo lygio nustatymo | 5 |
| 1.10. | informavimas, konsultavimas, tarpininkavimas palydėjimo soc. paslauga | 40 |
| 2. | ***Priemonė UDP dalyviams*** | 24 |

*Šaltinis: Socialinės paramos skyriaus duomenys*

2024 metais iš valstybės biudžeto specialiųjų tikslinių dotacijų Savivaldybės biudžetui UDP skirta 107 200 eurų, iš kurių 54,85 proc. lėšų numatyta panaudoti bedarbių asmenų įdarbinimui seniūnijoje, likusią 45,15 proc. lėšų dalį – UDP mokomųjų paslaugų pirkimui ir suteikimui ir atvejo vadybininko darbo užmokesčiui apmokėti.

**5. Esamos socialinių paslaugų infrastruktūros Savivaldybėje analizė.**

Vadovaudamasi LR Socialinių paslaugų įstatymu, Savivaldybė atsako už socialinių paslaugų teikimo savo teritorijos gyventojams užtikrinimą, planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Socialinių paslaugų tinklą Savivaldybėje sudaro stacionarios ir nestacionarios socialinių paslaugų įstaigos, kurios yra sukoncentruotos Plungės mieste, taip pat paslaugos, perkamos iš įvairaus pavaldumo socialinių įstaigų.

**Savivaldybės organizuojamų socialinių paslaugų infrastruktūros analizė 2023 metais**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Socialinių paslaugų įstaigos tipas pagal žmonių socialines grupes[[1]](#footnote-1)** | **Socialinių paslaugų įstaigos pavadinimas** | **Pavaldumas[[2]](#footnote-2)** | **Gavėjų skaičius/vietų skaičius\*** | |
| **Iš viso** | **Iš jų -finansuojamų Savivaldybės** |
| 1. | Socialinės globos namai (senyvo amžiaus, suaugusiems su negalia asmenims, vaikams su negalia) | Plungės parapijos senelių globos namai | Religinės bendruomenės | 35 | 5 |
| Žemaičių Kalvarijos Caritas skyriaus globos namai | 28 | 3 |
| Rietavo parapijos senelių globos namai | 42 | 8 |
| Kvėdarnos parapijos senelių globos namai | 2 | - |
| Klaipėdos sutrikusio vystymosi kūdikių namai | Klaipėdos m. savivaldybė | 1 | - |
| Viliaus Gaigalaičio globos namai | Klaipėdos r. savivaldybė | 2 | 2 |
| Dienos veiklos centro Salantų padalinys | Kretingos r. savivaldybė | 2 | - |
| Antavilių pensionatas | Vilniaus m. savivaldybė | 1 | - |
| Plungės ligoninė | VšĮ | 32 | 11 |
| Senjorų dvaras | 1 | 1 |
| Muniškių socialinės globos namai | 1 | - |
| Taikos Karalienės globos namai | 1 | - |
| Sveikatos fondas | 1 | - |
| Šv. Domininko namai | 1 | - |
| Grupiniai gyvenimo namai „Vaikystės aitvarai“ | 1 | 1 |
| Ylakių globos namai | 1 | - |
| Senjorų namai „Pušelė“ |  | 1 | 1 |
| Pajūrio senelių namai | UAB | 1 | - |
| Pavandenės Senjorų namai | 1 | - |
| Varputėnų globos namai | 1 | - |
| Dūseikių socialinės globos namai | SADM | 15 | 7 |
| Stonaičių socialinės globos namai | 28 | 11 |
| Padvarių socialinės globos namai | 5 | 2 |
| Suvalkijos socialinės globos namai | 1 | 1 |
| Ventos socialinės globos namai | 1 | - |
| Specialieji tremtinių namai | 2 | - |
| 2. | Laikino gyvenimo namai | Plungės krizių centras | Plungės rajono savivaldybė | 108 | 42\* |
| Plungės socialinių paslaugų centro Krizių centras | 24 | 15\* |
| Plungės socialinių paslaugų centro  palydėjimo paslauga jaunuoliams | 2 | 5\* |
| 3. | Dienos socialinės globos centrai | Plungės specialiojo ugdymo centro Dienos socialinės globos centras | Plungės rajono savivaldybė | 15 | 24\* |
| Plungės socialinių paslaugų centro Dienos centras | 18 | 17\* |
| 4. | Savarankiško gyvenimo namai | - |  | - | - |
| 5. | Apsaugotas būstas | Žemaitijos psichikos negalią turinčių žmonių klubas „Telšių atjauta“ | VšĮ | 3 | 3\* |
| 6. | Socialinės priežiūros centrai | Plungės vaikų globos agentūra „Cyrulis“ | NVO | 33 | 30\* |
| Vaikų ir jaunimo centras „Vilties vėrinėliai“ | 35 | 30\* |
| Šateikių vaikų dienos centras | 41 | 32\* |
| Vaikų dienos centras „DraugAUK“ | 15 | 15\* |
| Vaikų dienos centras „Mes“ | 20 | 15\* |
| „Edukacija kitaip“, Alsėdžių vaikų dienos centras „3N“ | 24 | 20\* |
| Stalgėnų seniūnijos šeimų bendruomenės „Gija“ vaikų dienos centras | 33 | 25\* |
| Varkalių bendruomenės vaikų dienos centras | 30 | 25\* |
| Plungės socialinių paslaugų centras: socialinė priežiūra asmenims su negalia įstaigoje | Plungės rajono savivaldybė | 13 | 16\* |
| 7. | Bendruomeninės įstaigos | Plungės bendruomenės centras | VšĮ | 176 | 176 |
| 8. | Kitos socialinių paslaugų įstaigos | Plungės socialinių paslaugų centras:  socialinę riziką patiriančioms šeimoms jų namuose  pagalba namuose  integrali pagalba | Plungės rajono savivaldybė | 288  šeimos  498 vaikai  263  40 | -  263  30\* |
| Nacionalinis socialinės integracijos institutas – pagalba namuose | VšĮ | 44 | 30 |
| Žemaitijos psichikos negalią turinčių žmonių klubas „Telšių atjauta“ | NVO | 13 | 15\* |
| VšĮ LASS Šiaurės rytų centras | 26 | 30\* |
| Telšių apskrities sergančiųjų nervų-raumenų ligomisasociacija | 30 | 30\* |
| Plungės rajono neįgaliųjų draugija | 36 | 45\* |
| Plungės sergančiųjų cukriniu diabetu klubas | 30 | 30\* |
| Cerebrinio paralyžiaus asociacijos Plungės skyrius | 30 | 35\* |
| Sutrikusio intelekto žmonių globos bendrija „Plungės viltis“ | 29  nariai | 29  nariai |
| Plungės pagyvenusių žmonių klubas „Pilnatis“ | 45 nariai | 45 nariai |
| Plungės rajono buvusių tremtinių nevyriausybinė organizacija ,,Paliesti tremties“ | 35  nariai | 35  nariai |
| Plungės vyrų krizių centras | VšĮ | 109 | 109 |
| 9. | Šeimynos ir bendruomeniniai vaikų globos namai | Bendruomeniniai vaikų globos namai (Vėjo g. 12-17, Plungėje)  (Gandingos g. 11B, Plungėje) | Plungės rajono savivaldybė | 11 | 8 |

*Šaltinis: paslaugų teikėjų pateikta informacija*

**Savivaldybėje socialinių paslaugų teikėjai** yra Savivaldybės biudžetinės įtaigos, viešosios įstaigos ir nevyriausybinės žmonių su negalia organizacijos. Specialiųjų ugdymosi poreikių turintiems vaikams ugdymo ir lavinimo paslaugos yra teikiamos vaikų lopšelyje-darželyje „Pasaka“ bei Plungės specialiojo ugdymo centre, kuris vykdo plėtrą ir siekia kokybiškų paslaugų teikimo.

**5.1. Plungės socialinių paslaugų centras** (toliau – Plungės SPC)yra didžiausias socialinių paslaugų teikėjas Savivaldybėje. Įstaigos pagrindinė buveinė yra Mendeno g. 4, Plungėje, padaliniai – V. Mačernio g. 31, Vėjo g. 12-17 ir Gandingos g. 11B, Plungėje.

Įstaigos teikiamomis socialinėmis paslaugomis siekiama stiprinti įvairių socialinių grupių asmenų gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir užtikrinti socialinį saugumą.

Plungės SPC gyventojams teikia šias socialines paslaugas:

1. Bendrąsias socialines paslaugas:

* transporto organizavimo;
* nemokamo maitinimo labdaros valgykloje.

2. Socialinės priežiūros paslaugas:

* AV ir socialinės priežiūros paslaugų teikimas šeimoms, patiriančioms socialinę riziką ir jose augantiems vaikams;
* socialinių įgūdžių ugdymo, palaikymo ir (ar) atkūrimo paslaugų teikimas suaugusiems asmenims su intelekto negalia institucijoje;
* pagalbos į namus paslaugų teikimas senyvo amžiaus asmenims ir asmenims su negalia;
* intensyvios krizių įveikimo pagalbos teikimas krizinėje situacijoje atsidūrusiems asmenims (šeimoms) su vaikais, laikinoji priežiūra vaikams, nustačius apsaugos poreikį;
* palydėjimo paslauga jaunuoliams.

3. Socialinės globos paslaugas:

* dienos socialinė globa asmenims su sunkia negalia namuose ir institucijoje;
* integralios pagalbos (slaugos ir socialinės globos) paslaugos asmenims su sunkia negalia jų namuose pagal projektą;
* socialinės globos ir kitos paslaugos tėvų globos netekusiems vaikams ar laikinai apgyvendintiems vaikams.

4. Plungės SPC Globos centro (toliau – Globos centras) ir budinčių globotojų veikla:

* pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti;
* vykdo globėjų (rūpintojų) ir įtėvių paiešką, rengimą, atranką, konsultavimą ir pagalbos jiems teikimą pagal GIMK programą;
* teikia ir organizuoja pagalbą budintiems globotojams ir vaikus globojančioms šeimoms;
* sudaro individualius pagalbos vaikui planus, organizuoja ir koordinuoja pagalbos vaikui teikimą;
* dalyvauja vaiko globos peržiūrose, AV posėdžiuose;
* Globos centras yra teisinis atstovas vaiko, kurį prižiūri budintis globotojas, įgyvendina vaiko atstovo pagal įstatymą teises bei pareigas;
* teikia laikino atokvėpio paslaugą budinčiam globotojui, esant poreikiui ir galimybėms – ir globėjams (rūpintojams), pagal poreikį teikia intensyvią pagalbą;
* bendradarbiauja su įvairiomis institucijomis, specialistais, vaiko biologiniais tėvais (jei tai neprieštarauja vaiko interesams);
* vykdo Globos centro veiklos viešinimą;
* atlieka kitas funkcijas, susijusias su pagalba vaikams, budintiems globotojams, globėjams (rūpintojams).

5. Asmenų su negalia aprūpinimas kompensacine technika.

6. Vykdo neveiksnių asmenų gebėjimo pasirūpinti savimi ir priimti kasdienius sprendimus nustatymo funkciją.

7. Organizuoja, koordinuoja ir teikia asmeninę pagalbą asmenims, kurių funkcijos, veikla, dalyvumas dėl negalios yra visiškai arba iš dalies apriboti ir kuriems reikalinga kitų asmenų pagalba.

8. Sutarčių pagrindu su ambulatorines slaugos paslaugas asmens namuose teikiančiomis įstaigomis organizuoja ir teikia socialines paslaugas asmenims pagal įvertintą socialinių paslaugų poreikį.

Plungės SPC turi reikiamas licencijas ir leidimus įstaigos veiklai vykdyti.

Įstaiga teikia tik akredituotas socialinės priežiūros paslaugas.

**Plungės SPC vykdo šiuos projektus:**

1. Plungės SPC 2023 m. gruodžio 31 d. kartu su Savivaldybės administracija baigė įgyvendinti apie 10 metų trukusį iš Europos pagalbos labiausiai skurstantiems asmenims fondo finansuojamą projektą „Parama maisto produktais“. Kasmet, 6 kartus per metus, apie 3 000 Savivaldybės gyventojų, kurių vidutinės mėnesinės pajamos neviršijo 1,5 Lietuvos Respublikos Vyriausybės patvirtintų valstybės remiamų pajamų dydžio per mėnesį (išimties atvejais 2,5 VRP), buvo remiami maisto produktais, siekiant prisidėti prie šių žmonių skurdo ir (ar) socialinės atskirties mažinimo. Nuo 2018 metų paramos krepšelis papildytas higienos prekėmis, kurios kartu su maisto produktais buvo dalinamos du kartus per metus. Iš ES projekto skirtų lėšų papildančioms veikloms tikslinės paramos gavėjams organizuotos įvairios veiklos – ekskursijos, edukacijos, mokymai ir kt. Nuo 2024 m. sausio 1 d. Savivaldybėje, kaip ir visoje Lietuvoje, organizuotas sklandus perėjimas nuo fizinio paramos paketų dalijimo prie lėšų pervedimo į socialines korteles.

2. Įgyvendintas projektas „Bendruomeninių vaikų globos namų tinklo plėtra Plungės rajono savivaldybėje“. Vykdant Bendruomeninių vaikų globos namų (toliau – BVGN) tinklo plėtrą, antras pertvarkos etapas užbaigtas. Nuo 2023 m. rugpjūčio 30 d. 8 tėvų globos netekę vaikai apgyvendinti naujai pastatytuose ir įrengtuose BVGN adresu Gandingos g. 11B, Plungė.

3. Plungės SPC globotiniai (rūpintiniai) dalyvavo projekte „Vaikų ir jaunimo socializacijos (vasaros poilsio) programų rėmimas“. Globos centras 2023 metais kartu su BVGN ir Šeimos paramos tarnyba organizavo stovyklą „Pašėlusi vasara”. Iš viso stovykloje dalyvavo 21 vaikas ir 14 darbuotojų. Įgyvendintos visos programoje suplanuotos veiklos per 6 stovyklos dienas. Stovyklos dalyviai grožėjosi Žemaitijos nacionalinio parko lankytinomis vietomis, piliakalniais, atliko pažintinių žygių Plungės jūros pakrante, Kaušėnų rekreacijos zonoje ir kt., dalyvavo Plungės rajono savivaldybės visuomenės sveikatos biuro organizuojamose sveikatingumo paskaitose, pramogavo batutų erdvėse ir dalyvavo kituose turininguose užsiėmimuose. Planuojama, kad įstaiga projekte dalyvaus ir 2024 metais. Savivaldybės biudžeto lėšų 2023 metų programos įgyvendinimui skirta 1 600 eurų.

4. Įgyvendintas projektas „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“. Šis projektas užbaigtas ir jo veiklos pagal jungtinės veiklos (partnerystės) trišalę sutartį tarp VVTAĮT, Savivaldybės administracijos ir Plungės SPC įgyvendintos 2023 metų gegužės mėnesį. Iš viso iš Europos socialinio fondo agentūros projektui buvo skirta 112 237,40 eurų lėšų, kuriomis iš dalies finansuota Globos centro veikla.

Nuo 2023 m. liepos 1 d. pradėtas vykdyti naujas, iš ES struktūrinių fondų bendrai finansuojamas projektas „Paslaugų, skatinančių ir efektyviai palaikančių globą šeimos aplinkoje, vystymas“, kurio trukmė 4 metai. Šiam projektui ir Globos centro veiklą iš dalies finansuoti skirta 162 490,56 eurų lėšų. Projekto lėšomis bus finansuojami Globos centro darbuotojų etatai: 2 etatai – globos koordinatorių ir 0,25 etato – psichologo.

5. Plungės SPC toliau vykdo iš ES struktūrinių fondų lėšų finansuojamą projektą „Integralios pagalbos teikimas ir plėtra Lietuvos savivaldybėse“. Projekto veiklų vykdymo trukmė 2023–2026 metų pabaiga. Integralios pagalbos tikslas teikti slaugos ir socialinės globos paslaugas sunkią negalią turintiems Savivaldybės gyventojams jų namuose. Per mėnesį integralios pagalbos paslaugos suteikiamos 30 asmenų, per projekto įgyvendinimo laikotarpį planuojamas unikalių paslaugos gavėjų skaičius – 80 asmenų. Integralios pagalbos paslaugas teikia 3 mobilios komandos, susidedančios iš kvalifikuotų specialistų: slaugytojo, slaugytojo padėjėjų, ergoterapeutės ir (ar) masažuotojos, socialinės darbuotojos, individualios priežiūros darbuotojo. Projekto vertė 626 372 eurai. 2023 metais paslaugų teikimui panaudota 115 375 eurai projektinių lėšų.

**5.2. Plungės krizių centras** (toliau – Plungės KC),įsikūręs Dariaus ir Girėno g. 50, Plungėje, teikia šias socialines paslaugas suaugusiems, socialinę riziką patiriantiems asmenims:

1. Bendrąsias socialines paslaugas (informavimo, konsultavimo, tarpininkavimo ir atstovavimo).
2. Socialinės priežiūros paslaugas:

* laikino apnakvindinimo paslaugas;
* apgyvendinimo nakvynės namuose paslaugas.

Per 2023 metus socialinės priežiūros paslaugos suteiktos 108 krizinėje situacijoje atsidūrusiems asmenims.

3. Vykdo iš pataisos įstaigų paleidžiamų (paleistų) asmenų antrąjį socialinės integracijos etapą (centro paskirtas socialinis darbuotojas koordinuoja reikalingų paslaugų ir paramos asmeniui teikimą).

Per 2023 metus gauta informacijos apie 29 asmenų paleidimą iš pataisos įstaigų, tačiau į Savivaldybės teritoriją grįžo 15 asmenų.

4. Prevencines socialines paslaugas.

Įstaigos 2023 metais prevencinės socialinės paslaugos suteiktos 87 Savivaldybės gyventojams, kuriems suteiktos 296 konsultacijos.

1. Vykdo Bendruomeninių šeimos namų funkcijas organizuojant kompleksinių paslaugų šeimai teikimą.

2023 metais projekto „KOPA“ kompleksines paslaugas gavusių unikalių gavėjų skaičius – 74, jiems paslaugos suteiktos 523 kartus.

**Plungės KC nuo 2023 metų vykdo** projektą „Kompleksinės paslaugos (KOPA)“, kuris finansuojamas pagal 2021–2030 metų plėtros programos valdytojos šeimos politikos stiprinimo plėtros programos pažangos priemonės Nr. 09 004 02 05 01 „Gerinti socialinių paslaugų kokybę ir prieinamumą, didinti socialinės paramos veiksmingumą kriziniais atvejais šeimoje“ 8 veiklos „Kompleksinių paslaugų šeimai teikimas Sostinės regione“ ir 9 veiklos „Kompleksinių paslaugų šeimai teikimas Vidurio ir vakarų Lietuvos regione“ projektų finansavimo sąlygų aprašą Nr. [A1-393 Dėl 2021–2030 metų plėtros programos valdytojos Lietuvos Respublikos socialinės apsaugos ir darbo... (lrs.lt)](https://e-seimas.lrs.lt/portal/legalAct/lt/TAD/91af6e00e76111ec896de0b71e988500/asr) Veiklų vykdymas finansuojamas 2021-2027 m. ES struktūrinės paramos „Europos socialinio fondo +“ ir 2021-2027 m. ES struktūrinės paramos bendrojo finansavimo lėšomis. Projekto bendra vertė 707 990 eurų. 2023 metais projekto įgyvendinimui panaudota 10 352 eurai.

**5.3. Plungės parapijos senelių globos namai ir Žemaičių Kalvarijos Caritas skyriaus globos namai** teikia trumpalaikės ir ilgalaikės socialinės globos paslaugas senyvo amžiaus asmenims ir suaugusiems asmenims su negalia. Juose nuolat gyvena po 22–30 asmenų. 2023 metais trumpalaikė socialinė globa šiuose globos namuose suteikta 6 asmenims, iš jų 1 asmens artimiesiems organizuota ir suteikta 1 mėnesio (720 val.) laikino atokvėpio paslauga.

**5.4. Stonaičių socialinės globos namai**, esantys Savivaldybės teritorijoje, ilgalaikės socialinės globos paslaugas iš viso teikia 150 proto ir psichinę negalią turinčių asmenų. Savivaldybės apgyvendintų asmenų yra 28.

**5.5. VšĮ Plungės ligoninė** teikia trumpalaikės socialinės globos paslaugas senyvo amžiaus ir suaugusiems asmenims su negalia. Nuo 2023 metų įstaigoje teikiama laikino atokvėpio paslauga, kuri per metus suteikta 7 asmenims. Trumpalaikės socialinės globos paslaugoms teikti iš viso skirta 15 vietų, iš jų laikino atokvėpio paslaugai – 3 vietos.

**5.6. Dienos veiklos centro Salantų padalinyje,** Kretingos rajono savivaldybėje, yra teikiamos trumpalaikės socialinės globos paslaugos suaugusiems asmenims su intelekto ir (ar) psichikos bei fizine negalia. 2023 metais šios paslaugos organizuotos ir suteiktos 2 Savivaldybės gyventojams su sunkia negalia. Paslaugos centre yra patrauklios, nes dirbama su maža paslaugų gavėjų grupe, daug dėmesio skiriama asmens individualiems poreikiams tenkinti.

**5.7. Nevyriausybinės organizacijos:** VšĮ LASS šiaurės rytų centras, Sergančiųjų cukriniu diabetu klubas, Plungės rajono neįgaliųjų draugija, Telšių apskrities sergančiųjų nervų-raumenų ligomis asociacija, Cerebrinio paralyžiaus asociacijos Plungės skyrius ir Žemaitijos psichikos negalią turinčių žmonių klubas „Telšių atjauta“, šios 6 nevyriausybinės žmonių su negalia organizacijosnuo 2023 m. sausio 1 d.teikia akredituotas socialinės priežiūros – socialinės reabilitacijos asmenims su negalia bendruomenėje paslaugas, iš viso 185 akredituotos paslaugos vietos.

Kitos nevyriausybinės organizacijos – Sutrikusio intelekto žmonių globos bendrija „Plungės viltis“, Plungės pagyvenusių žmonių klubas „Pilnatis“, Plungės rajono buvusių tremtinių nevyriausybinė organizacija „Paliesti tremties“ Savivaldybės gyventojams teikia bendrąsias socialines paslaugas ir iš viso vienija 109 narius. Plungės sergančiųjų cukriniu diabetu klubas 9 vietų asmenims su negalia pritaikytu automobiliu gydymosi tikslais negalią turintiems Savivaldybės gyventojams teikia pavėžėjimo paslaugas.

**5.8. Vaikų dienos centrai:** Plungės vaikų globos agentūra „Cyrulis“, VšĮ „Šateikių vaikų dienos centras“, VšĮ „Vilties vėrinėliai“, VšĮ „Edukacija kitaip“ (Alsėdžių vaikų dienos centras), Asociacija Stalgėnų seniūnijos šeimų bendruomenė „Gija“ (Stalgėnų vaikų dienos centras), Asociacija Varkalių bendruomenė (Varkalių vaikų dienos centras), VšĮ „Vaikų ugdymas“, Plungės Senamiesčio mokyklos patalpose įsikūręs Vaikų dienos centras „DraugAUK“ ir Plungės akademiko Adolfo Jucio progimnazijos patalpose įsikūręs Vaikų dienos centras „Mes“ teikia akredituotas vaikų dienos socialinės priežiūros paslaugas – akredituota 192 paslaugos vietos. Per 2023 metus šios paslaugos suteiktos 231 vaikui, tarp jų – 8 ukrainiečiams.

**5.9. VšĮ Plungės bendruomenės centras** įsteigtas Plungės parapijos namuose, kuriuose organizuojamos dienos užimtumo paslaugos senjorams, asmenims su negalia ir kt. bendruomenės nariams. 2023 metais centre buvo teiktos sportinės treniruotės, šokių užsiėmimai, teiktos psichologo paslaugos, organizuotos įvairios popietės, seminarai, minėjimai, vyko bendradarbiavimas su kitomis organizacijomis. Įstaiga užimtumui vykdyti turi reikiamas priemones ir pritaikytą aplinką: nupirkta sporto įranga, masažinis stalas, įgarsinimo sistema, skalbimo mašina ir džiovyklė, įrengtas multisensorinis kambarys.

VšĮ Plungės bendruomenės centras atrinktas projekto „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“ socialinių dirbtuvių paslaugos partneriu Savivaldybėje. Įstaiga ruošiasi teikti socialinių dirbtuvių paslaugas, kurių tikslas – ugdyti darbingo amžiaus asmenų, turinčių intelekto ir (ar) psichikos negalią, socialinius ir darbinius įgūdžius, skatinti jų savarankiškumą ir gyvenimą bendruomenėje ir, atsižvelgiant į asmenų individualius poreikius, užimtumą atviroje darbo rinkoje. Vienu metu paslaugas gaus 8 asmenys su negalia.

Savivaldybei įgyvendinant projektą „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajono savivaldybėje“, yra pastatyti ir baigiami įrengti dveji grupinio gyvenimo namai asmenų su negalia (po 10 asmenų) apgyvendinimui. Šiuose grupinio gyvenimo namuose asmenims su intelekto ir (ar) psichikos negalia ilgalaikės socialinės globos paslaugos bus teikiamos ir organizuojamos bendruomenėje. Šioms paslaugoms teikti ir grupinio gyvenimo namų veiklai organizuoti atrinktas VšĮ Plungės bendruomenės centras.

VšĮ Plungės bendruomenės centras bendradarbiauja su partneriais iš Latvijos ir Lietuvos miestų. Vykdomos veiklos finansuojamos iš Savivaldybės biudžeto ir projektinių lėšų. 2023 metais centre paslaugos suteiktos 176 asmenims.

**5.10. Plungės specialiojo ugdymo centras** (toliau – Plungės SUC)yra įsikūręs Mendeno g. 4, Plungėje. Čia teikiamas pradinis ir pagrindinis specialusis, socialinių įgūdžių ugdymas, specialiuosius poreikius turinčiam 91 vaikui su intelekto negalia.

Plungės SUC teikiamos:

* kokybiškos švietimo pagalbos ir konsultavimo paslaugos miesto, rajono ir šalies mastu, atsižvelgiant į specialiųjų poreikių vaikų, turinčių raidos sutrikimų, jų tėvų bei pedagogų poreikius;
* apgyvendinimas bendrabutyje atokiau gyvenantiems vaikams. Apgyvendinimu per metus pasinaudojo 49 vaikai;
* pavėžėjimo paslauga vaikams, kuriems į centrą reikalinga atvykti transporto paslauga. Paslauga teikiama 70 vaikų. 10 vaikų, kurie lanko Dienos socialinės globos centrą.

Plungės SUC Dienos socialinės globos centre teikiamos:

* dienos socialinės globos paslaugos vaikams su negalia ir su sunkia negalia bei suaugusiems asmenims su sunkia negalia iki 21 metų, kol mokosi centre;
* laikino atokvėpio paslaugos.

Per 2023 metus Dienos socialinės globos centre paslaugos iš viso suteiktos 15 Savivaldybės vaikų. Laikino atokvėpio paslaugomis nebuvo pasinaudota. Įstaigoje šių socialinių paslaugų teikimui iš viso skirtos 24 vietos, 3 iš jų – laikino atokvėpio paslaugai teikti. Paslaugų teikimą įstaiga užtikrina visus metus.

**5.11. Plungės lopšelis-darželis „Pasaka**“ ugdymo paslaugas teikia 37 Savivaldybės vaikams, turintiems specialiųjų ugdymosi poreikių nuo 3 iki 7 metų amžiaus.

**5.12. VšĮ Plungės atviras jaunimo centras** Savivaldybėjeteikia dvi prevencinėms socialinėms paslaugoms priskiriamas paslaugas: atvirasis darbas su jaunimu ir mobilusis darbas su jaunimu. Šių paslaugų gavėjai – mažiau galimybių turintis jaunimas. Pagrindinė šio centro misija – įgalinti 14–29 metų jaunimą, suteikiant saugią erdvę, draugišką ir palaikančią bendruomenę bei sąlygas save įgalinti per kūrybines veiklas, savanorystę ir kitas neformalaus ugdymo veiklas.

Atviro darbo su jaunimu paslaugų teikimo metu per 2023 metus centre apsilankė ir įvairias paslaugas gavo apie 2 800 jaunuolių. Per dieną vidutiniškai centre apsilanko 16–18 jaunuolių.

Mobilusis darbas su jaunimu praėjusiais metais bendradarbiavimo sutarčių pagrindu organizuotas Savivaldybės Stalgėnų, Narvaišių ir Karklėnų seniūnijose. 2023 metais teikiant paslaugą įvykdyta 16 susitikimų su jaunimu. Vykdant mobilų darbą iš viso yra 30 jaunų žmonių, su kuriais paslaugos teikėjai palaiko kontaktą. Šią paslaugą organizuoja 2 darbuotojai.

**5.13. NVO Žemaitijos psichikos negalią turinčių žmonių klubas „Telšių atjauta“** Savivaldybės gyventojams teikia akredituotą apgyvendinimo apsaugotame būste paslaugą. Paslaugos gavėjai – darbingo amžiaus asmenys, kuriems nustatyta negalia dėl intelekto ir (ar) psichikos sutrikimų. Savivaldybėje ši paslauga teikiama 3 asmenims: 2 iš jų išnuomotuose būstuose Plungės mieste, 1 Savivaldybės gyventojui, palikusiam institucinę globą Dūseikių socialinės globos namuose, paslauga teikiama Telšių mieste.

**5.14. VšĮ Plungės vyrų krizių centras** įsikūrė Savivaldybės skirtose patalpose adresu Vytauto g. 7, Plungėje, ir teikia konsultacijas dėl priklausomybių krizinėje situacijoje atsidūrusiems vyrams ir jų artimiesiems, šeimų nariams. 2023 metais paslaugos suteiktos 109 asmenims (78 vyrams ir 31 moteriai). Suteikta 283 konsultacijos, bendradarbiauta su Plungės SPC, probacijos tarnyba ir kt.

**6. Savivaldybės galimybių teikti socialines paslaugas ir socialinių paslaugų poreikio įvertinimas.**

Pagrindiniai socialinių paslaugų gavėjai Savivaldybėje yra senyvo amžiaus asmenys ir suaugę asmenys su negalia, vaikai su negalia ir likę be tėvų globos vaikai, globėjai (rūpintojai), socialinę riziką patiriantys suaugę asmenys, šeimos ir socialinę riziką patiriantys jų vaikai. Pradėjus teikti prevencines ir kompleksines socialines paslaugas šeimoms paslaugų gavėjais gali būti visi sunkumų patiriantys bendruomenės nariai.

Socialinės paramos skyrius, vykdydamas teisės aktais nustatytas socialinių paslaugų organizavimo funkcijas, teikia informavimo bei konsultavimo paslaugas, vykdo kitas nustatytas administravimo procedūras: organizuoja socialinių paslaugų poreikio nustatymą, finansinių galimybių vertinimą, socialinių paslaugų skyrimą ir kt. Savivaldybės gyventojams siekiama teikti kuo daugiau ir įvairesnių socialinių paslaugų, atsižvelgiant į jų individualius poreikius.

Savivaldybėje teikiamų, perkamų ar finansuojamų socialinių paslaugų gyventojams kainų dydžiai patvirtinti Savivaldybės tarybos sprendimu.

**Savivaldybėje teikiamos socialinės paslaugos pagal žmonių socialines grupes**

|  |  |  |  |  |
| --- | --- | --- | --- | --- |
|  | **Socialinių paslaugų rūšys pagal žmonių socialines grupes[[3]](#footnote-3)** | **Asmenų skaičius, kuriems nustatytas socialinių paslaugų poreikis** | | **Socialinių paslaugų tenka 1000 gyventojų**  **/33 042/** |
| **Įvertintas**  **(suteikta)** | **Nepatenkintas**  **(laukia eilėje)** | **Tenka vietų** |
| **1** | **2** | **3** | **4** | **5** |
| **1.** | **Ilgalaikė socialinė globa** | **179** | **28** | **5,42** |
| 1.1. | senyvo amžiaus asmenims ir suaugusiems asmenims su negalia | 172 | 28 | 5,21 |
| 1.2. | likusiems be tėvų globos vaikams | 7 | x | 0,21 |
| **2.** | **Trumpalaikė socialinė globa** | **54** | **x** | **1,63** |
| 2.1. | vaikams su negalia, senyvo amžiaus asmenims ir suaugusiems asmenims su negalia, *iš jų laikinas atokvėpis:* | 47 | x | 1,42 |
| *2.1.1*. | *senyvo amžiaus asmenims* | *7* | *x* | *0,21* |
| *2.1.2.* | *suaugusiems asmenims su negalia* | *4* | *x* | *0,12* |
| 2.2. | likusiems be tėvų globos vaikams | 2/2 | x | 0,12 |
| **3.** | **Dienos socialinė globa** | **86** | **9** | **2,60** |
| 3.1 | vaikams su negalia ir su sunkia negalia institucijoje Plungės SUC | 15 | x | **0,45** |
| 3.2. | sunkią negalią turintiems asmenims institucijoje Plungės SPC | 18 | x | 0,54 |
| 3.3. | sunkią negalią turintiems asmenims jų namuose (integralios pagalbos paslaugos) | 40 | 9 | 1,21 |
| 3.4 | sunkią negalią turintiems asmenims jų namuose | 13 | x | 0,39 |
| **4.** | **Socialinės priežiūros paslaugos** | **1618** | **x** | **48,97** |
| 4.1. | pagalbos į namus paslaugos | 307 | x | 9,29 |
| 4.2. | socialinės priežiūros paslaugos socialinę riziką patiriančioms šeimoms ir jose augantiems vaikams | 288 šeimos  498 vaikai | x | 23,79 |
| 4.3. | socialinių įgūdžių ugdymo ir palaikymo paslaugos intelekto negalią turintiems asmenims Plungės SPC | 13 | x | 0,39 |
| 4.4. | laikino apnakvindinimo paslaugos socialinę riziką patiriantiems asmenims Plungės KC | 48 | x | 1,45 |
| 4.5. | apgyvendinimo nakvynės namuose paslaugos socialinę riziką patiriantiems asmenims Plungės KC | 60 | x | 1,82 |
| 4.6. | intensyvi krizių įveikimo pagalba socialinę riziką patiriantiems suaugusiems asmenims ir jų vaikams Plungės SPC Krizių centre | 24 | x | 0,73 |
| 4.7. | pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti Globos centre | 60 šeimų  84 vaikai | x | 4,36 |
| 4.8. | palydėjimo paslauga jaunuoliams Plungės SPC | 2 | x | 0,06 |
| 4.9. | apgyvendinimas apsaugotame būste suaugusiems asmenims su intelekto ir (ar) psichikos negalia | 3 | x | 0,09 |
| 4.10. | vaikų dienos socialinė priežiūra | 231 | x | 6,99 |
| **5.** | **Bendrosios socialinės paslaugos** | **495** | **x** | **14,98** |
| 5.1. | maitinimo organizavimas (karštas maistas valgykloje, sauso maisto daviniai) | 385 | x | 11,65 |
| 5.2. | transporto organizavimas | 110 | x | 3,33 |
| 5.3. | kitos bendrosios paslaugos | pagal poreikį | x | x |
| **6.** | **Prevencinės socialinės paslaugos** | **2 887** | **x** | **87,37** |
| 6.1. | prevencinės socialinės paslaugos suteiktos Plungės KC | 87 | **x** | **2,63** |
| 6.2. | atvirasis darbas su jaunimu  mobilusis darbas su jaunimu | 2 800 | x | 84,74 |

*Šaltinis: paslaugų teikėjų pateikta informacija*

**Savivaldybės organizuojamų socialinių paslaugų analizė.**

Savivaldybėje teikiamos šios socialinės paslaugos, kurių klasifikaciją ir turinį apibrėžia Socialinių paslaugų katalogas.

**6.1. Socialinės globos paslaugos.** Dienos socialinės globos, trumpalaikės socialinės globos ir ilgalaikės socialinės globos paslaugos teikiamos senyvo amžiaus ar negalią turintiems suaugusiems asmenims ir vaikams su negalia. Socialinės globos paslaugos taip pat teikiamos ir be tėvų globos likusiems vaikams.

**6.1.1. Dienos socialinės globos paslaugas sunkią negalią turintiems asmenims teikia** Plungės SPC. Dienos centre suaugusiems asmenims su negalia dienos metu teikiama kompleksinė, nuolatinės specialistų priežiūros reikalaujanti pagalba, nuo 3 val. per dieną kiekvieną darbo dieną. Ši paslauga vienu metu teikiama 17 lankytojų, kuriems nustatytas specialusis nuolatinės slaugos poreikis. Centras lankytojus specialiuoju transportu atsiveža iš Plungės miesto, Platelių ir Nausodžio seniūnijų.

2023 metais Plungės SPC teikė integralios pagalbos (dienos socialinės globos ir slaugos paslaugas) asmens namuose. Integralios pagalbos paslaugas teikė trys mobilios komandos: susidedančios iš kvalifikuotų specialistų: slaugytojo, slaugytojo padėjėjo, reabilitacijos/masažo specialisto, socialinio darbuotojo ir individualios priežiūros darbuotojo. Kiekviena komanda vienu metu paslaugas teikė 12 Savivaldybėje gyvenančių asmenų, kuriems įvertintas slaugos ir dienos socialinės globos poreikis. Per 2023 metus integralios pagalbos paslaugos suteiktos 40 sunkią negalią turinčių asmenų. Savivaldybės gyventojams ši paslauga labai reikalinga, yra šios paslaugoslaukiantys 9 asmenys su sunkia negalia eilė. Šios paslaugos teikiamos vykdant projektą „Integralios pagalbos teikimas ir plėtra Lietuvos savivaldybėse“ ir finansuojamos iš ES struktūrinių fondų lėšų. Projekto veiklų vykdymo trukmė 2023–2026 metų pabaiga. Projekto vertė 626 372,00 eurų. 2023 metais projektinių paslaugų teikimui panaudota 115 375 eurai projektinių lėšų.

Nuo 2023 metų gegužės mėnesio Plungės SPC pradėjo teikti dienos socialinės globos paslaugas asmens namuose asmenims su sunkia negalia. Vienu metu paslaugos teikiamos 10 asmenų su sunkia negalia. Per 2023 metus šios paslaugos suteiktos 13 asmenų. Paslaugos finansuojamos iš valstybės biudžeto specialiųjų tikslinių dotacijų Savivaldybės biudžetui, skirtų asmenims su sunkia negalia organizuoti.

Gerinant asmenų priežiūrą jų namuose teikiamos Ambulatorinės slaugos paslaugos asmens namuose. Organizuojant šias paslaugas asmenims turi būti užtikrintas medicininių ir pagal poreikį socialinių paslaugų teikimas. Savivaldybėje 2 įstaigos – VšĮ Plungės ligoninė ir UAB „Plungės sveikatos centras“ sutarčių pagrindu bendradarbiauja su Plungės SPC ir jam teikia informaciją apie reikalingas socialines paslaugas asmenims. Plungės SPC gavęs informaciją vertina socialinių paslaugų poreikį asmenims ir organizuoja reikalingų socialinių paslaugų asmenims teikimą. Per 2023 metus gavusių socialines paslaugas teikimas, kartu su ambulatorines slaugos paslaugas teikiančiomis įstaigomis, buvo 188 asmenys.

**6.1.2. Dienos socialinės globos paslaugos vaikams su negalia bei suaugusiems asmenims su sunkia negalia iki 21 metų**, kol mokosi centre ir laikino atokvėpio paslaugos teikiamosPlungės SUC Dienos socialinės globos centre.Paslaugoms teikti numatytos 24 vietos, iš jų – 3 vietos laikino atokvėpio paslaugoms, kurios teikiamos iki 5 parų per savaitę – iš viso 720 valandų arba 30 parų per metus.

Vaikams teikiamos šios specializuotos paslaugos:

* kineziterapija;
* ergoterapija;
* specialiojo pedagogo-logopedo, socialinio pedagogo konsultacijos;
* muzikos užsiėmimai;
* sensoriniai skaitymai;
* užsiėmimai baseine (žiemos metu);
* esant poreikiui psichologo paslaugos.

Be specialistų pagalbos kiekvieną darbo dieną vaikų priežiūra, užimtumu, laisvalaikiu, socialinės-kultūrinės, kasdieninių savitvarkos ir gyvenimo įgūdžių palaikymu rūpinasi socialinis pedagogas ir individualios priežiūros specialistai.

Per 2023 metus Dienos socialinės globos centre paslaugos iš viso suteiktos 15 Savivaldybės vaikų, iš jų – 14 vaikų su sunkia negalia. Laikino atokvėpio paslaugomis nebuvo pasinaudota. Paslaugos teikiamos ir jomis paslaugos gavėjai gali pasinaudoti visus metus.

2023 metais Savivaldybės vaikų dienos socialinės globos paslaugoms organizuoti iš Savivaldybės biudžeto buvo skirta 37 700 eurų ir panaudota 46 473 eurai valstybės biudžeto tikslinės dotacijos lėšų asmenims su sunkia negalia socialinei globai organizuoti. 2024 metams paslaugų teikimui Savivaldybės biudžeto lėšų numatyta skirti 40 000 eurų.

Plungės SUCteikia specialiojo ugdymo paslaugas vaikams su intelekto ir (ar) kompelskine negalia. Įstaigą lanko 91 mokinys iki 21 metų amžiaus. Plungės SUC veikia Švietimo pagalbos ir konsultavimo skyrius, teikiantis pagalbą kitų ugdymo įstaigų vaikams, turintiems specialiųjų ugdymosi poreikių, jų tėvams ir ugdytojams. Nuo 2023 m. rugsėjo 1 d. Plungės SUC tapo regioniniu centru ir pradėjo teikti konsultavimo įtraukties klausimais paslaugas kitoms ugdymo įstaigoms Savivaldybėje, taip pat ir regiono ugdymo įstaigoms.

**Plungės SUC** įgyvendina iš ES struktūrinių fondų lėšų finansuojamą projektą „Paslaugų centro vaikams įkūrimas Plungės mieste“, kurio tikslas – gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje. Projekto tikslinė grupė – vaikai nuo 1 iki 18 metų, kuriems yra nustatytas neįgalumo lygis, ir vaikai, turintys įvairiapusių raidos sutrikimų, mišrų raidos sutrikimą, intelekto sutrikimą, kompleksinę negalią, judesio ir padėties sutrikimų, elgesio ir emocijų sutrikimų, kurie dėl savo sveikatos būklės ar raidos sutrikimų turi specialiųjų poreikių. Įgyvendinus projektą, bus sudarytos sąlygos ne tik Savivaldybės, aplinkinių, bet ir tolimesnių savivaldybių vaikams su negalia ir jų šeimoms naudotis naujai sukurto paslaugų centro vaikams Plungėje paslaugomis. Projekto įgyvendinimo laikotarpio pabaiga – 2025 metų balandžio mėnuo.

Įgyvendinant projektą Plungės SUC pradėtos teikti licencijuotos dienos socialinės globos paslaugos vaikams su negalia bei suaugusiems asmenims su sunkia negalia iki 21 metų. Numatyta paslaugų vaikams su negalia plėtra – Plungės SUC nuo 2025 metų planuoja teikti trumpalaikės socialinės globos paslaugas institucijoje.

**Vaikams, turintiems specialiųjų ugdymosi poreikių** (negalia, sutrikimai, mokymosi sunkumai), pagal Pedagoginės psichologinės tarnybos specialųjį nustatytą poreikį yra teikiama švietimo specialistų pagalba. Plungės lopšelyje-darželyje „Pasaka“ organizuojamas ikimokyklinis ugdymas vaikams nuo 3 iki 7 metų amžiaus. Šiuo metu įstaigoje ugdymo ir lavinimo paslaugas gauna 37 specialiųjų ugdymosi poreikių turintys vaikai, kuriems organizuojamas įtraukusis ugdymas. Jo tikslas – integruoti specialiųjų ugdymosi poreikių turinčius vaikus į bendrąsias ugdymo grupes.

Ugdymo turinio įgyvendinimui ir jo tobulinimui Plungės lopšelis-darželis „Pasaka“ dalyvavo ES finansuojamame projekte „Kryptingas vaikų mokymosi mokytis kompetencijų ugdymas taikant „Mąstymo įpročių“ metodą“. Šis projektas užbaigtas 2022 metų pabaigoje. Įstaigai suteiktas „Mąstymo mokyklos“ vardas.

„Mąstymo mokyklos“ metodų taikymo nauda:

* mokyklos bendruomenėje susiformuoja mąstymo kultūra;
* į ugdymo turinį integruojami mąstymo įgūdžiai;
* keičiasi vaikų elgesys ir požiūris į ugdymąsi;
* gerėja ugdymo(si) proceso kokybė;
* didėja vaikų ir tėvų įsitraukimas į ugdymosi procesą, nes tėvai gali naudotis tais pačiais, mąstymą ugdančiais, įrankiais;
* gerėja reflektavimo įgūdžiai;
* gerėja klausinėjimo ir klausymo įgūdžiai;
* didėja vaikų ugdymosi motyvacija;
* gerėja vaikų mąstymo gebėjimai, problemų sprendimo strategijos;
* ugdytiniai tampa labiau lankstūs, kūrybiški, labiau pasitikintys savimi ir kitais;
* padidėja ugdymosi bendradarbiaujant galimybės, nes mąstymo žemėlapiai gali būti kuriami poromis, mažesnėmis grupelėmis bei kartu su visa grupe;
* suaktyvėja savarankiško ugdymo(si) įgūdžiai.

2023 metų birželio mėnesį įstaigai suteikta Jungtinės Karalystės Ekseterio universiteto „Mąstymo mokyklos“ akreditacija.

**6.1.3. Trumpalaikės socialinės globos paslaugos teikiamos** Savivaldybės teritorijoje veikiančiose įstaigose ir socialinėse įstaigose kitose savivaldybėse.

Šios paslaugosPlungės ligoninėje yra teikiamos asmenims dėl ligos, turimos negalios, senatvės ir kt. aplinkybių, ribojančių jų savarankiškumą, ir kai yra nustatytas šios socialinės paslaugos poreikis. Ši paslauga užtikrina nepertraukiamą priežiūrą asmenų, kuriems po gydymosi Palaikomojo gydymo ir slaugos skyriuje reikalinga nuolatinė ir kompleksinė specialistų slauga ir priežiūra, kai asmens namuose šių paslaugų organizuoti ir teikti nėra galimybių.

2023 metais trumpalaikės socialinės globos paslaugos Plungės ligoninėje, kurioje yra iš viso 15 vietų, iš jų – 3 vietos laikino atokvėpio paslaugai teikti, buvo skirtos ir suteiktos 32 asmenims, iš kurių – 7, juos prižiūrintiems artimiesiems, buvo suteikta laikino atokvėpio paslauga.

2023 metais trumpalaikės socialinės globos paslaugos 2 asmenims su intelekto ir (ar) psichikos negalia buvo perkamos iš Dienos veiklos centro Salantų padalinio Kretingos rajono savivaldybėje. Iš jų vienam asmeniui paskirta laikino atokvėpio paslauga. Taip pat trumpalaikės socialinės globos paslaugos buvo perkamos ir iš Dūseikių socialinės globos namų, Senjorų namų „Pušelė“ bei dviejų parapijinių senelių globos namų Savivaldybėje ir Klaipėdos sutrikusio vystymosi kūdikių namų. Dūseikiuose šios paslaugos skirtos ir teiktos 5 intelekto ir (ar) psichikos negalią turintiems asmenims. Iš jų – 2 asmenims ir juos prižiūrintiems artimiesiems skirta laikino atokvėpio paslauga. Parapijiniuose senelių globos namuose trumpalaikės socialinės globos paslaugos iš viso suteiktos 6 asmenims, iš jų 1 laikino atokvėpio paslauga. Klaipėdos sutrikusio vystymosi kūdikių namuose trumpalaikė socialinė globa organizuojama vienam Savivaldybės vaikui su sunkia negalia.

2023 metais trumpalaikės socialinės globos paslaugos paskirtos iš viso 47 Savivaldybės gyventojams, iš jų – 27, turintiems sunkią negalią. Iš viso šios rūšies laikino atokvėpio paslauga suteikta 11 asmenų, iš jų – 7, turintiems sunkią negalią. Palyginus su praėjusių metų duomenimis, 2023 metais trumpalaikės socialinės globos paslaugos suteiktos 20 asmenų daugiau nei 2022 metais, laikino atokvėpio paslaugos – 6 asmenimis daugiau nei 2022 metais.

**6.1.4. Ilgalaikės socialinės globos paslaugos** teikiamos nesavarankiškiems senyvo amžiaus asmenims ir suaugusiems asmenims su negalia, kuriems yra nustatyti specialieji poreikiai (nuo 2024 m. sausio 1 d. individualieji pagalbos poreikiai) ir reikalinga nuolatinė specialistų priežiūra, ir artimieji dėl objektyvių priežasčių negali jais pasirūpinti. 2024 m. sausio 1 d. stacionarios socialinės globos paslaugos buvo perkamos iš parapijinių Plungės, Rietavo, Žemaičių Kalvarijos, Kvėdarnos senelių globos namų, VšĮ „Senjorų dvaras“, VšĮ Sveikatos fondo, Muniškių, Pajūrio, Šv. Domininko, Varputėnų, Ylakių globos namų, grupinio gyvenimo namų „Vaikystės aitvarai“, Antavilių pensionato, bei kitų valstybinių socialinės globos įstaigų, iš viso 149 Savivaldybės gyventojams, iš kurių – 112 asmenų buvo su sunkia negalia ir 37 – senyvo amžiaus asmenys ir asmenys su negalia. Per 2023 metus socialinės globos namuose apgyvendinti 24 asmenys.

Skiriant ilgalaikės socialinės globos paslaugas asmenims, yra vertinamas socialinės globos poreikis ir asmenų finansinės galimybės mokėti už teikiamas paslaugas. Asmuo už paslaugas kiekvieną mėnesį moka 80 proc. gaunamų pajamų, 1 proc. nuo turimo turto vertės, viršijančios normatyvą, ir 100 proc. gaunamos tikslinės slaugos ar tikslinės priežiūros (pagalbos) išlaidų kompensacijos. Savivaldybė susidariusį skirtumą tarp nustatytos paslaugos kainos per mėnesį ir asmens įmokų nuo gaunamų pajamų pagal Savivaldybės patvirtintą maksimalų finansavimo dydį vienam gyventojui apmokama iš specialiosios tikslinės dotacijos ir Savivaldybės biudžeto lėšų.

**6.1.5. Socialinės globos paslaugos teikiamos tėvų globos netekusiems** **vaikams**, kuriems nustatoma laikinoji ar nuolatinė globa arba rūpyba. 2023 metais šios paslaugos Plungės SPC Bendruomeniniuose vaikų globos namuose suteiktos 11 vaikų, iš jų – 2 vaikai laikinai buvo prižiūrimi budinčio globotojo.

|  |  |  |  |  |  |
| --- | --- | --- | --- | --- | --- |
| ***Metai*** | ***Nustatomų globų (rūpybų)***  ***skaičius per metus*** | ***Bendras globojamų***  ***(rūpinamų) vaikų skaičius*** | ***Iš bendro globojamų (rūpinamų) vaikų skaičiaus:*** | | |
| **šeimoje** | **BVGN** | **institucijoje** |
| 2019 | 18 | 66 | 49 | 6 | 10 |
| 2020 | 8 | 63 | 54 | 6+1 | 2 |
| 2021 | 12 | 63 | 54 | 6+1 | 2 |
| 2022 | 19 | 74 | 63 | 8+3\* | - |
| **2023** | **14** | **70** | **59** | **9+2\*** | **-** |

*\*Budinčio globotojo šeimoje prižiūrimi vaikai*

Nustatant vaikams laikiną ar nuolatinę globą, siekiama laikytis globos nustatymo šeimoje prioriteto ir tenkinti pagrindinį vaiko interesą – augti šeimos aplinkoje. Per 2023 metus, nustačius vaiko apsaugos poreikį, iš šeimų buvo paimti 10 vaikų, iš jų: 9 vaikai apgyvendinti globėjų šeimose, 1 – BVGN. Palyginti su praėjusių metų duomenimis, 2023 metais iš šeimų 4 vaikais buvo paimta daugiau nei 2022 metais.

Prasidėjus Rusijos Federacijos kariniams veiksmams Ukrainoje ir iš šios šalies be įstatyminių atstovų atvykusiems vaikams buvo nustatoma laikinoji globa. 2023 metais į Savivaldybę be įstatyminio atstovo atvyko 4 Ukrainos piliečių vaikai. 2023 metais iš viso Savivaldybėje be įstatyminio atstovo gyveno 7 Ukrainos piliečių vaikai, jiems nustatyta laikinoji globa ir visi apgyvendinti šeimose. Metų pabaigoje šeimose globojami gyveno 4 Ukrainos piliečių vaikai, kitiems vaikams globa dėl įvairių priežasčių nutrūko (sulaukė pilnametystės, persikėlė gyventi į kitą savivaldybę ar grįžo į tėvynę).

Nustačius vaikui laikinąją globą (rūpybą), įstatyminiu vaiko atstovu yra paskiriamas Globos centras, nors vaikai prižiūrimi budinčių globotojų šeimose. Globos centras, vykdydamas budinčių globotojų veiklos organizavimą, 2023 metais buvo sudaręs sutartis su 2 budinčiais globotojais, kurie bet kuriuo paros metu į savo šeimą įsipareigojo priimti viso 4 tėvų globos (rūpybos) netekusius vaikus, kurių amžius nuo 0 iki 18 metų. Metų pabaigoje liko 1 budinti globotoja, galinti priimti laikinai 1 vaiką nuo 0 iki 6 metų, išskirtiniais atvejais – laikinai priežiūrai (iki 5 dienų) 2 bet kurios lyties vaikus, paimtus iš nesaugios aplinkos, kai vieno vaiko amžius – nuo 0 iki 6 metų, kito – iki 12 metų, neišskiriant brolių/seserų.

2023 metais budinčiųjų globotojų šeimoje gyveno 2 vaikai, viena budinti globotoja buvo laukime. Budinčiam globotojui už vaiko priežiūrą yra mokamos išmokos Savivaldybės tarybos patvirtinta tvarka. Globos centras pagal poreikį teikia ir organizuoja socialines paslaugas bei kitą pagalbą budinčiam globotojui ir jo prižiūrimam vaikui.

Siekiant užtikrinti vaiko globą šeimoje 2024 metų sausio mėnesį buvo sudaryta darbo grupė, kuri parengė Plungės socialinių paslaugų centro Globos centro asmenų/šeimų, galinčių globoti (rūpinti) be tėvų globos likusius vaikus, pritraukimo ir paieškos 2024 metų planą, kuris patvirtintas Savivaldybės mero 2024 m. vasario 21 d. potvarkiu Nr. PE-69 „Dėl Plungės socialinių paslaugų centro globos centro asmenų/ šeimų, galinčių globoti (rūpinti) be tėvų globos likusius vaikus, pritraukimo ir paieškos 2024 m. plano patvirtinimo“. Šio plano tikslas – keisti visuomenės požiūri į globą ir pritraukti globėjus, budinčius ir nuolatinius globotojus, siekiant užtikrinti geriausius vaiko interesus ir suteikiant globą šeimoje.

**6.2. Socialinės priežiūros paslaugas, pagal Socialinių paslaugų katalogą, sudaro:** pagalba į namus; socialinių įgūdžių ugdymas, palaikymas ir (ar) atkūrimas; socialinė priežiūra šeimoms; palydėjimo paslauga jaunuoliams; apgyvendinimas savarankiško gyvenimo namuose; socialinė reabilitacija asmenims su negalia bendruomenėje, laikinas apnakvindinimas; intensyvi krizių įveikimo pagalba; psichosocialinė pagalba; apgyvendinimas nakvynės namuose, pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti, apgyvendinimas apsaugotame būste, vaikų dienos socialinė priežiūra ir laikinas atokvėpis. Socialinės priežiūros paslaugos teikiamos socialinių paslaugų įstaigose ar asmens namuose, paslaugos teikimo dažnumas priklauso nuo konkrečios paslaugos ir nuo individualaus asmens (šeimos) tos paslaugos poreikio vertinimo.

LR Socialinės apsaugos ir darbo ministro įsakymu nustatyta tvarka teikiama tik akredituota socialinė priežiūra. Įstaiga, pageidaujanti teikti akredituotą socialinę priežiūrą, savivaldybei, kurios teritorijoje vykdys (vykdo) veiklą, pateikia nustatytos formos prašymą leisti teikti akredituotą socialinę priežiūrą.

Šiuo metu Savivaldybėje akredituotą socialinę priežiūrą teikia iš viso 18 įstaigų ir organizacijų:

* 4 įstaigos (Plungės SPC, Plungės KC, NVO Žemaitijos psichikos negalią turinčių žmonių klubas „Telšių atjauta“, VšĮ „Nacionalinis socialinės integracijos institutas“);
* 8 vaikų dienos centrai;
* 6 nevyriausybinės žmonių su negalia organizacijos.

VšĮ Plungės bendruomenės centras 2024 metais ruošiasi teikti akredituotas socialinės priežiūros paslaugas socialinėse dirbtuvėse asmenims su intelekto ir (ar) psichikos negalia.

Savivaldybėje teikiamos šios žemiau išvardintos akredituotos socialinės priežiūros paslaugos.

**6.2.1. Pagalbos į namus paslaugas asmenims** teikia Plungės SPC, o nuo 2023 metų balandžio mėnesio šias paslaugas pradėjo teikti VšĮ „Nacionalinis socialinės integracijos institutas“.

Teikiamų socialinių paslaugų į namus sudėtis konkrečiam asmeniui gali būti skirtinga, bet susidedanti ne mažiau kaip iš 3 paslaugų.

Pagalbos namuose paslaugas Savivaldybės gyventojams 2023 metais teikė 30 individualios priežiūros darbuotojų, kurie padeda asmeniui apsirūpinti maisto produktais, tvarkytis buityje, rūpintis asmens higiena, organizuoja sveikatos priežiūros paslaugas, talkina ūkiniuose darbuose ar organizuoja jų atlikimą. Pagalba kasdienėje veikloje padeda paslaugų gavėjams palaikyti ryšius su visuomene ir sudaro galimybę kuo ilgiau gyventi savo namuose.

2023 metais pagalbos namuose paslaugos suteiktos 307 asmenims, šiuo metu jos yra teikiamos 223 asmenims, iš kurių 134 asmenims – Plungės mieste ir 89 asmenims – seniūnijose, ir šis skaičius nuolatos kinta.

Socialinių paslaugų teikimo procese labai svarbus prieinamumas ir teikiamų paslaugų kokybė. Palyginus su praėjusių metų duomenimis, 2023 metais pagalbos namuose paslaugas gavusių asmenų buvo 61 asmeniu daugiau nei 2022 metais. 2023 metais VšĮ „Nacionalinis socialinės integracijos institutas“ paslaugos teikimui finansuoti skirta 31 560 eurų Savivaldybės biudžeto lėšų. 2024 metais – 40 000 eurų Savivaldybės biudžeto lėšų.

**6.2.2.** S**ocialinių įgūdžių ugdymo, palaikymo ir (ar) atkūrimo paslaugos** yra teikiamos Plungės SPC dienos metu intelekto negalią turintiems asmenims nuo 18 metų amžiaus. Centras lankytojus atsiveža iš Plungės miesto, Platelių ir Nausodžio seniūnijų. Jį vienu metu lanko 13 asmenų. Jiems teikiamos bendrosios socialinės paslaugos, kasdienio gyvenimo įgūdžių ugdymo ir palaikymo, darbinių įgūdžių ugdymo, sociokultūrinės bei sveikatos stiprinimo paslaugos.

**6.2.3. Socialinės priežiūros šeimoms paslaugos** buvo teikiamos šeimoms, patiriančioms socialinę riziką ir auginančioms vaikus.

Tarpinstitucinio bendradarbiavimo koordinatoriaus pareigybė (toliau – TBK), įkurtas Globos centras ir AV specialistai pakeitė pagalbos vaikui ir šeimai organizavimo modelį.

VVTAĮ specialistai, gavę pranešimą apie galimą vaiko teisių pažeidimą (smurtą, nepriežiūrą ir pan.), atlieka vaiko situacijos vertinimą ir priima sprendimą dėl būtinų apsaugos priemonių vaikui taikymo. Nustačius rizikos veiksnius vaiko atžvilgiu, VVTAĮT pateikia vaiko situacijos vertinimo anketą ir kitus turimus dokumentus bei informaciją AV proceso taikymui. AV procesas gali būti inicijuotas ir vaiko atstovų pagal įstatymą ir (ar) pagalbą vaikams ir (ar) šeimoms organizuojančių ir teikiančių įstaigų, organizacijų prašymu.

Atvejo nagrinėjimo posėdžio metu sudaromas Pagalbos šeimai planas ir skiriamos socialinės priežiūros paslaugos, kurias šeimai teikia socialiniai darbuotojai. 2023 metais socialinės priežiūros paslaugos dėl tėvų socialinių įgūdžių stokos, tėvų girtavimo, tėvų smurto prieš vaikus ir vaikų nepriežiūros buvo teikiamos 288 šeimoms.

**Duomenys apie šeimas, kurioms teikiamos socialinės priežiūros paslaugos**

|  |  |  |  |  |  |  |
| --- | --- | --- | --- | --- | --- | --- |
| ***Seniūnijos pavadinimas*** | ***2023 m. etatų skaičius*** | | ***Šeimos, patiriančios socialinę riziką*** | | ***Vaikų skaičius šiose šeimose*** | |
| atvejo vadybininkų | socialinių darbuotojų | 2022 m. | **2023 m.** | 2022 m. | **2023 m.** |
| Alsėdžių | 8 | 8 | 10 | **13** | 20 | **20** |
| Babrungo | 10 | **6** | 14 | **6** |
| Kulių | 14 | **15** | 22 | **27** |
| Nausodžio | 23 | **17** | 44 | **36** |
| Paukštakių | 7 | **6** | 11 | **7** |
| Platelių | 6 | **5** | 13 | **11** |
| Stalgėnų | 5 | **4** | 9 | **5** |
| Šateikių | 25 | **32** | 47 | **54** |
| Žemaičių Kalvarijos | 16 | **13** | 35 | **26** |
| Žlibinų | 11 | **12** | 30 | **23** |
| Plungės miesto | 9 | 152 | **165** | 266 | **283** |
| **Iš viso:** | **8** | **17** | 279 | **288** | 511 | **498** |

*Šaltinis: Plungės socialinių paslaugų centro duomenys*

Socialinės priežiūros paslaugas šeimoms teikia 17 socialinių darbuotojų, iš jų 8 (8 et.) darbuotojai paslaugas teikia šeimoms, gyvenančioms kaimiškose seniūnijose, 9 (9 et.) – Plungės mieste gyvenančioms šeimoms.

Vidutiniškai vienam socialiniam darbuotojui tenka aptarnauti po 16,9 šeimų ir 30 jose augantį vaiką.

Pagalbą socialinę riziką patiriantiems vaikams ir jų šeimoms koordinuoja Atvejo vadybininkai.  AV – Atvejo vadybininko koordinuojamos kompleksinės pagalbos vaikui ir jo atstovams pagal įstatymą organizavimas bei teikimas, siekiant jiems padėti įveikti iškilusius socialinius sunkumus, kurių sėkmingas sprendimas sudarytų prielaidas išvengti galimų vaiko teisių pažeidimų ir sudarytų sąlygas savarankiškai užtikrinti vaiko teises bei teisėtus interesus.

Nuo 2023 metų Savivaldybėje AV procesą koordinuoja 8 Plungės SPC dirbantys Atvejo vadybininkai, kurie dirba su visomis Savivaldybėje socialinę riziką patiriančiomis šeimomis, rūpinasi reikiamų paslaugų organizavimu ir savalaikės pagalbos joms teikimu. Vienam Atvejo vadybininkui teko 36 šeimos (pagal teisės aktus, maksimalus atvejų, vienu metu tenkančių vienam Atvejo vadybininkui, skaičius yra 25–30).

Savivaldybėje vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir jų tėvams (globėjams, rūpintojams) koordinuotai teikiamų švietimo pagalbos, socialinių ir sveikatos priežiūros paslaugų Savivaldybėje teikimą užtikrina TBK. Jis planuoja, koordinuoja ir vertina vaiko minimalios ir vidutinės priežiūros priemonių ar auklėjamojo poveikio priemonės įgyvendinimą, pagalbos vaiko atstovams pagal įstatymą, kai vaikui skiriamos minimalios ar vidutinės priežiūros priemonės ar auklėjamojo poveikio priemonės, teikimą Savivaldybėje. Pasibaigus nustatytam vaiko vidutinės priežiūros ar auklėjamojo poveikio priemonės vykdymo terminui, TBK koordinuoja vaiko socialinę integraciją į bendruomenę.

2023 metais organizuota 12 Vaiko gerovės komisijos posėdžių. Posėdžių metu svarstyti iš teisėsaugos įstaigų gauti pranešimai apie nepilnamečių padarytus administracinio ar baudžiamojo pobūdžio nusižengimus. Tokių pranešimų per metus iš viso gauta 127. Vaiko gerovės komisijos posėdžiuose vaiko minimalios priežiūros priemonė skirta, pratęsta arba pakeista 20 vaikų, dar 12 vaikų svarstyti, bet minimalios priežiūros priemonė jiems neskirta. Vaiko vidutinės priežiūros priemonių nebuvo svarstyta. Dažniausiai minimalios priežiūros priemonės buvo skiriamos 3 mėnesių laikotarpiui. Įgyvendinant skirtas vaiko minimalios priežiūros priemones, svarbus nuolatinis ir glaudus vaiko minimalios priežiūros priemones vykdančio asmens, vaiko, jo atstovų pagal įstatymą ir TBK bendradarbiavimas.

TBK dalyvavo 25 AV posėdžiuose sudarant pagalbos planą šeimoms, 20 Vaiko gerovės komisijų, kurios veikia mokyklose, nuolat bendradarbiauja su Vaiko gerovės komisijos nariais, vaiko minimalios priežiūros priemones vykdančiais asmenimis, Atvejo vadybininkais, Savivaldybės administracijos struktūriniais padaliniais, VVTAĮT, policijos, švietimo, socialinių paslaugų, sveikatos priežiūros įstaigų, probacijos tarnybos specialistais, NVO, dirbančiomis vaiko teisių apsaugos srityje.

**6.2.4. Palydėjimo paslaugą jaunuoliams** (su apgyvendinimu) teikia Plungės SPC adresu V. Mačernio g. 31, Plungė.

Palydėjimo paslauga jaunuoliams skirta asmenims sulaukusiems pilnametystės (iki 24 m.), kuriems buvo teikiama socialinė globa (rūpyba) įstaigoje ar kurie gyveno socialinę riziką patiriančiose šeimose. Palydėjimo paslaugos jaunuoliams teikimo tikslas – padėti jaunuoliams prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas.

Paslauga susideda iš:

* informavimo, konsultavimo, tarpininkavimo ir bendravimo; apgyvendinimo; psichologinės – psichoterapinės pagalbos organizavimo;
* minimalių buitinių ir asmens higienos paslaugų organizavimo (virtuvėlė, dušas, skalbimo paslaugos ir t. t.);
* kasdienio gyvenimo įgūdžių ugdymo, palaikymo (tvarkant pinigų apskaitą, perkant reikalingas prekes, paslaugas, mokant mokesčius, planuojant ir atliekant namų ruošos darbus ir pan.);
* darbo įgūdžių ugdymo;
* kitų paslaugų, reikalingų asmeniui pagal jo savarankiškumo lygį.


Palydėjimo paslaugai jaunuoliams teikti įstaigoje akredituotos 5 vietos, 2023 metais ši paslauga suteikta 2 jaunuoliams.

**6.2.5. Laikino apnakvindinimo ir apgyvendinimo nakvynės namuose** paslaugas socialinę riziką patiriantiems suaugusiems asmenims teikia Plungės KC. Šios paslaugos 2023 metais buvo suteiktos 108 asmenims, neturintiems gyvenamosios vietos ar dėl kitų priežasčių atsidūrusiems krizinėje situacijoje.

KC paslaugos orientuotos į paslaugų gavėjų socialinę integraciją, kai bet kokia socialine intervencija siekiama rizikos grupės asmenis integruoti į visuomenę. Tai ilgalaikis procesas, kuris gali vykti tik palaipsniui. Integracija įgyvendinama per įstaigoje teikiamų paslaugų kokybę ir įvairovę: laikinos nakvynės, socialinio darbo, medicinos, darbo terapijos, socialinių įgūdžių ugdymo, palaikymo ir (ar) atkūrimo, užimtumo, kultūros, sporto, religinių apeigų organizavimo, švietimo, buitines, maitinimo ir kitas paslaugas. Apgyvendinimo paslaugos teikiamos 12 mėnesių ar ilgiau, – pagal poreikį.

Savivaldybėje jau trečius metus Plungės KC vykdo iš pataisos įstaigų paleidžiamų (paleistų) asmenų antrąjį socialinės integracijos etapą. Plungės KC paskirtas socialinis darbuotojas yra atsakingas už koordinuotą reikalingų paslaugų ir paramos asmeniui teikimą. Pagal poreikį asmuo informuojamas ir konsultuojamas apie jam naudingas paslaugas, lydimas į įvairias įstaigas ar institucijas, tarpininkauta kreipiantis dėl pinginės socialinės paramos, kitų socialinių paslaugų ar tikslinės pagalbos asmeniui teikimo.

Savivaldybė per 2023 metus gavo informacijos apie 29 asmenų paleidimą iš pataisos įstaigų, tačiau į Savivaldybės teritoriją grįžo 15 asmenų, t. y. 3 asmenimis mažiau nei 2022 metais. 2 asmenims, neturintiems gyvenamosios vietos, Plungės KC buvo organizuojamos apgyvendinimo nakvynės namuose paslaugos. 15 asmenų išmokėta 2 572 eurų vienkartinė pašalpa iš Savivaldybės biudžeto lėšų, t. y. 11,2 % mažiau nei 2022 metais.



*Šaltinis: Socialinės paramos skyriaus duomenys*

Nuo 2023 m. liepos 1 d. įgyvendinat Lietuvos Respublikos apsaugos nuo smurto artimoje aplinkoje įstatymą, gavus Apsaugos nuo smurto artimoje aplinkoje orderį – (prevencinė apsaugos priemonė), kuri skirta smurto artimoje aplinkoje pavojų patiriančiam asmeniui apsaugoti, ir kuria pilnametis smurto artimoje aplinkoje pavojų keliantis asmuo įpareigojamas laikinai išsikelti iš gyvenamosios vietos, jeigu jis gyvena kartu su smurto artimoje aplinkoje pavojų patiriančiu asmeniu, nesilankyti šio asmens gyvenamojoje vietoje, nesiartinti prie jo ir kartu su juo gyvenančių pilnamečių asmenų ir (ar) vaikų, nebendrauti, neieškoti ryšių su jais, Plungės KC organizuojamos laikino apnakvindinimo ar apgyvendinimo socialinės paslaugos.

Smurto artimoje aplinkoje pavojų keliančių asmenų teisė gauti socialines paslaugas yra Socialinių paslaugų įstatymo nustatyta tvarka (laikinas apnakvindinimas ar laikinas apgyvendinimas smurto artimoje aplinkoje pavojų keliantiems asmenims, jei būtina, suteikiamas nedelsiant bet kuriuo paros metu).

Nuo 2023 m. liepos 1 d. iki 2023 m. gruodžio 31 d. Plungės KC laikino apnakvindinimo paslauga smurto artimoje aplinkoje pavojų keliantiems asmenims buvo suteikta 17 asmenų.

**6.2.6. Intensyvios krizių įveikimo pagalbos paslaugas** šeimoms su vaikaisteikia Plungės SPC Krizių centras.Čia yra teikiamos vaiko laikinosios priežiūros paslaugos vaikams ir jų tėvams ar vienam iš jų, ar kitiems vaikų teisėtiems atstovams, patekusiems į krizinę situaciją.

Krizinėje situacijoje atsidūrusioms šeimoms su vaikais teikiama intensyvi krizių įveikimo pagalba – socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų asmenims suteikimas ir organizavimas, siekiant atkurti jų savarankiškumą, prarastus socialinius ryšius ir padėti integruotis į visuomenę, laikino apgyvendinimo, jei asmuo (šeima) dėl patirto smurto, nustatyto vaiko apsaugos poreikio ar kitų priežasčių negali naudotis savo gyvenamąja vieta. Paslaugos trukmė 12 mėnesių ar ilgiau – pagal poreikį. Per 2023 metus paslaugos suteiktos 24 asmenims, t. y. 10 suaugusių asmenų ir 14 jų vaikų. Šiuo metu centre gyvena ir paslaugas gauna 12 asmenų: 5 suaugusieji ir 7 jų vaikai.

**6.2.7.** **Pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti** vykdo Globos centras pagal Globėjų ir įtėvių mokymo programą.

Globos centre dirba: Globos centro vadovas, 2 VVTAI atestuoti asmenys, 2 globos koordinatoriai ir psichologas (0,25 etato darbo krūviu).

2023 metais pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teiktos 60 šeimų, t. y. 6 šeimomis daugiau nei 2022 metais.

Ataskaitiniu laikotarpiu Globos centro specialistų paslaugos globėjams (rūpintojams), budintiems globotojams bei jų šeimose augantiems globojamiems (rūpinamiems), laikinai budinčio globotojo prižiūrimiems vaikams iš viso suteiktos 2552 kartus, t. y. 618 kartų daugiau nei 2022 metais.

Į suteiktų paslaugų sudėtį įeina:

* mokymai pagal *Pagrindinę*, *Tęstinę* ir *Specializuotą* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK;
* išvadų, rekomendacijų parengimas;
* budinčio globotojo veiklos kokybės pirminis ir pakartotiniai vertinimai;
* globėjų (rūpintojų) globos kokybės vertinimai, esant poreikiui ar raštiškam prašymui, savitarpio paramos grupių organizavimas;
* bendrųjų socialinių paslaugų teikimas;
* globos koordinatorių paslaugų ir pagalbos globėjams (rūpintojams), budintiems globotojams ir globojamiems (rūpinamiems), budinčių globotojų prižiūrimiems vaikams teikimas;
* organizavimas bei koordinavimas, intensyvios pagalbos, individualių konsultacijų, kartu su budinčiu globotoju, globėju (rūpintoju) sudaro individualios pagalbos vaikui plano sudarymas ir jo vykdymas;
* laikino atokvėpio paslaugų teikimas;
* pagalba organizuojant vaiko ir biologinių tėvų susitikimus;
* dalyvavimas vaiko laikinos globos (rūpybos) peržiūros, atvejo vadybos posėdžiuose;
* psichologo konsultacijų organizavimas vaikui, budinčiam globotojui ir/ar globėjui (rūpintojui).

VVTAI atestuotų asmenų veikla:

**Bendrųjų socialinių paslaugų teikimas budintiems globotojams, globėjams (rūpintojams) ir įvaikintojams bei globojamiems vaikams 2023 metais**

|  |  |  |
| --- | --- | --- |
| ***Paslaugos gavėjai*** | ***Konsultavimo paslaugos*** | ***Informavimo paslaugos*** |
| **kartai** | **kartai** |
| Ketinantys įvaikinti | 3 | 4 |
| Ketinantys globoti (rūpintis) | 66 | 91 |
| Ketinantys tapti budinčiais globotojais | - | 1 |
| Įtėviai | - | - |
| Globėjai (rūpintojai) | 50 | 336 |
| Budintys globotojai | 27 | 17 |
| Globėjai giminaičiai | 142 | 339 |
| Globojami (rūpinami), įvaikinti vaikai | 21 | - |
| Bendruomeninių vaikų globos namų darbuotojai | - | - |
| Kiti asmenys | 5 | 13 |
| **Iš viso:** | **214** | **801** |

*Šaltinis: Plungės socialinių paslaugų centro duomenys*

* Mokymai pagal „*Pagrindinę* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK“ – 7 dalys: 4 grupės, pradėjo ir baigė 21 asmuo, iš jų: artimi giminaičiai – 7 asmenys, giminystės ryšiais nesusiję asmenys – 14.
* Mokymai pagal „*Tęstinę* globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK“ – 8 grupės, 59 dalyviai.
* Mokymams pagal „*Specializuotą* budinčių globotojų, bendruomeninių vaikų globos namų darbuotojų mokymo ir konsultavimo programą GIMK“ dalyvių 2023 metais neatsirado.

13 budinčių globotojų, globėjų (rūpintojų) savitarpio paramos grupės susitikimų (iš jų viso – 102 dalyviai). Bendradarbiavimo sutarčių pagrindu 7 susitikimus organizavo Plungės SPC Globos centras, 6 susitikimus – Gargždų, Šilalės, Klaipėdos, Kretingos globos centrai.

Pateikta 15 teigiamų pirminio vertinimo išvadų, 2 teigiamos svečiavimosi rekomendacijos.

Globos centro veikla nuolat viešinama: tam naudojamas pagamintas stendas, skrajutės, plakatai, marškinėliai su įstaigos užrašu ir logotipu. Informacija publikuojama Plungės rajono spaudoje, aktuali informacija skelbiama Facebook paskyroje „Vaikai yra vaikai. Plungės rajonas“, Savivaldybės bei Plungės SPC internetinėse svetainėse, taip pat viešojoje bibliotekoje, kitose susitikimų erdvėse su pedagogų ir mokinių, seniūnijų bendruomenėmis. Daugiau informacijos galima rasti įstaigos internetinėje svetainėje https://plungesspc.lt/globos-centro-padalinys/.

**6.2.8. Apgyvendinimo apsaugotame būste paslaugą** Savivaldybėje iki 2023 m. balandžio 30 d. pagal projektą„Nuo globos link galimybių: bendruomeninių paslaugų plėtra“ teikė VšĮ „Sudoku“. Pasibaigus projektui paslaugą akreditavo ir pradėjo teikti NVO Žemaitijos psichikos negalią turinčių žmonių klubas „Telšių atjauta“. Ši NVO paslaugą teikia 3 iš dalies savarankiškiems Savivaldybės gyventojams, turintiems intelekto ir (ar) psichikos negalią. 2 iš jų paslauga teikiama išnuomotuose 2 būstuose Plungės mieste ir vienam Savivaldybės gyventojui Telšių mieste. Jam, palikusiam institucinę globą Dūseikių socialinės globos namuose, akredituota apgyvendinimo apsaugotame būste paslauga buvo pradėta teikti 2022 metų pabaigoje. Paslaugos teikimo asmeniui trukmė iki 3 metų.

Asmenys gauna kokybiškas ir savalaikes paslaugas, pagal poreikį tarpininkavimą įsidarbinant ir pagalbą darbinėje veikloje, pagalbą nuomojantis būstą ir kt. konsultavimo, tarpininkavimo, socialinių įgūdžių ugdymo ir (ar) palaikymo paslaugas gyvenant vietos bendruomenėje. Asmenims paslaugos yra teikiamos jas apmokant iš Savivaldybės biudžeto lėšų bei asmens pajamų. Poreikis teikti apgyvendinimo apsaugotame būste paslaugą pagal įvertintą socialinių paslaugų poreikį 2024 metais išlieka aktualus 3 asmenims. Už šešis 2023 metų mėnesius asmenų apgyvendinimo apsaugotame būste paslaugai apmokėti Savivaldybės biudžeto lėšų skirta 12 558 eurai.

**6.2.9**. **Vaikų dienos socialinės priežiūros paslaugas** 2023 metais teikė 8 vaikų dienos centrai: Plungės vaikų globos agentūra „Cyrulis“, VšĮ „Vilties vėrinėliai“,VšĮ „Šateikių vaikų dienos centras“, VšĮ „Edukacija kitaip“ Vaikų dienos centras Alsėdžių seniūnijoje, Asociacija Plungės rajono Stalgėnų seniūnijos šeimų bendruomenės „Gija“ Stalgėnų vaikų dienos centras, Asociacija „Varkalių bendruomenė“ Varkalių vaikų dienos centras, VšĮ „Vaikų ugdymas“ 2 vaikų dienos centrai „DraugAUK“ ir „Mes“, su kuriais pasirašytos finansavimo iš valstybės ir Savivaldybės biudžetų paslaugų teikimo sutartys.

Vaikams buvo teikiamos socialinės priežiūros paslaugos: socialinė, psichologinė, pedagoginė pagalba, organizuojamas vaikų maitinimas bei parvežimas namo po užsiėmimų, vaikų higieninių poreikių tenkinimas, užimtumas. 2023 metais vaikų dienos socialinei priežiūrai teikti akredituotos 192 vietos, per metus šios paslaugos iš viso suteiktos 231 vaikui (iš jų 37 vaikams su negalia ar turintiems specialiuosius ugdymosi poreikius), tarp jų – 8 ukrainiečių vaikams. 2023 metais socialinės priežiūros paslaugai teikti Savivaldybės biudžeto lėšų skirta 112 562 eurai.

2024 m. sausio 1 d. vaikų dienos socialinei priežiūrai teikti akredituotos 197 vietos. Užtikrinant paslaugos prieinamumą šiais metais Savivaldybė yra sudariusi sutartį su Telšių socialinių paslaugų centru ir finansuoja jį pagal faktinę gyvenamąją vietą lankančio 1 (vieno) Savivaldybės vaiko paslaugą.

**6.2.10.** **Socialinės reabilitacijos asmenims su negalia bendruomenėje** akredituotos paslaugos Savivaldybėje pradėtos teikti tik nuo 2023 m. sausio 1 d.

Šias paslaugas akreditavo 6 nevyriausybinės žmonių su negalia organizacijos: VšĮ LASS šiaurės rytų centras – 30 vietų; Sergančiųjų cukriniu diabetu klubas – 30 vietų; Plungės rajono neįgaliųjų draugija – 45 vietos; Telšių apskrities sergančiųjų nervų-raumenų ligomis asociacija – 30 vietų; Cerebrinio paralyžiaus asociacijos Plungės skyrius – 35 vietos ir Žemaitijos psichikos negalią turinčių žmonių klubas „Telšių atjauta“ – 15 vietų.

**Teikiant socialinės reabilitacijos asmenims su negalia bendruomenėje paslaugas teikiamos 2 pagrindinės paslaugos ir** ne mažiau kaip 4 kartus per mėnesį**:**

* **s**ocialinių ir (ar) kasdienių savarankiško gyvenimo įgūdžių, gebėjimų ugdymas ir (ar) palaikymas, ir (ar) atkūrimas, suteikiant bendrąsias žinias ir praktiškai mokant spręsti dėl negalios buityje ir (ar) aplinkoje kylančias problemas;
* mokymosi, užimtumo ir (ar) darbinių įgūdžių ugdymas, atkūrimas ir (ar) stiprinimas, padedant pasirengti dalyvauti darbo rinkoje ir (ar) įsidarbinti, ir (ar) išsilaikyti darbo vietoje ar dalyvauti užimtumo veikloje.

Gali būti teikiamos ir papildomos paslaugos (pagal asmens poreikį):

* palydėjimas ir (ar) transporto organizavimas;
* aktyvaus judėjimo ir sveikos gyvensenos įgūdžių ugdymas;
* saviraiškos įgūdžių ir meninių gebėjimų lavinimas ir (ar) palaikymas;
* individuali ir (ar) grupinė emocinė-psichologinė pagalba, savitarpio paramos grupės.

Socialinės reabilitacijos asmenims su negalia bendruomenėje paslaugos teikimo trukmė asmeniui ne ilgesnė nei 3 metai.

Akredituotų socialinės reabilitacijos paslaugų asmenims su negalia bendruomenėje skiriamų lėšų sumos dydis kintamas, jis priklauso nuo įstaigas lankančių ir paslaugas gaunančių asmenų su negalia skaičiaus. 2023 metais šiai paslaugai finansuoti buvo skirta po 41,5 euro valstybės biudžeto ir 17,15 euro Savivaldybės biudžeto lėšų už asmenį. Nuo 2024 metų šiai paslaugai finansuoti skiriama 36,41 euro valstybės biudžeto ir 19,25 euro Savivaldybės biudžeto lėšų už asmenį.

Iš viso 2023 metais šiai paslaugai teikti panaudota 83 780,76 eurų valstybės biudžeto lėšų, iš Savivaldybės biudžeto – 32 058,91 euro. Paslauga nuo metų pradžios suteikta 171 asmeniui su negalia.

**Kitos socialinės paslaugos ir organizuojama pagalba**

**6.2.11.** **Asmeninę pagalbą** Savivaldybėje organizuoti ir teikti pavesta Plungės SPC. Taip pat numatyta, kad asmeninio asistento paslaugą gali teikti ir fizinis asmuo, kuris su neįgaliuoju nėra susijęs artimais giminystės ryšiais. Tokiu atveju asmeninis asistentas, prieš pradėdamas teikti šią pagalbą, turi išklausyti įvadinius individualaus priežiūros personalo mokymus. 2023 metais asmeninę pagalbą Savivaldybės gyventojams teikė 3 Plungės SPC darbuotojai ir 2 pasitelkti asmeniniai asistentai (fiziniai asmenys).

Asmeninė pagalba – asmeninio asistento individualiai teikiama pagalba asmeniui su negalia atlikti darbus ir vykdyti veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse.

**Asmeninis asistentas, atsižvelgdamas į konkrečius asmens su negalia poreikius ir galimybes, teikia:**

* pagalbą namuose ir viešojoje aplinkoje, skatindamas jo savarankiškumą, būtiną kasdieniame gyvenime;
* individualią diskretišką pagalbą, susijusią su asmens higiena;
* palydi asmenį į sveikatos priežiūros ir (ar) kitas valstybės ir (ar) Savivaldybės institucijas, įstaigas, organizacijas, užimtumo įstaigas, darbą, laisvalaikio praleidimo vietą ir kt.;
* teikia asmeniui pagalbą maitinimosi procese;
* teikia asmeniui individualią pagalbą, padedančią adekvačiai reaguoti į jį supančią aplinką, užmegzti ir palaikyti su ja socialinius santykius.

Asmeninės pagalbos gali kreiptis asmenys su negalia, kurių funkcijos, veikla, dalyvumas dėl negalios yra apriboti. Asmeninės pagalbos poreikis nevertinamas ir asmeninė pagalba neteikiama asmenims, kurie gauna slaugos ar paliatyviosios pagalbos paslaugas gydymo įstaigoje, arba socialines paslaugas stacionarioje socialinių paslaugų įstaigoje.

Prioritetą gauti asmeninę pagalbą turi asmenys, kurie:

* yra vyresni nei 14 metų ir mokosi pagal formaliojo švietimo programas;
* dirba arba ieško darbo, naudodamiesi Užimtumo tarnybos ar kitų organizacijų teikiamomis pagalbos įsidarbinant paslaugomis;
* gyvena vieni.

2023 metais paslaugai teikti panaudota 43 000 eurų valstybės biudžeto lėšų. Paslauga suteikta 18 asmenų su negalia.

**6.2.12. Specializuotą kompleksinę pagalbą, smurtą artimoje aplinkoje patyrusiems**asmenims Telšių apskrityje teikiaTelšių krizių centras.Centras paslaugas Savivaldybės gyventojams teikia pagal pasirašytą bendradarbiavimo sutartį. Per 2023 metus specializuota kompleksinė pagalba buvo organizuota 297 Savivaldybės gyventojams, patyrusiems smurtą artimoje aplinkoje.

Nuo 2023 m. liepos 1 d. įsigaliojus naujai Lietuvos Respublikos apsaugos nuo smurto artimoje aplinkoje įstatymo redakcijai (toliau – Įstatymas), pasikeitė specializuotos pagalbos, smurtą artimoje aplinkoje patyrusiems asmenims, teikimas ir jos koordinavimas.

Pagal Telšių krizių centro pateiktą informaciją 2023 metų I pusmetį dėl smurto artimoje aplinkoje registruoti 133 atvejai:

* 132, kai informacija buvo gauta iš Plungės rajono policijos komisariato,
* 1 asmuo kreipėsi pagalbos savarankiškai.

Buvo 106 atvejai, kai smurtą artimoje aplinkoje naudojo vyrai, 27 atvejai – moterys. Atsisakiusių pagalbos asmenų nebuvo. Vienu atveju buvo atsisakyta teikti pagalbą, nes nukentėjęs asmuo nebuvo linkęs bendradarbiauti. Nuo smurto artimoje aplinkoje nukentėjo 5 vaikai, kurie galimai patyrė tiesioginį smurtą (1 vaikas nuo tėvo, 1 – mamos, o 3 – brolio/sesers.). Tarp 133 atvejų, registruoti 6 asmenys su negalia – 5 moterys ir 1 vyras.

**Nukentėjusių nuo smurto artimoje aplinkoje asmenų pasiskirstymas pagal amžių ir lytį**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Amžiaus grupės pagal metus*** | | ***Nukentėjusių nuo smurto artimoje aplinkoje asmenų skaičius***  ***2023 metais*** | | | | | | | |
| I  pusmetis | II  pusmetis | I  pusmetis | II  pusmetis | I  pusmetis | II  pusmetis | I  pusmetis | II  pusmetis |
| I  pusmetis | II  pusmetis | **moterys** | | **vyrai** | | **vaikai** | | **iš viso** | |
| **0–7** | **0–17** | - | - | - | - | 1 | 3 | 1 | 3 |
| **7–17** | **18–29** | - | 18 | - | 3 | 4 | - | 4 | 21 |
| **18–29** | **30–39** | 21 | 32 | 6 | 10 | - | - | 27 | 42 |
| **30–59** | **40–49** | 56 | 20 | 17 | 7 | - | - | 73 | 27 |
| **60–64** | **50–59** | 7 | 33 | 0 | 4 | - | - | 7 | 37 |
| **65–84** | **60–69** | 16 | 18 | 1 | 2 | - | - | 17 | 20 |
| **85 ir vyresni** | **70 ir vyresni** | - | 14 | 1 | - | - | - | 1 | 14 |
| **Neatsakė** |  | 2 |  | 1 |  | - |  | 3 |  |
| **Iš viso** | | 102 | 135 | 26 | 26 | 5 | 3 | **133** | **164** |
|  | | | | | | **297** | |

*Šaltinis: Telšių krizių centro duomenys*

2023 metų II pusmetį dėl smurto artimoje aplinkoje registruoti 164 atvejai:

* 162, kai informacija buvo gauta iš Plungės rajono policijos komisariato,
* 1 asmuo kreipėsi pagalbos savarankiškai,
* 1, kai informacija buvo gauta iš VTAĮT.

Buvo 142 atvejai, kai smurtą artimoje aplinkoje naudojo vyrai, 22 atvejai – moterys. Atsisakiusių pagalbos asmenų – 3. Nuo smurto artimoje aplinkoje nukentėjo 3 vaikai, kurie galimai patyrė tiesioginį smurtą nuo tėvo. Tarp 164 atvejų, registruoti 6 asmenys su negalia – 5 moterys ir 1 vyras. 62 vaikai buvo smurto artimoje aplinkoje liudininkai. Buvo pateikta 13 ekspertinių vertinimų.

Įstatymo nustatyta tvarka, apie smurto pavojų patiriantį asmenį, specializuotos pagalbos centrui privalo pranešti: policija, prokuratūra, VVTAĮT, socialinių paslaugų centras, sveikatos priežiūros įstaiga, švietimo įstaiga ir kitos institucijos, kurios susiduria su smurto pavojų patiriančiu asmeniu. Policija organizuoja tarpinstitucinius susitikimus, jų su Savivaldybės įstaigų specialistais 2023 metais buvo 3.

Specializuotos pagalbos centras gauna informaciją apie skirtą ar neskirtą apsaugos nuo smurto artimoje aplinkoje orderį, teikia ekspertinį vertinimą, kai pavojų keliantis asmuo pateikia skundą policijai dėl paskirto apsaugos nuo smurto artimoje aplinkoje orderio.

Su Įstatymu atsirado prievolė sudaryti smurto artimoje aplinkoje prevencijos komisijas, kurių darbas analizuoti, kaip savivaldybėje įgyvendinama apsaugos nuo smurto, smurto prevencijos ir pagalbos politika. Plungės rajono savivaldybės smurto artimoje aplinkoje prevencijos komisija yra sudaryta, ji 2023 metais posėdžiavo vieną kartą.

2023 metais smurto artimoje aplinkoje patyrusių asmenų registruotų atvejų buvo 297. Palyginus su praėjusių metų duomenimis, 2023 metais pranešimų apie smurtą skaičius išaugo ir 99 atvejais buvo daugiau nei 2022 metais.

**6.2.13. Dėmesys** skiriamas alkoholizmu sergantiems ir priklausomybių turintiems asmenims – vykdoma priklausomybių prevencija, rūpinamasi sergančiųjų reabilitacija bei ,,saugia nakvyne“.

* Nuo 2018 metų įgyvendinama *Priklausomybių mažinimo Plungės rajono savivaldybėje programa*, patvirtinta Savivaldybės tarybos 2018 m. vasario 15 d. sprendimu Nr. T1-28. Ji skirta Savivaldybės gyventojams, nesaikingai vartojantiems alkoholį arba priklausomiems nuo jo, taip pat turintiems priklausomybę nuo kitų priklausomybę sukeliančių medžiagų, jų šeimų nariams ir kitoms gyventojų grupėms, kurioms yra tikslingos priklausomybės ligų prevencinės priemonės. Šią programą įgyvendina Plungės rajono savivaldybės visuomenės sveikatos biuras, veiklą vykdo visuomenės sveikatos specialistas, vykdantis visuomenės sveikatos stiprinimą (1 et.), ir psichologas (0,5 et.) Programos veiklos numatytos iki 2025 metų.



Per 2023 metus pagal programą dirbantys specialistai suteikė 921 konsultaciją 154 priklausomybių turintiems asmenims.

Konsultacijų metu 109 asmenys nukreipti medicinos specialistų intervencijai, 73 asmenims darbuotojai padėjo spręsti probacijos tarnybos iškeltas sąlygas, 29 asmenims padėjo registruotis Užimtumo tarnyboje, 16 asmenų padėta įsidarbinti, 17 asmenų padėjo vykdyti AV proceso metu iškeltus jiems įsipareigojimus. Programos dalyviams organizuoti renginiai ir paskaitos priklausomybių tema.

* Sprendžiant nesaikingai vartojančių asmenų *„saugios nakvynės“* klausimą VšĮ Plungės ligoninėje teikiama neblaivių asmenų laikino apnakvindinimo paslauga, kurios kaina – 17,00 eurų už parą, nustatyta Savivaldybės tarybos 2022 m. gruodžio 22 d. sprendimu Nr. T1-283. Ši paslauga teikiama prie Plungės ligoninės pastatytame priestate, kuriame yra 4 lovos – 2 moterims ir 2 vyrams. Atvežti neblaivūs asmenys yra apžiūrimi medicinos personalo, vykdoma jų registracija bei užtikrinamas šių asmenų saugumas. Dėl teikiamų paslaugų mažėja „saugios nakvynės“ paslaugas gaunančių krizinėje situacijoje atsidūrusių asmenų patiriamos traumos, nušalimai ir kiti susirgimai ypač šaltuoju metų laikotarpiu. Ši paslauga 2023 metais suteikta 432 asmenims, o šiais metai paslaugos suteiktos jau 196 asmenims.
* *Krizių įveikimo pagalbą vyrams ir jų šeimų nariams* teikia Plungės vyrų krizių centras. Centre asmenims, turintiems priklausomybių, grįžusiems iš įkalinimo įstaigų ar kitiems krizinėje situacijoje atsidūrusiems asmenims, teikiamos informavimo, konsultavimo paslaugos. Savitarpio pagalbos grupėse ar teikiant individualias konsultacijas, asmenims siekiama padėti įveikti iškilusias psichologines krizes, gerinti socialinę asmenų integraciją, mažinti smurto artimoje aplinkoje ir visuomenėje apraiškas. Organizuodama paslaugas įstaiga bendradarbiauja su kitais socialiniais partneriais – Plungės SPC, probacijos tarnyba, seniūnijomis, Užimtumo tarnyba. Per 2023 metus suteikta 283 konsultacijos 109 asmenims (78 vyrams ir 31 moteriai). Įstaigos darbuotojas dalyvavo 18 AV posėdžių. Priklausomybių tema organizavo susitikimą/paskaitą Užimtumo tarnyboje ir ugdymo įstaigose. Įstaigos socialinėms veikloms pagal pateiktą projektą vykdyti 2023 metais iš Savivaldybės biudžeto lėšų skirta 3 500 eurų, 2024 metų veikloms vykdyti taip pat skirta 3 500 eurų.

**6.3. Bendrosioms socialinėms paslaugoms priskiriama:** informavimas; konsultavimas; tarpininkavimas ir atstovavimas; maitinimo organizavimas; aprūpinimas būtiniausiais drabužiais ir avalyne; transporto organizavimas; sociokultūrinės paslaugos; asmeninės higienos ir priežiūros paslaugų organizavimas ir darbas su jaunimu gatvėje ir kitos.

Bendrosios socialinės paslaugos teikiamos asmeniui (šeimai), kurio gebėjimai rūpintis savo asmeniniu gyvenimu gali būti ugdomi be specialistų pagalbos. Šios socialinės paslaugos Savivaldybės gyventojams yra teikiamos socialinių paslaugų įstaigose, Socialinės paramos skyriuje, seniūnijose, nevyriausybinėse organizacijose ir kitose vietose, kur organizuojamas socialinių paslaugų teikimas.

Savivaldybėje teikiamos šios žemiau išvardintos bendrosios socialinės paslaugos. Dalis Socialinių paslaugų kataloge apibrėžtų bendrųjų socialinių paslaugų įeina į kitų socialinių paslaugų sudėtį ir teikiamos kompleksiškai.

**6.3.1. Nemokamo maitinimo paslaugas ir aprūpinimą maisto produktais** teikia Plungės SPC.

Plungės SPC labdaros valgykloje 2023 metais nemokamo maitinimo paslaugas gavo 12 Plungės miesto gyventojų ir 28 įstaigos Dienos centro lankytojai.

Bendradarbiaudamas su labdaros ir paramos fondu „Maisto bankas“, ir „Iki“ tinklo parduotuvėmis, Plungės SPC teikė paramą maisto produktais mažas pajamas gaunantiems Savivaldybės gyventojams. Minėtiems asmenims per 2023 metus suformuoti ir išdalyti 321 maisto produktų paketas.

2023 metais Savivaldybės administracija kartu su Plungės SPC užbaigė dalyvavimą Europos pagalbos labiausiai skurstantiems asmenims fondo projekte „Parama maisto produktais ir higienos prekėmis II“. 2023 metais parama labiausiai nepasiturintiems asmenims buvo dalijama šešis kartus.

Iš viso 2023 metais paramą maisto produktais bei higienos prekėmis gavo 2 765 Savivaldybės gyventojai, jie paramos gavo už 168 361,05 euro. Paramos gavėjams išdalyta 71,10 tonos maisto produktų už 161 190,91 euro ir higienos prekių už 7 170,14 euro. Vienam paramos gavėjui per metus teko 25,52 kg maisto produktų už 56,86 euro, higienos prekių – už 2,61 euro. Paramą gavo 1405 Plungės miesto gyventojai ir 1 360 – seniūnijose gyvenančių asmenų. Palyginus su praėjusių metų duomenimis, 2023 metais paramos išdalyta už 22 785,88 euro daugiau nei 2022 metais. Nepanaudoti maisto produktų ir higienos prekių likučiai perduoti labdaros valgyklai ir Plungės KC.

Projekto partneriams iš Europos pagalbos labiausiai skurstantiems asmenims fondo buvo skiriama 5 proc. nuo išdalintų prekių/produktų vertės papildančioms priemonėms įgyvendinti. 2023 metais iš ES projekto skirtų lėšų papildančioms veikloms tikslinės paramos gavėjams organizuoti mokymai, edukacijos, išvykos ir kt. Sėkmingai įsisavintos papildomųjų priemonių įgyvendinimo lėšos – 20 626,91 euro.

Nuo 2024 m. sausio 1 d. pasikeitė paramos ilgo galiojimo maisto produktais ir higienos prekėmis teikimo modelis labiausiai nepasiturintiems asmenims. Paramos iš Europos pagalbos labiausiai skurstantiems asmenims fondo lėšomis Savivaldybės gyventojams finansuotą projektą „Parama maisto produktais ir higienos prekėmis II“ pakeitė Materialinio nepritekliaus mažinimo programos (toliau – MNM) parama. MNM Savivaldybėje partneris labdaros ir paramos fondas „Maisto bankas“ (toliau – Partneris).

MNM pagrindinis tikslas – spręsti materialinio nepritekliaus problemą labiausiai skurstantiems ar itin mažas pajamas turintiems asmenims, įskaitant vaikus, suteikiant pagalbą įsigyti maisto produktus ir (ar) būtinojo vartojimo prekes, taip leidžiant asmenims sutaupyti bent dalį lėšų, kurias galėtų panaudoti kitiems būtiniesiems savo poreikiams tenkinti.

Nuo 2024 metų *I ketvirčio yra išduodamos socialinės kortelės*, kurias gavę asmenys patys spręs, kokius produktus bei prekes įsigyti pasirinktame prekybos tinkle. Savivaldybėje MNM paramos gavėjai galės rinktis vieną prekybos tinklą iš galimų penkių prekybos tinklų: UAB „Grūstė“, UAB „IKI LIETUVA“, UAB „MAXIMA“, UAB „Lidl Lietuva“, UAB „AIBĖ“ aljanso parduotuvės.

Piniginės lėšos į korteles bus pervedamos 4 kartus per metuspo 25 eurus vienam asmeniui, t. y. vienai šeimai bus išduodama viena kortelė, kuri bus pildoma kas ketvirtį asmeniui skiriant 25 eurus. Socialinė kortelė bus išduodama vieneriems metams.

Asmenims socialines korteles išduoda Partneris, kuris vykdo ir maisto *donacijų*(donacija – „Maisto banko“  surinktas paaukotas maistas iš prekybos vietų ir (ar) gamintojų ir (ar) logistikos sandėlių ir (ar) kitų maisto produktų tiekimo ir (ar) gaminimo vietų ir atiduotas projekto dalyviams, taip pat įvairių paramos akcijų metu surinktas ir projekto dalyviams atiduotas maistas) veiklą. Vienam šeimos nariui skirta donacija, t. y.skiriamas vienas paramos krepšelis per ketvirtį (apie 5 kg). Partneris taip pat vykdo ir papildančių veiklų įgyvendinimą. „Maisto banko“ atiduotuvė įsikūrusi adresu A. Vaišvilos g. 3, Plungė.

MNM programa finansuojama iš ES lėšų Europos socialinio fondo agentūroje įgyvendinant 2021–2027 metų Materialinio nepritekliaus mažinimo programą (projektą) Lietuvoje, kuri bendrai finansuojama ir iš LR valstybės biudžeto asignavimų valdytojų programų.

**6.3.2. Transporto organizavimo paslaugas** Plungės SPC teikia asmenims, kurie dėl negalios, ligos ar senatvės turi judėjimo problemų ir dėl sveikatos ar pajamų trūkumo negali naudotis visuomeniniu transportu. Gerinant teikiamos paslaugos kokybę, asmenų su negalia poreikiams naudojamas pritaikytas automobilis su hidrauliniu keltuvu. Transporto paslaugos teikiamos asmenims su negalia, lankantiems Dienos centro dienos užimtumo grupę, taip pat asmenys su negalia vežami į dializės procedūras bei teikiamos vienkartinio pobūdžio specialaus transporto paslaugos, kai asmenys vežami į gydymo įstaigas ar kitur, pagal kelionės tikslą pagrindžiančius dokumentus. Plungės SPC per 2023 metus specialaus transporto paslaugą suteikė 59 asmenims.

Cukrinio diabeto klubas teikia transporto paslaugas Savivaldybėje gyvenantiems asmenims su negalia ir juos lydintiems asmenims, jiems sudaro galimybę nuvykti į tolimesnius miestus, ypač gydymosi tikslais. Asmenų su negalia prašymu transporto paslauga skiriama nuvykti į sveikatos priežiūros, reabilitacijos įstaigas, į ortopedijos įmones ir kitais asmens prašyme nurodytais tikslais ir atvejais. Transporto paslaugai teikti 2023 metais Savivaldybė skyrė 19 200 eurų, transporto paslaugos suteiktos 51 asmeniui su negalia.

Svarbu pažymėti, kad Savivaldybėje jos teritorijoje visuomeninis transportas gyventojams teikiamas nemokamai. Autobusų maršrutai derinami atliepiant visų bendruomenės narių poreikius. Plungės autobusų parkas turi 15 autobusų, pritaikytų riboto judumo asmenims, kurie atitinka prieinamumo reikalavimus (žemagrindis, įrengtas pandusas, pritaikyta vieta neįgaliojo vežimėlio naudotojui su saugos diržais, perspėjamieji mygtukai) ,vykstantiems visuomeniniu transportu.

**Kitos socialinės paslaugos ir organizuojama pagalba.**

**6.3.3. Gyventojų aprūpinimą techninės pagalbos priemonėmis** vykdo Plungės SPC. Per 2023 metus įstaiga priėmė 416 gyventojų prašymų kompensacinės technikos pagalbos priemonėms gauti ir jiems išdavė 423 kompensacines priemones asmenų su negalia individualių poreikių tenkinimui už 20 465,74 euro, 255 techninės pagalbos priemonės buvo grąžintos.

**6.3.4. Būsto pritaikymas asmenims su negalia.** Judėjimo negalią turintiems asmenims sudarant palankesnę gyvenamąją aplinką iš Savivaldybės ir valstybės biudžetų lėšų pritaikomas jų gyvenamasis būstas.

2023 metais įgyvendinant Būsto pritaikymo asmenims su negalia tvarkos aprašą suaugusių asmenų su negalia būsto ir aplinkos pritaikymui panaudota 94 117,09 euro: 56 668,84 euro – iš valstybės ir 37 448,25 euro – iš Savivaldybės biudžetų lėšų.

Savivaldybė suaugusių asmenų su specialiuoju nuolatinės slaugos poreikiu ir (ar) judėjimo techninės pagalbos priemonėmis poreikių patenkinimui pritaikė 12 būstų, t. y. 3 būstais daugiau nei 2022 metais. Iš jų 1 būste įrengtas keltuvas nusileidimui iš pirmo aukšto ant antžeminės namo dalies, atlikti kiti aplinkos pritaikymo darbai. Iš dvylikos pareiškėjų – keturi asmenys būstus prisitaikė savarankiškai.

*Šaltinis:Socialinės paramos skyriaus duomenys*

Savivaldybėje yra visuomeninės paskirties pastatų, vis dar nepritaikytų asmenų su negalia poreikiams.

Svarbu pažymėti, kad Savivaldybės mero 2023 m. birželio 15 d. potvarkiu Nr. PE-138 buvo sudaryta Plungės rajono savivaldybės infrastruktūros įrengimo ir jos pritaikymo asmenims su negalia darbo grupė, kuri išanalizavo Savivaldybės infrastruktūros ir susiekimo, administracinės paskirties pastatų, socialinių įstaigų, ugdymo įstaigų, bibliotekų infrastruktūros įrengimo ir pritaikymo asmenims su negalia poreikį, galimybes bei parengė siūlymą dėl bendros prioriteto eilės pagal pastato pritaikymą asmenims su negalia. Darbo grupės siūlymai pristatyti Savivaldybės tarybos posėdyje, kuriame priimtas protokolinis nutarimas pritarti pateiktiems siūlymams ir įpareigoti atitinkamas institucijas šiuos siūlymus įgyvendinti.

**Bendra prioriteto eilė pagal pastato pritaikymą asmenims su negalia (AsN)**

|  |  |  |
| --- | --- | --- |
| ***Įstaigos pavadinimas*** | ***Bendra prioritetų eilė, balais***  ***(1–5)*** | ***Pastabos*** |
| Mokyklos | 1 | Būtina, kad mieste būtų gimnazija ir bent po vieną mokyklą, kurios būtų pritaikytos AsN, kur būtų suteikta galimybė įgyti visų pakopų išsilavinimą (pradinį, pagrindinį, vidurinį). Kaimiškosiose vietovėse – švietimo įstaiga, pritaikyta AsN, teikianti pagrindinį ar vidurinį išsilavinimą. |
| Darželiai | 2 | Būtina, kad mieste būtų bent vienas lopšelis-darželis visiškai pritaikytas AsN. Tolesnis lopšelių-darželių pritaikymas turėtų būti numatomas pagal labiausiai geografiškai nutolusią vietą / didžiausią vaikų skaičių turintį vaikų lopšelį-darželį. |
| Seniūnijos | 3 | Pagrindinis prioritetas – Plungės rajono savivaldybės ir seniūnijų pastatų pritaikymas AsN.  Visos seniūnijos privalo būti pritaikytos AsN (nepriimtina, pvz., kai seniūnija yra įsikūrusi II a. pastate, kuris nepritaikytas AsN, ir veiklą vykdo II a., o I a. yra išnuomotas). Kai veikla vykdoma ne I aukšte, sudaryti galimybę aptarnauti AsN I aukšte įrengtame kabinete (pvz. Priėmimo kabinetas). |
| Socialinės įstaigos | 4 | Plungės socialinių paslaugų centro ir Plungės krizių centro pastatus visiškai pritaikyti AsN. |
| Bibliotekos | 5 | Jeigu pastatų, kuriuose įrengtos bibliotekos, pritaikymas reikalauja daug investicijų, numatyti jų perkėlimą į kitus pastatus (pvz. mokyklas, seniūnijas, kultūros centrus ir pan.), kuriuos pritaikius, išsispręstų bibliotekų pritaikymo AsN klausimai. |
| Kūltūros centrai | 5 | Plungės rajono savivaldybės kultūros centrų nė vienas pastatas nėra pritaikytas AsN (silpnaregiams). Pagrindinės veiklos vykdomos I aukšte, kurie visiškai ar iš dalies yra pritaikyti judėti AsN vežimėliu. |

*Šaltinis: Plungės rajono savivaldybės tarybos 2024 m. kovo 28 d. 10 posėdžio medžiaga*

**6.3.5. Nevyriausybinės organizacijos**: Plungės rajono neįgaliųjų draugija, Telšių apskrities sergančiųjų nervų-raumenų ligomis asociacija, Cerebrinio paralyžiaus asociacijos Plungės skyrius veiklą vykdo Plungės bendruomenės centro patalpose, esančiose Vytauto g. 29, kurios yra pritaikytos asmenų su negalia poreikiams. Lietuvos aklųjų ir silpnaregių sąjungos Plungės filialas yra įsikūręs ir veiklą vykdo Vandentiekio g. 17, Plungėje, dviejų aukštų pastate. Žemaitijos psichikos negalią turinčių žmonių klubas „Telšių atjauta“ ir Plungės sutrikusio intelekto žmonių globos bendrija „Plungės viltis“ patalpas veiklai nuomoja J. Tumo-Vaižganto g. 54, Plungėje. 2023 metais 6 nevyriausybinių žmonių su negalia organizacijų veikla finansuojama, joms teikiant akredituotas socialinės reabilitacijos neįgaliesiems bendruomenėje paslaugas.

Kitos nevyriausybinės organizacijos – Sutrikusio intelekto žmonių globos bendrija „Plungės viltis“, Plungės pagyvenusių žmonių klubas „Pilnatis“, Plungės rajono buvusių tremtinių nevyriausybinė organizacija „Paliesti tremties“ yra svarbūs bendrųjų socialinių paslaugų gyventojams teikėjai. 2023 metais šių organizacijų paslaugų teikimui skirta 5 800 eurų Savivaldybės biudžeto lėšų. 2024 metais -7 600 eurų Savivaldybės biudžeto lėšų.

Svarbu pažymėti, kad Savivaldybėje veikia 24 kaimiškos bendruomenės, iš kurių dvi organizuoja vaikų dienos centrų veiklą: Asociacija Plungės rajono Stalgėnų seniūnijos šeimų bendruomenė „Gija“ ir Asociacija Varkalių bendruomenė.

**6.3.6. Siekiama sutvarkyti Šv. Jono Krikštytojo parapijos patalpas**, esančias Vytauto g. 29, Plungėje, ir jas visiškai pritaikyti bendruomenės ir asmenų su negalia poreikiams bei veiklai. Šiai veiklai organizuoti yra įsteigtas VšĮ Plungės bendruomenės centras, kurio pagrindinė paskirtis – organizuoti ir teikti socialines paslaugas bendruomenės nariams, stiprinti nevyriausybinių organizacijų veiklą.

Iš I-ojo pertvarkos etapo ir investicijų į infrastruktūrą laikotarpio sėkmingai įgyvendinamas „Bendruomeninių apgyvendinimo bei užimtumo paslaugų asmenims su proto ir psichikos negalią plėtra Plungės rajone“ projektas. Suplanuoti 2 grupinio gyvenimo namai (toliau – GGN) asmenims, turintiems intelekto ir (ar) psichikos negalią yra pastatyti. Juose 2024 metų gegužės mėnesį planuojama pradėti apgyvendinti iš Dūseikių socialinės globos namų gyventojus ir asmenis su negalia iš Savivaldybės bendruomenės.

Iš II-ojo pertvarkos etapo (2021–2027 metų) regiono plėtros projektams ir investicijoms į infrastruktūrą skirtų lėšų tikimasi ir išlieka aktualu:

* rekonstruoti 1 GGN;
* pritaikyti parapijos namų I–III aukštus – socialinių dirbtuvių ir dienos užimtumo centro asmenims su intelekto ir (ar) psichikos negalia įkūrimas;
* pritaikyti parapijos namų II aukštą – dienos užimtumo centro senyvo amžiaus asmenims įkūrimas.

Projektų bendra vertė apie 2 700 000 eurų.

Šiuo metu parapijos namų cokoliniame aukšte sutvarkytose patalpose veiklą vykdo nevyriausybinės žmonių su negalia organizacijos, bendruomenės nariams organizuojama kita veikla. Plungės bendruomenės centras užimtumo veiklai vykdyti turi sporto, terapines, sveikatinimo ir kitas priemones reikalingas paslaugų teikimui, įrengtas multisensorinis kambarys.

Plungės bendruomenės centras siekė dalyvauti „Bendruomeninių socialinių paslaugų pagyvenusiems žmonėms plėtra, siekiant paremti deinstitucionalizaciją ir sumažinti gyventojų skaičiaus mažėjimą projekto teritorijoje“ projekte, kuris finansuojamas 2021–2027 metų INTERREG VI-A Latvijos ir Lietuvos bendradarbiavimo abipus programos lėšomis.

Iš projektui skirtų lėšų buvo planuojama:

* įsigyti neįgaliesiems pritaikytą mikroautobusą transporto paslaugoms teikti bendruomenės centro veiklose dalyvauti norintiems asmenims;
* finansuoti bendruomenės centro užsiėmimus senjorams;
* rengti mokymus bendruomenės centro ir Plungės SPC darbuotojams.

Bendras projekto biudžetas – 127 228 eurai, tačiau kvietimo jame dalyvauti negavo.

**6.4. Prevencines socialines paslaugas** sudaro: potencialių socialinių paslaugų gavėjų paieškos paslauga kompleksinės paslaugos šeimai, darbas su bendruomene, šeimos konferencija, atvirasis darbas su jaunimu, mobilusis darbas su jaunimu.

Prevencinių socialinių paslaugų tikslas – padėti asmeniui (šeimai) ir (ar) bendruomenei išvengti galimų socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį. Prevencinės socialinės paslaugos asmenims yra nemokamos.

Prevencines socialines paslaugas Savivaldybėje teikia ir bendradarbiaujant su kitomis įstaigomis organizuoja jų teikimą Plungės KC. Šių paslaugų teikėjų sąraše yra Plungės atviras jaunimo centras, teikiantis atviro darbo su jaunimu ir mobilųjį darbą su jaunimu paslaugas.

2023 metais Plungės KC prevencinių socialinių paslaugų organizavimui iš valstybės biudžeto panaudota 16 108 eurai, 2024 metams iš valstybės biudžeto lėšų skirta 25 001 eras.

Per 2023 metus Plungės KC prevencinės socialinės paslaugos suteiktos 87 Savivaldybės gyventojams, Plungės atviro jaunimo centre – apie 2 800 jaunuolių.

**6.4.1. Kompleksinės paslaugos šeimoms** įgyvendinant projektą „Kompleksinės paslaugos (KOPA)“, kuris yra finansuojamas iš ES struktūrinių fondų paramos 85 proc. lėšų bei valstybės biudžeto 15 proc. lėšų, Plungės KC faktiškai buvo pradėtos teikti nuo 2023 metų rugsėjo mėnesio. Projektinių paslaugų teikimo trukmė numatyta iki 2029 m. birželio 30 d.

**2023 metais Bendruomeninių šeimos namų suteiktos kompleksinės paslaugos šeimai:**

|  |  |  |  |  |
| --- | --- | --- | --- | --- |
| ***Eil.***  ***Nr.*** | ***Pavadinimas*** | | ***Suteikimas*** | ***Aprašymas*** |
| 1. | psichologo konsultacijos | individualios | 33 kartai | Paslaugų teikimas asmenims, patiriantiems sunkumų asmeniniame gyvenime ir (ar) šeimoje |
| grupinės | 20 kartų |
| 2. | savitarpio pagalbos grupėms | | 146 kartai |
| 3. | socialinių įgūdžių ugdymas vaikams ir paaugliams | | 38 kartai | Vaikų ir paauglių gyvenime reikalingų įvairių socialinius įgūdžius, nuostatas ugdančių teminių grupių užsiėmimai |
| 4. | tėvystės įgūdžių mokymai | | 268 kartai | Paslaugos, teikiamos šeimoms, norinčioms tobulinti ar įgyti tėvystės įgūdžių, siekiant išugdyti geriausias tėvų ir vaikų savybes ir padėti jiems atskleisti savo gebėjimus ir galimybes |
| 5. | šeimos mediacija | | 18 kartų | Paslauga teikiama neteisminiam civilinių ginčų taikinamajam tarpininkavimui, siekiant ginčus, tarpusavio konfliktus spręsti taikiai |
| 6. | šeimos konsultavimas | | 0 | Konsultacijos asmens (šeimos) namuose (gyvenamojoje vietoje), gimus kūdikiui, nustačius neįgalumą ir (ar) specialiuosius poreikius asmeniui ir kt. |

*Šaltinis: Plungės krizių centro duomenys*

Teikiant kompleksines paslaugas šeimai, jei nėra galimybių naudotis viešuoju transportu (viešojo transporto nėra arba jis yra, bet neužtikrinama, kad paslaugų gavėjas laiku atvyks į paslaugų teikimo vietą ir dėl to jam negalės būti suteiktos numatytos apimties paslaugos) ar asmeniniu transportu, paslaugos teikėjas organizuoja pavėžėjimo paslaugą. Taip pat, kai tėvams teikiamos kompleksinės paslaugos, organizuojama vaikų priežiūros paslauga. Ši paslauga gali būti teikiama tik tuo pačiu metu, kai tėvams teikiamos kitos kompleksinės paslaugos ir ji gali būti teikiama ne ilgiau kaip 4 val. per dieną visiems tėvams (įtėviams, globėjams). 2023 metais transporto paslauga organizuota keletui paslaugų gavėjų bendradarbiaujant su seniūnijomis, vaikų priežiūros paslaugai poreikio nebuvo.

Projektui įgyvendinti iš viso skirta 707 990 eurų. 2023 metais jo įgyvendinimui panaudota 10 352 eurai projekto lėšų. 2023 metais projekto „KOPA“ kompleksines paslaugas gavo 74 asmenys 523 kartus.

2024 metų planuojamas lėšų poreikis paslaugoms organizuoti 89 700 eurų (69 000 eurų iš ES struktūrinių fondų lėšų ir 20 700 eurų iš valstybės biudžeto lėšų).

**6.4.2. Atvirasis darbas su jaunimu** vykdomas ir paslaugos mažiau galimybių turinčiam jaunimui teikiamos Plungės atviro jaunimo centre. Veiklas organizuoja 2 jaunimo darbuotojai. Paslaugos teikiamos siekiant ugdyti jaunų žmonių (14–29 metų) asmenines ir socialines kompetencijas, padėti jauniems žmonėms aktyviai įsitraukti į bendruomeninius ir visuomeninius procesus, jaunimas motyvuojamas dalyvauti jo interesus atitinkančioje veikloje. Per dieną vidutiniškai centre apsilanko nuo 18 iki 26 jaunuolių. Per mėnesi centre vidutiniškai vyksta iki 8 planinių ir 4 neplanuotos veiklos. 2023 metais šiai paslaugai teikti buvo skirtas 64 000 eurų finansavimas iš Savivaldybės biudžeto lėšų. Plungės atviro jaunimo centro duomenimis, 2023 metais centrą lankė ir įvairiose veiklose dalyvavo apie 2 800 jaunuolių, iš kurių 1257 merginos ir 1 686 vaikinai. Palyginus su praėjusių metų duomenimis, 2023 metais centre lankėsi 793 jaunuoliais daugiau nei 2022 metais. Paslauga gavėjams teikiama nemokamai. 2024 metais šiai paslaugai teikti iš Savivaldybės biudžeto lėšų skirta 62 000 eurų.

**6.4.3.** **Mobilusis darbas su jaunimu** Plungės atviro jaunimo centre pradėtas organizuoti 2022 metais. Šios paslaugos teikimas įtrauktas į strateginio planavimo dokumentus ir užtikrintas nuoseklus mobiliojo darbo su jaunimu įgyvendinimo Savivaldybėje finansavimas. Iš Savivaldybės biudžeto lėšų numatytas 2 darbuotojų išlaikymas (po 0,5 etato).

Mobilusis darbas su jaunimu praėjusiais metais bendradarbiavimo sutarčių pagrindu organizuotas Savivaldybės Stalgėnų, Narvaišių ir Karklėnų seniūnijose, 2024 metais – Paukštakių, Naravaišių ir Karklėnų seniūnijose. 2023 metais darbuotojų susitikimų su jaunimu įvyko 16 kartų. 2024 metais su mažiau galimybių turinčiu jaunimu suplanuota organizuoti ne mažiau negu 20 susitikimų. Iš Savivaldybės biudžeto lėšų paslaugos finansavimui 2023 metais buvo skirta 12 000 eurų. 2024 metais šios paslaugos teikimui numatyta 18 000 eurų Savivaldybės biudžeto lėšų.

**7. Socialinių darbuotojų ir socialinių darbuotojų padėjėjų skaičius Savivaldybėje.**

Teikiamų socialinių paslaugų kokybė labai priklauso nuo darbuotojų kvalifikacijos, kompetencijos ir gebėjimų tinkamai atlikti pareigas. Socialinių paslaugų įstaigose dirbantys socialiniai darbuotojai kelia savo kvalifikaciją įvairiuose mokymuose bei seminaruose. Savivaldybės socialinių paslaugų įstaigose dirbantiems socialiniams darbuotojams 2023 metais buvo organizuojami mokymai, kuriems apmokėti panaudota 11 083 eurai lėšų. 2024 metais supervizijų organizavimui ir kvalifikacijos kėlimui numatyta skirti – 12 400 eurų lėšų.

**Socialinių darbuotojų ir socialinių darbuotojų padėjėjų skaičius Savivaldybėje 2023 metais**

|  |  |  |  |  |
| --- | --- | --- | --- | --- |
| ***Eil. Nr.*** | ***Įstaigos*** | ***Socialinių darbuotojų skaičius*** | | ***Individualios priežiūros darbuotojų skaičius*** |
| **iš viso** | **iš jų – finansuojamų iš valstybės biudžeto** |
| 1. | Savivaldybės socialinių paslaugų įstaigose: | 44 | 26 | 45 |
| 1.1. | biudžetinėse | 44 | 26 | 45 |
| 2. | viešosiose (NVO) | 17 | 8 | 17 |
| 3. | Savivaldybės administracijoje | 10 | - | - |
| 4. | **Iš viso:** | **71** | **34** | **62** |

**8. Ankstesnių metų socialinių paslaugų plano įgyvendinimo rezultatų trumpa apžvalga.**

Vadovaujantis Socialinių paslaugų planavimo metodika, Socialinių paslaugų planas sudaromas septynioliktą kartą. Savivaldybė yra pagrindinė institucija, planuojanti, organizuojanti ir garantuojanti socialines paslaugas savo gyventojams. Įgyvendinant 2023 metų Socialinių paslaugų planą, didelę reikšmę turėjo augantis Savivaldybės gyventojų poreikis socialinėms paslaugoms ir skiriamoms lėšoms paslaugoms teikti.

**Įgyvendinant plano priemonę** „Teikti socialinės globos paslaugas tėvų globos netekusiems vaikams, organizuojant paslaugas vaikams bendruomenėje“ 2023 metais pastatytas ir įkurtas naujas BVGN namas, adresu Gandingos g. 11B, Plungėje. Jame apgyvendinti ir socialinės globos paslaugos teikiamos 8 tėvų globos netekusiems vaikams. Per 2023 metus, nustačius vaiko apsaugos poreikį, iš šeimų buvo paimta 10 vaikų, iš jų: 9 vaikai apgyvendinti globėjų šeimose ir tik 1 – BVGN. 2023 metais budinčiųjų globotojų šeimoje laikinai gyveno 2 vaikai. Iš viso socialinės globos paslaugas buvo teikiamos 11 tėvų globos netekusių vaikų.

**Įgyvendinant plano priemonę** „Teikti palydėjimo paslaugą jaunuoliams“ Plungės SPC teikė socialinės priežiūros paslaugas sulaukusiems pilnametystės asmenims iki 24 m., kuriems buvo teikiama socialinė globa/rūpyba socialinės globos įstaigoje ar kurie gyveno socialinę riziką patiriančiose šeimose. Paslaugai teikti įstaiga turi 5 akredituotas vietas. 2023 metais įstaigoje paslauga suteikta 2 jaunuoliams.

**Įgyvendinant plano priemonę** „Paslaugų, skatinančių ir efektyviai palaikančių globą šeimos aplinkoje, vystymas“ projektą aktyvinant Globos centro veiklą“, Plungės SPC įgyvendindamas projektą užtikrina Globos centro dalinį finansavimą. Projekto lėšomis iš dalies finansuojama Globos centro veikla – 2 globos koordinatorių ir 0,25 etato psichologo išlaikymas. Atestuoti specialistai rengia ir konsultuoja asmenis, pageidaujančius globoti vaikus savo šeimoje, teikia akredituotą pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti bei jų šeimose augantiems vaikams. Plano priemonė tęstinio įgyvendinimo, ji numatyta ir 2024 metais.

**Įgyvendinant plano priemonę** „Teikti kokybiškas vaikų dienos socialinės priežiūros paslaugas vaikams vaikų dienos centruose“ iš valstybės biudžeto tikslinės dotacijos ir Savivaldybės biudžeto lėšų finansuota 8 vaikų dienos centrų veikla, kurie teikė akredituotas vaikų dienos socialinės priežiūros paslaugas vaikams. Vaikų dienos centruose teikiama pagalba yra lengvai prieinama, atitinkanti vaiko poreikius, savalaikė ir ją teikia kvalifikuoti specialistai. Savivaldybėje 2023 metais šiai paslaugai teikti akredituotos 192 vietos, iš viso ši paslauga suteikta 231 vaikui, tarp jų – 8 ukrainiečiams. Paslauga asmenims teikiama nemokamai. Iš Savivaldybės biudžeto vieno vaiko išlaikymui per mėnesį buvo skirta po 32,50 euro, o vaikams su negalia ar turintiems spec. ugdymosi poreikių – po 60 eurų. Vaikų su negalia ar turinčių spec. ugdymosi poreikių, kuriems suteikta vaikų dienos socialinės priežiūros paslauga buvo 37. Per 2023 metus Savivaldybės biudžeto lėšų šios plano priemonės įgyvendinimui panaudota 112 562 eurai, valstybės – 156 182 eurai.

**Įgyvendinant plano priemonę** „Įgyvendinti „Paslaugų centro vaikams įkūrimas Plungės mieste“ projektą išplėtojant individualizuotai teikiamų paslaugų vaikams su negalia infrastruktūrą“, Plungės SUC sparčiai įgyvendina iš ES struktūrinių fondų lėšų finansuojamą projektą. Per 2023 metus įsisavintos visos ES projektinės lėšos ir atlikti numatyti projekto įgyvendinamieji darbai. Įgyvendinant projektą 2023 metais Savivaldybė pritarė 1 989 380 eurų prisidėjimui iš Savivaldybės biudžeto lėšų projektui užbaigti. Projekto įgyvendinimo pabaiga – 2025 metai. Paslaugų centro tikslas – gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje. Plano priemonė tęstinio įgyvendinimo, ji numatyta ir 2024 metais.

**Įgyvendinant plano priemonę** „Teikti dienos socialinės globos ir laikino atokvėpio paslaugas vaikams su negalia Plungės specialiojo ugdymo centre“, Plungės SUC Dienos socialinės globos centre antrus metus teikiamos licencijuotos dienos socialinės globos paslaugos vaikams su negalia bei suaugusiems asmenims su sunkia negalia iki 21 metų, kol jie mokosi centre, ir laikino atokvėpio paslaugos. Šių paslaugų teikimas siejamas su įgyvendinamu projektu „Paslaugų centro vaikams įkūrimas Plungės mieste“. Paslaugoms teikti centre numatytos 24 vietos, iš jų – 3 vietos laikino atokvėpio paslaugoms, kurios teikiamos iki 5 parų per savaitę – iš viso 720 valandų arba 30 parų per metus. Per 2023 metus Dienos socialinės globos centre paslaugos iš viso suteiktos 15 vaikų, iš jų 14 vaikų su sunkia negalia. Laikino atokvėpio paslauga nebuvo pasinaudota. 2023 metais vaikų dienos socialinės globos paslaugoms organizuoti iš Savivaldybės biudžeto buvo skirta 37 700 eurų ir 46 473 eurai valstybės biudžeto tikslinės dotacijos lėšų asmenims su sunkia negalia socialinei globai organizuoti.

**Įgyvendindami plano priemonę** „Skatinti Plungės rajono savivaldybės šeimas savo šeimose globoti tėvų globos netekusius vaikus“ Globas centro darbuotojai nuolatos ir įvairiomis priemonėmis viešino informaciją apie globėjų paiešką, dalyvavo susitikimuose su bendruomenėmis, su potencialiais globėjais kalbėjosi asmeniškai. 2023 metais už prižiūrimus tėvų globos netekusius vaikus pagalbos pinigai po 147 eurus per mėnesį išmoką už vaiką mokėta visiems globėjams. Šią išmoką iš Savivaldybės biudžeto lėšų gavo 63 vaikus globojantys asmenys. Išmokoms iš Savivaldybės biudžeto lėšų skirta 105 033 eurai.

**Įgyvendinant plano priemonę** „Teikti socialinės globos paslaugas suaugusiems asmenims su negalia ir senyvo amžiaus asmenims socialinės globos namuose“, buvo siekiama tenkinti asmenų, pasirinkusių globos įstaigą poreikį ir sutrumpinti apgyvendinimo globos namuose laukimo laikotarpį, todėl Savivaldybėje buvo 22 šios paslaugos teikėjai, su kuriais yra pasirašytos ilgalaikės socialinės globos paslaugų teikimo ir finansavimo gyventojams sutartys. Metų pabaigoje iš viso globos namuose gyveno 149 asmenys, o per 2023 metus socialinės globos namuose iš viso apgyvendinti 24 nauji asmenys. Šių paslaugų finansavimui per metus iš viso skirta apie 1 219 935 eurai, iš jų 329 939 eurai Savivaldybės biudžeto lėšų ir 889 996 eurai valstybės biudžeto tikslinės dotacijos lėšų asmenims su sunkia negalia socialinei globai organizuoti.

**Įgyvendinant plano priemonę** „Teikti integralios pagalbos paslaugas sunkią negalią turintiems asmenims jų namuose“, Plungės SPC teikė integralios (slaugos ir socialinės globos) pagalbos paslaugos asmenų namuose. Paslaugas vienu metu 30 asmenų teikė 3 mobilios komandos, kurias sudarė slaugytojas, slaugytojo padėjėjai ir reabilitacijos specialistas. Paslaugų teikimas vyksta įgyvendinant projektą „Integralios pagalbos teikimas ir plėtra Lietuvos savivaldybėse“. Projekto veiklų vykdymo trukmė 2023–2026 metų pabaiga. Asmenims teikiamos slaugos paslaugos finansuojamos projekto lėšomis iš ES struktūrinių fondų lėšų, socialinės globos paslaugos iš valstybės biudžeto tikslinės dotacijos lėšų asmenims su sunkia negalia socialinei globai organizuoti. Per 2023 metus integralios pagalbos paslaugas suteikė 40 sunkią negalią turinčių asmenų. 2023 metais projektinių paslaugų teikimui panaudota 115 375 eurai projektinių lėšų. Plano priemonė išlieka aktuali 2024 metais.

**Įgyvendinant plano priemonę** „Plėsti socialinių paslaugų teikimą psichinę negalią turintiems asmenims. Pastatyti grupinio gyvenimo namus“ iš suplanuotų (įgyvendinant Dūseikių socialinės globos namų pertvarką) 3 GGN yra pastatyti 2 GGN adresu: Rasytės g. 2 ir Mendeno g. 2J, Plungėje. Statant GGN įgyvendinamas 1 243 128,76 euro vertės projektas, kurio įgyvendinimo pabaigos data 2024 m. gegužės 31 d. Pastatytuose GGN bus apgyvendinta po 10 asmenų. Vienus GGN rekonstruoti tikimasi Iš II-ojo pertvarkos etapo (2021–2027 metų) regiono plėtros projektams ir investicijoms į infrastruktūrą skirtų lėšų.

**Įgyvendinant plano priemonę** „Organizuoti pagalbos namuose paslaugas, gerinti jų kokybę ir prieinamumą“ Savivaldybėje nuo 2023 metų vidurio akredituotas pagalbos namuose paslaugas Savivaldybės gyventojams pradėjo teikti VšĮ „Nacionalinės integracijos institutas“. Organizacija per metus paslaugas suteikė 44 asmenims. Šios organizacijos teikiamų paslaugų finansavimui panaudota 31 560 eurų Savivaldybės biudžeto lėšų. Iš viso pagalbos namuose paslaugas per 2023 metus gavo 307 Savivaldybės gyventojai. Šiuo metu Savivaldybėje yra du šios paslaugos teikėjai. Atsižvelgiant į tai, pagerėjo teikiamų pagalbos namuose paslaugų kokybė ir jų prieinamumas gyventojams.

**Įgyvendinant plano priemonę** „Teikti apgyvendinimo apsaugotame būste paslaugą proto ir (ar) psichinę negalią turintiems asmenims bendruomenėje“, pagal projektą dviejuose išnuomotuose butuose Plungės mieste akredituotą apgyvendinimo apsaugotame būste paslaugą 3 asmenims su negalia finansuojamą iš projektinių lėšų teikė VšĮ „Sudoku“. Pasibaigus projektiniam laikotarpiui nuo 2023 metų gegužės mėnesio akredituotas paslaugas 2 gyventojams Savivaldybės teritorijoje teikė NVO Žemaitijos psichikos negalią turinčių žmonių klubas „Telšių atjauta“. Šis paslaugos teikėjas taip pat vienam Savivaldybės gyventojui, palikusiam institucinę globą Dūseikių socialinės globos namuose, šią paslaugą teikia Telšių mieste. Paslauga finansuota iš Savivaldybės biudžeto lėšų ir asmens pajamų. Finansuojant šią paslaugą praėjusiais metais skirta 12 558 eurai Savivaldybės biudžeto lėšų. Poreikis teikti apgyvendinimo apsaugote būste paslaugą pagal įvertintą socialinių paslaugų poreikį 2024 metais išlieka aktualus 3 asmenims.

**Įgyvendinant plano priemonę** „Teikti socialinės reabilitacijos paslaugas neįgaliesiems bendruomenėje“ nuo 2023 m. sausio 1 d. socialinės reabilitacijos paslaugos asmenims su negalia bendruomenėje pradėtos teikti jas akreditavus. Iki šiol teikėjų – asmenų su negalia nevyriausybinių organizacijų veikla buvo finansuojama per Socialinės reabilitacijos paslaugų neįgaliesiems bendruomenėje projektų įgyvendinimą. 2023 metais Savivaldybėje akredituota 185 šios paslaugos vietos. Asmenims šios paslaugos teikiamos nemokamai. Paslauga finansuojama iš valstybės ir Savivaldybės biudžeto lėšų. 2023 metais šiai paslaugai finansuoti buvo skirta po 41,5 euro valstybės biudžeto ir 17,15 euro Savivaldybės biudžeto lėšų už asmenį. 2023 metais šiai paslaugai teikti panaudota 83 780 eurų valstybės biudžeto lėšų, o iš Savivaldybės biudžeto – 32 058 eurai lėšų. Paslauga nuo metų pradžios suteikta 171 asmeniui su negalia.

**Įgyvendinant plano priemonę** „Organizuoti asmeninės pagalbos teikimą negalią turintiems asmenims“ Plungės SPC asmenims su negalia organizavo ir teikė asmeninės pagalbos paslaugas. Pagal įvertintą paslaugos poreikį asmeniui su negalia asmeninis asistentas individualiai teikia pagalbą: kartu atlieka darbus ir vykdo veiklas, kurių dėl negalios asmuo negali atlikti savarankiškai. Paslauga finansuojama iš valstybės biudžeto lėšų ir asmens pajamų. 2023 metais paslaugai teikti panaudota 43 000 eurų valstybės biudžeto lėšų. Paslaugą teikė 5 asmeniniai asistentai ir ji suteikta 18 asmenų su negalia.

**Įgyvendinant plano priemonę** „Dalyvauti Europos pagalbos labiausiai skurstantiems asmenims fondo projekto „Parama maisto produktais ir higienos prekėmis II“ veikloje bei kitose prekybos centrų organizuojamose akcijose“ per 2023 metus 2 765 Savivaldybės gyventojams išdalyta paramos (maisto produktų ir higienos prekių) už 168 361,05 euro. Taip pat iš ES projekto skirtų lėšų papildančioms veikloms tikslinės paramos gavėjams organizuoti mokymai, edukacijos, išvykos ir kt. Sėkmingai įsisavintos papildomųjų priemonių įgyvendinimo lėšos – 20 626,91 euro. 2023 m. gruodžio 31 d. ilgametis projektas užbaigtas. Pasikeitus paramos teikimo modeliui organizuotas sklandus perėjimas nuo fizinio paramos paketų asmenims dalijimo prie paramai skirtų lėšų pervedimo į socialines korteles.

**Įgyvendinant plano priemonę** „Įgyvendinti „Kompleksinės paslaugos (KOPA)“ projektą“ Plungės KC pagal projektą Bendruomeniniuose šeimos namuose pradėjo organizuoti ir teikti reikalingas kompleksines paslaugas šeimoms Savivaldybėje. Projektas prasidėjo 2023 metų pradžioje, faktiškai paslaugos bendruomenės nariams pradėtos teikti 2023 metų rugsėjo mėnesį. Per kelis praėjusių metų mėnesius Savivaldybės gyventojams suteiktos individualios ir grupinės psichologo konsultacijos, vyko savitarpio pagalbos grupės, socialinių įgūdžių ugdymas vaikams ir paaugliams, tėvystės įgūdžių mokymai, šeimos mediacija. Iš viso projektines paslaugas gavo 74 asmenys 523 kartus. Projektas yra finansuojamas iš ES struktūrinių fondų paramos (85 proc.) lėšų bei valstybės biudžeto (15 proc.) lėšų. Iš viso 2023 metais jo įgyvendinimui panaudota 10 352 eurai projektui skirtų lėšų.

**Įgyvendinant plano priemonę** „Organizuoti paslaugų teikimą mažiau galimybių turinčiam jaunimui“, Plungės atviras jaunimo centras teikė prevencinėms socialinėms paslaugoms priskirtas paslaugas – atvirasis darbas ir mobilusis darbas su jaunimu, t. y. paslaugos 14–29 metų jaunuoliams ugdant asmenines ir socialines kompetencijas, motyvuojant dalyvauti jų interesus atitinkančioje veikloje. 2023 metais centrą lankė ir įvairiose veiklose (suplanuotose ir neplaninėse) dalyvavo apie 2 800 jaunuolių, per dieną vidutiniškai centre apsilankė nuo 18 iki 26 jaunuolių. Mobilusis darbas su jaunimu praėjusiais metais organizuotas trijose kaimiškose Savivaldybės seniūnijose. 2023 metais darbuotojų susitikimų su jaunimu įvyko 16 kartų. Paslaugos finansuojamos iš Savivaldybės biudžeto lėšų ir 2023 metais šių paslaugų teikimui iš viso buvo skirta 74 000 eurų.

**Įgyvendinant plano priemonę** „Pritaikyti gyvenamąjį būstą žmonėms su negalia ir šeimoms, auginančioms neįgalius vaikus“, Savivaldybėje judėjimo negalią turinčių asmenų būstai buvo pritaikyti jų poreikiams. Per 2023 metus iš Savivaldybės ir valstybės biudžeto lėšų suaugusių asmenų su negalia poreikiams pritaikyta 12 jų būstų, iš jų – 1 būste įrengtas keltuvas nusileidimui iš pirmo aukšto ant antžeminės namo dalies, atlikti kiti aplinkos pritaikymo darbai. Iš dvylikos pareiškėjų – keturi asmenys būstus prisitaikė savarankiškai, kitų būstų pritaikymo darbus organizavo Savivaldybė. 2023 metais asmenų su negalia būsto ir aplinkos pritaikymui panaudota 94 117 eurų, iš jų 56 668 eurai iš valstybės ir 37 448 eurai iš Savivaldybės biudžetų lėšų.

Dauguma numatytų priemonių buvo įgyvendintos, tačiau socialinei paslaugų plėtrai, ypač įsitraukiant į projektines veiklas, kai reikalingas Savivaldybės prisidėjimas, Savivaldybės biudžeto lėšų reikėtų skirti daugiau. Didėjant socialinių paslaugų poreikiui bei siekiant geresnės teikiamų paslaugų kokybės plečiasi socialinių paslaugų įstaigų tinklas ir daugėja socialinių paslaugų teikiamų bendruomenėje.

**III SKYRIUS**

**UŽDAVINIAI IR PRIEMONIŲ PLANAS**

**9. Savivaldybės 2024 metų socialinių paslaugų plėtros kryptys.**

**9.1. 2024 metų prioritetinės socialinių paslaugų rūšys**:

* pradėti teikti ilgalaikės socialinės globos paslaugas asmenims, turintiems intelekto ir (ar) psichikos negalią, bendruomenėje pastatytuose GGN;
* pradėti teikti socialinių dirbtuvių paslaugas, ugdant darbingo amžiaus asmenų, turinčių intelekto ir (ar) psichikos negalią, socialinius ir darbinius įgūdžius, skatinant jų savarankiškumą ir gyvenimą bendruomenėje ir, atsižvelgiant į asmenų individualius poreikius, užimtumą atviroje darbo rinkoje;
* teikti apgyvendinimo apsaugotame būste paslaugą intelekto ir (ar) psichikos negalią turintiems asmenims;
* teikti kokybiškas socialinės globos paslaugas tėvų globos netekusiems vaikams – vaikus apgyvendinti šeimose, pas budinčius globotojus (rūpintojus) ir (ar) BVGN;
* plėsti dienos socialinės globos paslaugų teikimą sunkią negalią turintiems asmenims jų namuose;
* tęsti kokybiškų prevencinių socialinių paslaugų teikimą, kai asmenims (šeimoms) būtina pagalba ir paslaugos siekiant, kad ateityje būtų išvengta galimų socialinių problemų ir socialinės rizikos atsiradimo;
* teikti tik akredituotas socialinės priežiūros paslaugas visų tikslinių grupių paslaugų gavėjams;
* stiprinti teikiamas bendrąsias socialines paslaugas ir gerinti jų prieinamumą.

**9.2. Prioritetinės žmonių socialinės grupės:**

* intelekto ir (ar) psichikos negalią turintys asmenys;
* vaikai su negalia, be tėvų globos likę vaikai, vaikai, patiriantys socialinę riziką/gyvenantys socialinę riziką patiriančiose šeimose;
* sunkią negalią turintys asmenys ir jų šeimų nariai;
* asmenys (šeimos) patiriantys įvairių sunkumų ar atsidūrę krizinėje situacijoje.

Socialinė parama bei paslaugos asmeniui (šeimai) ir toliau bus teikiamos atsižvelgiant į Savivaldybės gyventojų individualius poreikius ir interesus bei vadovaujantis LR Socialinių paslaugų įstatymo nuostatomis.

**10. Priemonių planas.**

*Lentelėje naudojami sutrumpinimai:* ***SB***– *Savivaldybės biudžetas,* ***VB***– *valstybės biudžeto tikslinė dotacija,* ***ES****/****PL*** *– projekto lėšos,* ***AM*** –  *asmens mokėjimas,* ***KT*** *– kitos/spec. lėšos.*

|  |  |  |  |  |  |
| --- | --- | --- | --- | --- | --- |
| **Uždaviniai** | | **Priemonės** | **Lėšos**  **(eurais),**  **finansavimo šaltiniai** | **Atsakingi vykdytojai** | **Laukiamas rezultatas** |
| **1** | | **2** | **3** | **4** | **5** |
|  | | | | | |
| 1. Organizuoti dienos, trumpalaikės ir ilgalaikės socialinės globos paslaugų teikimą asmenims su negalia ir senyvo amžiaus asmenims | 1.Teikti socialinės globos paslaugas suaugusiems asmenims su negalia bendruomenėje. | | SB – 267 700 | VšĮ Plungės bendruomenės centras | Iš Dūseikių globos namų ir bendruomenės apgyvendinti GGN 20 asmenų su intelekto (ir) ar psichikos negalia. |
| 2. Teikti socialinės globos paslaugas suaugusiems asmenims su negalia ir senyvo amžiaus asmenims socialinės globos namuose. | | VB – 1 006 800  SB – 380 000  AM – 1 120 000 | Socialinės paramos skyrius, socialinės globos įstaigos | Organizuojant ilgalaikės/trumpalaikės socialinės globos paslaugų teikimą asmenims parinkti labiausiai jų individualius poreikius ir negalią atitinkančias socialinės globos įstaigas. Paslaugų gavėjų per metus vidurkis apie 180–190. |
| 3. Teikti dienos socialinės globos paslaugas asmenims su negalia. | | VB – 140 000  SB – 130 500  AM – 14 000 | Plungės SPC | Teikti dienos globos paslaugas institucijoje 17 suaugusių asmenų su sunkia negalia. Paslaugas teikti ir asmens namuose, apie 20 asmenų per metus. |
| 4. Teikti integralios pagalbos paslaugas sunkią negalią turintiems asmenims jų namuose. | | PL – 170 000  VB – 21 600  AM – 4 500 | Plungės SPC | Teikti kompleksines (slaugos ir socialinės globos) paslaugas daugiau nei 30 asmenų. Paslaugas finansuoti ES ir VB lėšomis. |
| 2.  Organizuoti socialinės priežiūros, dienos, trumpalaikės ir ilgalaikės socialinės globos paslaugų teikimą tėvų globos netekusiemsvaikams, vaikams su negalia bei socialinę riziką patiriantiems vaikams ir jų šeimoms | 1. Teikti socialinės globos paslaugas tėvų globos netekusiems vaikams, organizuojant paslaugas bendruomenėje. | | SB – 230 000 | Plungės SPC | Socialinės globos paslaugos tėvų globos netekusiems ar laikinai paimtiems vaikams teikiamos šeimose ar pas budinčius globotojus. BVGN gyvena 8 tėvų globos netekę vaikai. |
| 2. Teikti palydėjimo paslaugą jaunuoliams. | | SB – 15 500  AM – 2 000 | Plungės SPC | Teikti socialinės priežiūros paslaugas sulaukusiems pilnametystės asmenims iki 24 m., kuriems buvo teikiama socialinė globa/rūpyba socialinės globos įstaigoje ar kurie gyveno socialinę riziką patiriančiose šeimose. Paslaugai (su apgyvendinimu) teikti akredituotos 5 vietos. |
| 3. Įgyvendinti „Paslaugų, skatinančių ir efektyviai palaikančių globą šeimos aplinkoje, vystymas“ projektą, aktyvinant Globos centro veiklą. | | SB – 99 000  PL – 36 600 | Plungės SPC | Atestuoti specialistai rengia ir konsultuoja asmenis, pageidaujančius globoti vaikus savo šeimoje, ir teikia akredituotą pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti bei jų šeimose augantiems vaikams. Iš projekto lėšų finansuojami Globos centro 2 globos koordinatoriai ir 0,25 etato – psichologo. |
| 4. Teikti kokybiškas vaikų dienos socialinės priežiūros paslaugas vaikams vaikų dienos centruose. | | VB – 155 800  SB – 157 200 | Socialinės paramos skyrius,  Akredituotos NVO įstaigos | Iš valstybės biudžeto tikslinės dotacijos ir Savivaldybės biudžeto lėšų finansuoti vaikų dienos centrus, teikiančius akredituotas vaikų dienos socialinės priežiūros paslaugas vaikams. Iš Savivaldybės biudžeto lėšų vieno vaiko išlaikymui per mėnesį skirti po 40,00 eurų, vaikams su negalia ar turintiems spec. ugdymosi poreikių – po 85,00 eurus. Iš viso akredituota 197 paslaugos vietos. |
|  | 5. Teikti socialinę priežiūrą šeimoms, patiriančioms sunkumų, stiprinti koordinuotai teikiamą pagalbą telkiant ir jungiant įvairių sričių specialistus. | | VB – 770 200 | Plungės SPC | AV specialistai koordinuoja kompleksinės pagalbos teikimo šeimai procesą, jungia ir įtraukia įvairių sričių specialistus problemoms spręsti. Socialiniai darbuotojai teikia tik akredituotą socialinės priežiūros paslaugą. Individualios priežiūros darbuotojai teikia praktinę pagalbą šeimoms auginant vaikus iki 2 metų amžiaus arba vaikus su negalia iki 3 metų amžiaus. Paslaugos teikiamos apie 300 šeimų ir jose augantiems vaikams. |
| 6. Įgyvendinti „Paslaugų centro vaikams įkūrimas Plungės mieste“ projektą, išplėtojant individualizuotai teikiamų paslaugų vaikams su negalia infrastruktūrą. | | SB – 1 338 100 | Plungės SUC, Savivaldybės taryba | Pritaikyti specialiojo ugdymo centro patalpas socialinių paslaugų ir kitų reikalingų paslaugų vaikams su negalia ir raidos sutrikimais teikimui bendruomenėje. |
| 7. Teikti socialinės globos ir laikino atokvėpio paslaugas vaikams su negalia. | | VB – 50 000  SB – 40 000 | Plungės SUC | Dienos socialinės globos centre teikti dienos socialinės globos paslaugas vaikams su negalia ir su sunkia negalia bei suaugusiems asmenims su sunkia negalia iki 21 m., kol jie mokosi centre. Licencijuotos socialinės globos paslaugų teikimui numatytos 24 vietos. |
| 8. Skatinti Plungės rajono savivaldybės šeimas savo šeimose globoti tėvų globos netekusius vaikus. | | SB – 140 000 | Socialinės paramos skyrius | Mokėti pagalbos pinigus budintiems globotojams ir globėjams, globojantiems vaikus šeimoje. Išmokų gavėjų per metus – apie 60. |
| 3. Plėtoti socialinės priežiūros paslaugas asmenims su negalia, senyvo amžiaus ir krizinėje situacijoje atsidūrusiems asmenims | 1. Teikti pagalbos namuose paslaugas, gerinti jų kokybę ir prieinamumą. | | SB – 440 000  AM – 29 800 | Plungės SPC,  VšĮ „Nacionalinės integracijos institutas“ | Pagal įvertintą socialinių paslaugų poreikį teikti akredituotas pagalbos namuose paslaugas senyvo amžiaus ir vienišiems asmenims bei asmenims su negalia. Paslaugų gavėjų per metus – apie 300 asmenų. |
| 2. Teikti socialinės priežiūros paslaugas asmenims su negalia socialinėse dirbtuvėse. | | SB – 30 960  PL – 27 680 | VšĮ Plungės bendruomenės centras | Teikti darbinio užimtumo ir savarankiškumo ugdymo paslaugas intelekto ir (ar) psichikos negalią turintiems asmenims. Vienu metu socialines paslaugas gauna 8 asmenys. |
| 3. Teikti apgyvendinimo apsaugotame būste paslaugą asmenims su negalią bendruomenėje. | | SB – 40 000  AM – 4 000 | Akredituota įstaiga | Teikti akredituotas apsaugoto būsto paslaugas asmenims, turintiems intelekto ir (ar) psichikos negalią. Išnuomoti būstai, skiriamas socialinis darbuotojas 3 asmenims su negalia. |
| 4. Teikti socialinės priežiūros (dienos užimtumo) paslaugas asmenims su negalia. | | SB – 160 000  AM – 3 300 | Plungės SPC | Dienos centre teikti akredituotas socialinių įgūdžių ugdymo palaikymo ir (ar) atkūrimo paslaugas asmenims, turintiems intelekto negalią virš 18 metų amžiaus. Paslaugai teikti akredituota 16 vietų. |
| 5. Teikti laikino apnakvindinimo ir apgyvendinimo nakvynės namuose paslaugas suaugusiems socialinę riziką patiriantiems asmenims. | | SB – 308 300  AM – 14 000 | Plungės KC | Paslaugos teikiamos suaugusiems asmenims, patiriantiems socialinę riziką. Laikino apnakvindininimo paslaugai teikti akredituotos 4 vietos, apgyvendinimo nakvynės namuose – 38 vietos. |
| 6. Teikti intensyvią krizių įveikimo pagalbą krizinėje situacijoje atsidūrusiems asmenims su vaikais, tenkinti vaiko apsaugos poreikį teikiant laikinąją priežiūrą. | | SB – 130 000  AM – 300 | Plungės SPC | Krizių centre teikiamos paslaugos krizinėje situacijoje atsidūrusiems suaugusiems asmenims ir jų vaikams bei užtikrinama laikinoji vaiko priežiūros paslauga. Šiai paslaugai teikti akredituota 15 vietų. |
| 7. Teikti socialinės reabilitacijos paslaugas asmenims su negalia bendruomenėje. | | VB – 86 073  SB – 45 507 | Akredituotos įstaigos | Teikti akredituotas socialinės reabilitacijos paslaugas neįgaliesiems bendruomenėje. Šiai paslaugai teikti įstaigose iš viso akredituotos 185 vietos. |
| 8. Organizuoti ir teikti asmeninę pagalbą asmenims su negalia. | | VB – 120 347  AM – 4 500 | Plungės SPC | Asmeninis asistentas individualiai teikia pagalba asmeniui su negalia. Kartu atlieka darbus ir vykdo veiklas, kurių dėl negalios asmuo negali atlikti savarankiškai. Asmenų, gaunančių paslaugą per mėnesį apie 12–15. |
| 4. Plėtoti bendrąsias socialines paslaugas Savivaldybės gyventojams | 1. Teikti nemokamo maitinimo paslaugas labdaros valgykloje. | | SB – 39 300 | Plungės SPC | Teikti maitinimą Dienos centro lankytojams ir kitiems mažas pajamas gaunantiems asmenims ir neturintiems sąlygų pasigaminti karšto maisto savo namuose. Paslaugų gavėjų per metus apie 35–40. |
| 2. Dalyvauti materialinio nepritekliaus mažinimo paramos programoje su partneriu ,,Maisto bankas“. | | ES/VB – 278 600 | Socialinės paramos skyrius, labdaros ir paramos fondas „Maisto bankas“ | Sudaryti mažas pajamas gaunančių asmenų sąrašus. Partneriui: išduoti socialines korteles paramos gavėjams apsipirkti prekybos centruose; vykdyti donacijų veiklą – išdalyti surinktus maisto produktus paramos gavėjams; organizuoti papildančių priemonių įgyvendinimą. Paramos gavėjų apie 3 000 per metus. |
| 3. Teikti transporto organizavimo paslaugas, gerinti jo prieinamumą. | | SB – 65 200  AM – 2 000 | Plungės SPC,  Cukrinio diabeto klubas,  NVO | Teikti kokybiškas spec. transporto paslaugas dializuojamiems asmenims ir kitiems Savivaldybės gyventojams. Spec. transporto paslaugas teikti didesniam asmenų su negalia skaičiui. Paslaugų gavėjų per metus skaičius apie 100. |
| 4. Organizuoti aprūpinimą būtiniausiais daiktais ir avalyne. | | - | Plungės KC, Plungės SPC, NVO | Esant poreikiui, aprūpinti asmenis ir šeimas būtiniausiais daiktais iš labdarai gaunamos paramos. |
| 5. Organizuoti prevencinių socialinių paslaugų teikimą bendruomenės nariams | 1. Organizuoti socialines paslaugas asmenims, patiriantiems sunkumų. | | VB-25 001 | Plungės KC | Plungės KC darbuotojas organizuoja pagalbos procesą, kaip prevenciją, asmenims patiriantiems sunkumų ar atsidūrusiems krizinėse situacijose. |
| 2. Įgyvendinti „Kompleksinės paslaugos (KOPA)“ projektą. | | VB – 20 700  ES – 69 000 | Plungės KC | Bendruomeniniuose šeimos namuose teikti reikalingas kompleksines paslaugas šeimoms Savivaldybėje. Prognozuojama apie 150 paslaugų gavėjų per metus. |
| 3. Organizuoti paslaugų teikimą mažiau galimybių turinčiam jaunimui. | | SB – 80 000 | Plungės atviras jaunimo centras | Teikti atviro darbo ir mobilaus darbo su jaunimu paslaugas 14–29 metų jaunuoliams, ugdant asmenines ir socialines kompetencijas, motyvuoti dalyvauti jų interesus atitinkančioje veikloje. Apsilankančių jaunuolių centre per dieną vidurkis – 17. |
| 6. Kurti saugią aplinką visiems bendruomenės nariams | 1. Taikyti atvejo vadybos ir asmens su negalia reikalų koordinatoriaus modelį darbui su asmenimis su negalia. | | VB – 24 419  PL – 24 520 | Savivaldybės administracija | Įgyvendinant asmenų su negalia reformą, įdarbinti 2 specialistus koordinuotam darbui su asmenimis, turinčiais negalią, bendruomenėje. Atvejo vadybininkas dirbs su intelekto ir (ar) psichikos negalią turinčiais asmenimis. Asmenų su negalia reikalų koordinatorius – su reikalingų paslaugų/pagalbos asmeniui pateikimu pagal Asmens su negalia teisių apsaugos agentūros sudarytą individualų pagalbos asmeniui planą, atliks kt. tarpžinybinio koordinavimo funkcijas. |
| 2. Organizuoti užimtumo didinimo programos priemonių įgyvendinimą. | | VB – 107 200 | Socialinės paramos skyrius, seniūnija | Bedarbius asmenis įdarbinti seniūnijoje.  Organizuoti ir teikti mokomąsias paslaugas besirengiantiems darbo rinkai asmenims. Skirti lėšų atvejo vadybininko darbo užmokesčiui apmokėti. Programos dalyvių per mėnesį skaičius apie 20–30 asmenų. |
| 3. Pritaikyti gyvenamąjį būstą asmenims su negalia. | | VB – 60 146  SB – 40 097 | Socialinės paramos ir Vietos ūkio skyriai | Pagal asmenų su negalia individualius poreikius pritaikyti jiems jų gyvenamuosius būstus. Pritaikomų būstų vidurkis per metus – 9. |
| 4. Organizuoti neblaivių asmenų saugios nakvynės paslaugas. | | SB – 20 000 | VšĮ Plungės ligoninė | Teikti neblaiviems asmenims saugios nakvynės paslaugas. Paslaugos gavėjų per mėnesį vidurkis – 36. |
| 5. Tęsti Priklausomybių mažinimo programos priemonių įgyvendinimą. | | SB – 39 200 | Plungės rajono savivaldybės visuomenės sveikatos biuras | Teikiant  paslaugas padėti asmenims įveikti priklausomybes, atstatant jų savarankiškumą rūpintis savo asmeniniu gyvenimu. Konsultacijų vidurkis per mėnesį – 76. |
| 6. Gerinti organizuojamą pagalbą krizių įveikimui. | | SB – 3 500 | Plungės vyrų krizių centras | Teikti pagalbą savitarpio pagalbos grupėse ar individualaus konsultavimo metu paslaugas asmenims, turintiems priklausomybių, grįžusiems iš įkalinimo įstaigų ar kitiems krizinėje situacijoje atsidūrusiems asmenims. Konsultacijų vidurkis per mėnesį – 23. |
| 7. Teikti paslaugas asmenims, grįžusiems iš įkalinimo įstaigų, siekiant jų integracijos į bendruomenę. | | SB – 4 812 | Socialinės paramos skyrius,  Plungės KC | Koordinuoti pagalbos paslaugas grįžusiems iš laisvės atėmimo vietų, teikti apgyvendinimo paslaugas nakvynės namuose, mokėti vienkartinę išmoką grįžus iš įkalinimo įstaigos. Išmokos gavėjų prognozuojamas skaičius – 25. |
| 8. Organizuoti asmeninės higienos paslaugas (pirties ir dušo) asmenims, gyvenantiems be patogumų ar kitoms socialiai jautrioms asmenų grupėms. | | SB – 25 000 | SĮ „Plungės būstas“ | Teikti nemokamas (kompensuojamas iš Savivaldybės biudžeto) bendrosios pirties ir dušo paslaugas senatvės pensininkams, socialiai remtiniems bei asmenims su negalia ir vaikams iki 16 metų. Paslaugų gavėjų vidurkis per mėnesį – 287. |
| 9. Aprūpinti asmenis su negalia techninės pagalbos priemonėmis. | | VB – 25 000 | Plungės SPC | Organizuoti techninių pagalbos priemonių parvežimą ir išdalijimą pagal poreikius negalią turintiems asmenims. |
| 10. Organizuoti Plungės bendruomenės centro veiklą. | | SB – 61 340 | Plungės bendruomenės centras | Organizuoti ir teikti bendruomenės nariams paslaugas jų poreikiams pritaikytose patalpose. Paslaugų gavėjų skaičius per metus apie 170. |
| 11. Užtikrinti socialines paslaugas teikiančių darbuotojų kvalifikacijos kėlimą. | | SB – 3 000  VB – 8 000  KT – 1 400 | Plungės SPC  Plungės KC | Socialiniai darbuotojai per metus išklauso 16 valandų kvalifikacijos kėlimo kursus, dalyvauja supervizijose. |
| 12. Per įvairias sklaidos priemones teikti informaciją gyventojams apie Savivaldybės teikiamas socialines paslaugas, organizuoti renginius, seminarus. | | SB – 400 | Socialinės paramos skyrius,  Plungės SPC ir kt. | Skelbti informaciją Savivaldybės tinklalapyje, naudoti kitas sklaidos ir informavimo priemones. |

* 2023 metais sėkmingai įgyvendintas projektas „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ (Plungės SPC). Projekto vertė – 112 237,40 euro projektinių lėšų.
* 2023 metais sėkmingai įgyvendintas projektas „Bendruomeninių vaikų globos namų tinklo plėtra Plungės rajono savivaldybėje“ – pastatytas BVGN namas (Plungės SPC). Projekto vertė – 643 211 eurų projektinių lėšų.
* 2024 metais suplanuota užbaigti įgyvendinti „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ (2 GGN) 1 243 128,76 euro vertės projektą.
* 2024 metais Plungės SUC tęsia „Paslaugų centro vaikams įkūrimas Plungės mieste“ projekto įgyvendinimą.
* 2024 metais Plungės SPC tęsia iš ES lėšų finansuojamą „Integralios pagalbos teikimas ir plėtra Lietuvos savivaldybėse“ projekto įgyvendinimą.
* 2024 metais Plungės SPC tęsia iš ES lėšų finansuojamą „Paslaugų, skatinančių ir efektyviai palaikančių globą šeimos aplinkoje, vystymas“ projekto įgyvendinimą.
* 2024 metais Plungės KC tęsia 2021–2027 m. Europos Sąjungos struktūrinės paramos „Europos socialinio fondo +“ ir 2021–2027 m. Europos Sąjungos struktūrinės paramos bendrojo finansavimo lėšomis finansuojamą „Kompleksinės paslaugos (KOPA)“ projekto įgyvendinimą.
* 2024 metais VšĮ Plungės bendruomenės centras pradeda įgyvendinti projektą „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“(socialinių dirbtuvių veikla). Projekto vertė – 183 905 eurai ES lėšų.

**11. Regioninių socialinių paslaugų poreikis 2024 metams.**

**Ilgalaikės ir trumpalaikės socialinės globos paslaugos yra perkamos iš valstybės ir kito pavaldumo kitose savivaldybėse esančių įstaigų:**

| ***Eil. Nr.*** | ***Socialinių paslaugų rūšys pagal žmonių socialines grupes*** | ***Socialinės globos įstaiga*** | ***Mastas***  ***(vietų sk.)*** |
| --- | --- | --- | --- |
| 1. | Ilgalaikė socialinė globa senyvo amžiaus asmenims ir asmenims su negalia | Dūseikių socialinės globos namai | 15 |
| Stonaičių socialinės globos namai | 28 |
| Padvarių socialinės globos namai | 5 |
| Suvalkijos socialinės globos namai | 1 |
| Specialieji socialinės globos namai „Tremtinių namai“ | 2 |
| Ventos socialinės globos namai | 1 |
| Antavilių pensionatas | 1 |
| Viliaus Gaigalaičio socialinės globos namai | 2 |
| Rietavo parapijos senelių globos namai | 42 |
| Kvėdarnos parapijos senelių globos namai | 2 |
| Pajūrio senelių namai | 1 |
| Šv. Domininko namai | 1 |
| Muniškių socialinės globos namai | 1 |
| Taikos Karalienės globos namai | 1 |
| Senjorų dvaras | 1 |
| Varputėnų globos namai | 1 |
| Sveikatos fondas | 1 |
| GGN „Vaikystės aitvarai“ | 1 |
| Pavandenės senjorų namai | 1 |
| Ylakių globos namai | 1 |
| 2. | Trumpalaikė socialinė globa proto ir (ar) psichinę negalią turintiems asmenims | Kretingos rajono savivaldybės Dienos veiklos centro Salantų padalinys | 2 |
| Dūseikių socialinės globos namai | 5 |
| Senjorų namai „Pušelė“ | 1 |
| Klaipėdos sutrikusio vystymosi kūdikių namai (vaikams) | 1 |

**IV SKYRIUS**

**FINANSAVIMO PLANAS**

**12. Socialinių paslaugų finansavimas.**

Socialinių paslaugų teikimo Savivaldybėje finansavimo šaltiniai yra Savivaldybės biudžeto, tikslinės valstybės biudžeto lėšos, taip pat ES ar bendrai finansuojamų projektų lėšos ir asmenų už paslaugas mokėjimai. Savivaldybės biudžeto lėšų poreikis socialinėms paslaugoms teikti nuolat auga, nes didėja paslaugų gavėjų skaičius, daugėja teikiamų socialinių paslaugų, didėja jų kaina ir siekiama teikti kokybiškas paslaugas.

**12.1. Socialinių paslaugų finansavimo šaltiniai:**

|  |  |  |  |  |
| --- | --- | --- | --- | --- |
| **Eil. Nr.** |  | **Faktinės**  **išlaidos**  **2023 m.**  **(eurais)** | **Planinės išlaidos**  **2024 m.**  **(eurais)** | **Palyginti 2024 m. su 2023 m., proc.** |
| **1** | **2** | **3** | **4** | **5** |
| **1.** | **Savivaldybės biudžeto išlaidos socialinėms paslaugoms** | **2 962 080** | **4 755 900** | **160,6** |
|  | **Savivaldybės biudžetas** | **69 583 600** | **71 292 300** | **102,5** |
| 1.1. | palyginti su bendru Savivaldybės biudžetu, proc. | 4,3 | 6,7 |  |
| **2.** | **LR valstybės biudžeto specialiosios tikslinės dotacijos lėšos** | **2 432 378** | **2  727432** | **112,1** |
|  | iš jų: |  |  |  |
| 2.1. | socialinės priežiūros šeimoms paslaugų teikimui organizuoti | 629 900 | 770 200 | 122,3 |
| 2.2. | asmenų su sunkia negalia socialinei globai organizuoti | 1 084 046 | 1 006 800 | 92,9 |
| 2.3. | vaikų globos (rūpybos) išmokos globojamiems vaikams | 313 662 | 431 592 | 137,6 |
| 2.4. | akredituotoms socialinės reabilitacijos asmenims su negalia bendruomenėje paslaugoms organizuoti | 83 780 | 86 073 | 102,7 |
| 2.5. | akredituotoms vaikų dienos socialinės priežiūros paslaugoms vaikų dienos centruose organizuoti | 156 182 | 155 800 | 99,8 |
| 2.6. | asmeninei pagalbai organizuoti | 43 000 | 120 347 | 279,9 |
| 2.7. | prevencinėms socialinėms paslaugoms organizuoti | 16 108 | 25 001 | 155,2 |
| 2.8. | užimtumo didinimo programai | 105 700 | 107 200 | 101,4 |
| 2.9. | asmenų su negalia reikalų koordinavimui | x | 24 419 | x |
| **3.** | **ES struktūrinių fondų lėšos** | **3 323 713** | **349 661** | **10,5** |
| 3.1. | „Integralios pagalbos teikimas ir plėtra Lietuvos savivaldybėse“ projektas | 115 375 | 170 000 | 147,3 |
| 3.2. | „Kompleksinės paslaugos (KOPA)“ projektas | 10 352 | 89 700 | 866,5 |
| 3.3. | „Paslaugų, skatinančių ir efektyviai palaikančių globą šeimos aplinkoje, vystymas“ projektas | 26 048 | 36 600 | 140,5 |
| 3.4. | „Paslaugų centro vaikams įkūrimas Plungės mieste“ projektas | 1 932 581 | x | x |
| 3.5 | „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“ projektas : | x | 52 200 | x |
| *3.5.1* | *intelekto ir (ar) psichikos negalią turinčių asmenų atvejo vadybos paslaugos* | *x* | *24 520* | x |
| *3.5.2* | *socialinių dirbtuvių paslauga* | *x* | *27 680* | x |
| 3.6. | „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ projektas – 2 GGN statyba | 948 810 | 1 161 | 0,1 |
| 3.7 | „Bendruomeninių vaikų globos namų tinklo plėtra Plungės rajono savivaldybėje“ projektas | 290 547 | x |  |
| **4.** | **Asmenų mokėjimai už socialines paslaugas** | **1 223 041** | **1 219 300** | **99,7** |
| **5.** | **Kitos lėšos (ES paramos produktais programa, būsto pritaikymas, kompensacinė technika)** | **245 494** | **363 746** | **148,2** |
| **6.** | **Iš viso,** Eur | **10 186 706** | **9 416 039** | **92,4** |

**12.2. Socialinių paslaugų finansavimo šaltinių įvertinimas.**

Savivaldybėje socialinėms paslaugoms organizuoti ir teikti 2024 metais iš Savivaldybės biudžeto numatyta apie 13,2 proc. lėšų nuo visų lėšų, suplanuotų savarankiškosioms savivaldybės funkcijoms vykdyti.

**13. Socialinių paslaugų finansavimo iš Savivaldybės biudžeto lėšų būdai:**

|  |  |  |  |  |
| --- | --- | --- | --- | --- |
| **Eil. Nr.** | **Finansavimo būdai** | **Faktinės lėšos** | **Planinės lėšos** | **2024 m., palyginti su 2023 m., proc.** |
| **2023 m.**  **(eurai)** | **2024 m. (eurai)** |
| **1.** | Tiesioginis socialinių paslaugų įstaigų finansavimas | **2 107 783** | **2 448 100** | **116,1** |
| 1.1. | Iš jų Savivaldybės įstaigos: |  |  |  |
|  | Plungės socialinių paslaugų centras | 1 426 000 | 1 660 600 | 116,5 |
| Plungės krizių centras | 250 700 | 308 300 | 122,9 |
| Plungės specialiojo ugdymo centras | 37 700 | 40 000 | 106,1 |
| Plungės rajono savivaldybės visuomenės sveikatos biuro Priklausomybių mažinimo programa | 35 800 | 39 200 | 109,5 |
| Plungės ligoninės saugios nakvynės programa | 17 600 | 20 000 | 113,6 |
| 1.2. | Ilgalaikės ir trumpalaikės socialinės globos paslaugos senyvo amžiaus asmenims ir asmenims su negalia socialinės globos įstaigose | 339 983 | 380 000 | 111,8 |
| **2.** | **Savivaldybės biudžeto lėšos, skirtos VšĮ, nevyriausybinėms organizacijoms** | **374 239** | **751 707** | **200,9** |
| 2.1. | akredituotos socialinės reabilitacijos asmenims su negalia paslaugos bendruomenėje | 32 058 | 45 507 | 142,0 |
| 2.2. | akredituotos socialinės priežiūros paslaugos (pagalba į namus, apgyvendinimas apsaugotame būste) | 44 119 | 80 000 | 181,3 |
| 2.3. | akredituotos vaikų dienos socialinės priežiūros paslaugos vaikų dienos centruose | 112 562 | 157 200 | 139,7 |
| 2.4. | bendrosios socialinės paslaugos ir kultūrinė veikla nevyriausybinių, žmonių su negalia organizacijose | 25 000 | 29 000 | 116,0 |
| 2.5. | prevencinėms (atvirasis darbas su jaunimu ir mobilusis darbas su jaunimu) socialinėms paslaugoms | 74 000 | 80 000 | 108,11 |
| 2.6. | VšĮ Plungės bendruomenės centro programa | 86 500 | 360 000 | 416,2 |
| **3.** | Projektui „Paslaugų centro vaikams įkūrimas Plungės mieste“ | **251 645** | **1 338 100** | **531,7** |
| **4.** | „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“ projektui – socialinių dirbtuvių paslaugai | **x** | **30 960** | **x** |
| **5.** | „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“ projektui – 2 GGN statybai | **33 201** | **6 936** | **20,9** |
| **6.** | „Bendruomeninių vaikų globos namų tinklo plėtra Plungės rajono savivaldybėje“ projektui | **52 731** | **x** | **x** |
| **7.** | Kitos socialinės paslaugos (būsto pritaikymas, pagalbos pinigai ir kt.) | **142 481** | **180 097** | **126,4** |
| **8.** | **IŠ VISO** | **2 962 080** | **4 755 900** | **160,6** |

**14. Lėšos, reikalingos žmogiškųjų išteklių plėtrai.**

* Siekiant efektyvinti socialinių paslaugų organizavimą, būtina investuoti į specialistų kvalifikacijos kėlimą. Įvertinus socialinių darbuotojų poreikį ir jų kvalifikaciją, numatoma sudaryti sąlygas tolesniam profesiniam tobulėjimui – skatinti kelti savo kvalifikaciją, semtis naudingų darbui žinių ir įgūdžių ir kvalifikuotai atlikti socialinį darbą. 2024 metais supervizijoms ir profesinės kompetencijos tobulinimui skiriama 12 400 eurų lėšų.

**15. Savivaldybės finansinių galimybių palyginimas su numatytų priemonių finansavimu.**

2024 metais Savivaldybė iš savo biudžeto lėšų socialinėms paslaugoms organizuoti ir teikti planuoja skirti4 755 900 eurų arba 6,7 proc.visų planuojamų Savivaldybės biudžeto lėšų.

Sėkmingai Savivaldybės gyventojams teikiamos šios socialinės paslaugos:

* bendrosios socialinės paslaugos (informavimas, konsultavimas, tarpininkavimas ir atstovavimas, maitinimo organizavimas, transporto organizavimas);
* socialinės priežiūros paslaugos (pagalbos namuose, socialinių įgūdžių ugdymo, palaikymo ir (ar) atkūrimo (dienos užimtumo) paslaugos intelekto negalią turintiems asmenims, socialinė priežiūra šeimoms patiriančioms socialinę riziką ir jose augantiems vaikams, laikino apnakvindinimo, apgyvendinimo nakvynės namuose, intensyvi krizių įveikimo pagalba, pagalbaglobėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti) paslaugos);
* dienos socialinės globos paslaugos intelekto negalią turintiems asmenims institucijoje;
* trumpalaikės ir ilgalaikės socialinės globos paslaugos senyvo amžiaus asmenims ir asmenims su negalia socialinės globos namuose;
* trumpalaikės ir ilgalaikės socialinės globos paslaugos tėvų globos netekusiems vaikams bendruomenėje;
* integrali pagalba asmens namuose.

Savivaldybėje yra pradėtos teikti šios socialinės paslaugos:

* palydėjimo paslauga jaunuoliams (su apgyvendinimu);
* dienos socialinės globos paslaugos vaikams su negalia institucijoje;
* laikino atokvėpio paslaugos institucijoje;
* apgyvendinimo apsaugotame būste paslaugos asmenims, turintiems intelekto ir (ar) psichikos negalią, bendruomenėje;
* atvirasis darbas su jaunimu ir mobilusis darbas su jaunimu bendruomenėje.

Didėjant socialinių paslaugų poreikiui, teikiamų paslaugų kainai bei siekiant geresnės teikiamų paslaugų kokybės,plečiamassocialinių paslaugų tinklas, todėl finansavimas iš Savivaldybės biudžeto lėšų augs:

* ilgalaikės socialinės globos paslaugų intelekto ir (ar) psichikos negalią turinčių asmenų teikimui GGN (juose gyvens 20–30 asmenų);
* apgyvendinimo apsaugotame būste paslaugos asmenims, turintiems intelekto ir (ar) psichikos negalią teikimui plėtros atveju (iki 5 būstų);
* siekiama sutartis sudaryti dar su 1 budinčiu ir 1 nuolatiniu globotoju, kuriems už vaikų priežiūrą bus mokamos lėšos.

Savivaldybėje trūksta arba visai neteikiamos šios socialinės paslaugos:

* apgyvendinimo savarankiško gyvenimo namuose paslaugos vienišiems, socialinę riziką patiriantiems asmenims;
* trumpalaikės socialinės globos paslaugos asmens namuose;
* dienos socialinės globos paslaugos ilgesnį laiką asmens namuose individualių pagalbos poreikių /specialiųjų poreikių turintiems asmenims;
* socialinės priežiūros ir dienos socialinės globos paslaugų užimtumo centruose senyvo amžiaus ir sergantiems demencija asmenims;
* laikino atokvėpio paslaugos namuose šeimos narius prižiūrintiems asmenims.

**15.1. Savivaldybės organizuojamų socialinių paslaugų įvertinimas.**

LR socialinės apsaugos ir darbo ministro 2014 m. sausio 20 d. įsakymu Nr. A1-23 patvirtinti Socialinių paslaugų išvystymo normatyvai (LR socialinės apsaugos ir darbo ministro 2022 m. vasario 10 d. įsakymo Nr. A1-99 redakcija). Vertinant pagal normatyvuose nustatytus socialinių paslaugų poreikius Savivaldybės gyventojams tenka:

**SOCIALINIŲ PASLAUGŲ IŠVYSTYMO NORMATYVAI**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Socialinės paslaugos pagal gavėjų grupes** | **Minimalus rodiklis** | **Siektinas rodiklis** | **Situacija 2023 m.** | |
| **Gavėjų skaičius** | **Rodiklis Savivaldybėje** |
| **1.** | **Socialinės paslaugos senyvo amžiaus asmenims (jų šeimoms)** | **Gavėjų skaičius, tenkantis 1 000 senyvo amžiaus asmenų Savivaldybėje** | | **7411** | |
| 1.1. | Pagalba į namus | 25 | 35 | 292 | 39,40 |
| 1.2. | Laikinas atokvėpis (socialinė priežiūra asmens namuose) | 1 | 2 | 0 | 0 |
| 1.3. | Dienos socialinė globa asmens namuose | 6 | 12 | 45 | 6,07 |
| 1.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 6 | 10 | 0 | 0 |
| 1.5. | Dienos socialinė globa įstaigoje (dienos centre) | 2 | 3 | 1 | 0,13 |
| 1.6. | Apgyvendinimas savarankiško gyvenimo namuose | 1 | 2 | 0 | 0 |
| 1.7. | Trumpalaikė socialinė globa (asmens namuose arba įstaigoje) | 1 | 2 | 37 | 5,0 |
| 1.8. | Laikinas atokvėpis (trumpalaikė ar (ir) dienos socialinė globa) | 2 | 6 | 7 | 0,94 |
| 1.9. | Ilgalaikė socialinė globa | 12,5 | 15 | 133 | 17,95 |
| **1.10.** | **Socialinių paslaugų gavėjų – senyvo amžiaus asmenų – skaičius, tenkantis 1 000 senyvo amžiaus asmenų Savivaldybėje, iš viso:** | **56,5** | **87** | **515** | **69,49** |
| **2.** | **Socialinės paslaugos darbingo amžiaus asmenims su negalia (jų šeimoms)** | **Gavėjų skaičius, tenkantis 1 000 darbingo amžiaus asmenų su negalia Savivaldybėje** | | **1664** | |
| 2.1. | Pagalba į namus, socialinių įgūdžių ugdymas, palaikymas ir (ar) atkūrimas asmens namuose | 10 | 20 | 15 | 9,01 |
| 2.2. | Laikinas atokvėpis (socialinė priežiūra asmens namuose) | 1 | 2 | 0 | 0 |
| 2.3. | Dienos socialinė globa asmens namuose | 6 | 9 | 7 | 4,21 |
| 2.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 40 | 52 | 13 | 7,81 |
| 2.5. | Dienos socialinė globa įstaigoje (dienos centre) | 13 | 18 | 18 | 10,82 |
| 2.6. | Apgyvendinimas savarankiško gyvenimo namuose | 3 | 9 | 0 | 0 |
| 2.7. | Apgyvendinimas apsaugotame būste | 2 | 5 | 3 | 1,80 |
| 2.8. | Trumpalaikė socialinė globa | 3 | 5 | 9 | 5,41 |
| 2.9. | Laikinas atokvėpis (trumpalaikė ar (ir) dienos socialinė globa) | 10 | 25 | 4 | 2,40 |
| 2.10. | Ilgalaikė socialinė globa: |  |  | 39 | 23,44 |
| 2.10.1. | grupinio gyvenimo namuose | 3 | 13 | 1 | 0,60 |
| 2.10.2. | socialinės globos namuose, specializuotuose slaugos ir socialinės globos namuose | 30 | 16 | 38 | 22,84 |
| 2.11. | Socialinių įgūdžių ugdymas, palaikymas ir (ar) atkūrimas socialinėse dirbtuvėse | 4 | 6 | 0 | 0 |
| **2.12.** | **Socialinių paslaugų gavėjų – darbingo amžiaus asmenų su negalia – skaičius, tenkantis 1 000 darbingo amžiaus asmenų su negalia Savivaldybėje, iš viso:** | **125** | **180** | **108** | **64,90** |
| **3.** | **Socialinės paslaugos vaikams (jų šeimoms)** | **Gavėjų skaičius, tenkantis 1 000 vaikų Savivaldybėje** | | **5682** | |
| 3.1. | Socialinių įgūdžių ugdymas, palaikymas ir (ar) atkūrimas) asmens (šeimos) namuose (gavėjai – vaikai, kurių šeimoms teikiama socialinė priežiūra) | 50 | 56 | 498 | 87,65 |
| 3.2. | Vaikų dienos socialinė priežiūra | 23 | 26 | 231 | 40,65 |
| 3.3. | Intensyvi krizių įveikimo pagalba (krizių centre, laikino apgyvendinimo įstaigoje šeimoms, turinčioms vaikų, savarankiško gyvenimo namuose, kitose socialinių paslaugų įstaigose) (gavėjai – vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra) | 3 | 5 | 2 | 0,35 |
| **3.4.** | **Socialinių paslaugų gavėjų – vaikų – skaičius, tenkantis 1 000 vaikų Savivaldybėje, iš viso:** | **76** | **87** | **731** | **128,65** |
| **4.** | **Socialinės paslaugos vaikams su negalia (jų šeimoms)** | **Gavėjų skaičius, tenkantis 1 000 vaikų su negalia Savivaldybėje** | | **247** | |
| 4.1. | Laikinas atokvėpis (socialinė priežiūra asmens namuose) | 30 | 100 | 0 | 0 |
| 4.2. | Dienos socialinė globa asmens namuose | 10 | 13 | 1 | 4,05 |
| 4.3. | Dienos socialinė globa ar socialinė priežiūra įstaigoje  (dienos centre ar kt.) | 170 | 250 | 15 | 60,73 |
| 4.4. | Laikinas atokvėpis (trumpalaikė ar (ir) dienos socialinė globa) | 50 | 140 | 0 | 0 |
| 4.5. | Ilgalaikė (trumpalaikė) socialinė globa vaikams su negalia socialinės globos namuose vaikams su negalia, specializuotuose slaugos ir socialinės globos namuose | 5 | 4 | 1 | 4,05 |
| 4.6. | **Socialinių paslaugų gavėjų – vaikų su negalia – skaičius, tenkantis 1 000 vaikų su negalia Savivaldybėje, iš viso:** | **265** | **507** | **17** | **68,83** |
| **5.** | **Socialinės paslaugos likusiems be tėvų globos vaikams (jų šeimoms)** | **Gavėjų skaičius, tenkantis 1 000 vaikų, kuriems nustatyta globa (rūpyba), Savivaldybėje** | | **70** | |
| 5.1. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti (gavėjai – vaikai, kurių globėjai (rūpintojai), budintys globotojai, įtėviai ir šeimynų dalyviai gauna pagalbą) | 500 | 700 | 84 | 1200 |
| 5.2. | Ilgalaikė (trumpalaikė) socialinė globa |  |  | 13 | 185,71 |
| 5.2.1. | šeimynose | 60 | 65 | 0 | 0 |
| 5.2.2. | bendruomeniniuose vaikų globos namuose | 120 | 130 | 11 | 157,14 |
| **5.3.** | **Socialinių paslaugų gavėjų – likusių be tėvų globos vaikų – skaičius, tenkantis 1 000 vaikų, kuriems nustatyta globa (rūpyba), Savivaldybėje, iš viso:** | **680** | **895** | **97** | **1385,71** |
| **6.** | **Palydėjimo paslauga jaunuoliams (jų šeimoms)** | **Gavėjų skaičius, tenkantis 1 000 asmenų nuo 16 iki 24 metų Savivaldybėje** | | **3160** | |
| 6.1. | su laikinu apgyvendinimu  (savarankiško gyvenimo namuose ar apsaugotame būste) | 2 | 4 | 2 | 0,63 |
| 6.2. | be laikino apgyvendinimo  (socialinių paslaugų įstaigoje ar asmens namuose) | 10 | 15 | 0 | 0 |
| **6.3.** | **Palydėjimo paslaugų gavėjų – jaunuolių – skaičius, tenkantis 1 000 asmenų nuo 16 iki 24 metų Savivaldybėje, iš viso:** | **12** | **19** | **2** | **0,63** |
| **7.** | **Socialinės paslaugos socialinę riziką patiriantiems suaugusiems asmenims (jų šeimoms)** | **Gavėjų skaičius, tenkantis 1 000 suaugusių asmenų Savivaldybėje** | | **27360** | |
| 7.1. | Psichosocialinė pagalba (socialinių paslaugų įstaigose ar asmens namuose) | 5 | 10 | 0 | 0 |
| 7.2. | Socialinių įgūdžių ugdymas, palaikymas ir (ar) atkūrimas socialinės priežiūros centruose (dienos centre, socialinių paslaugų centre, krizių centre, paramos šeimai centre ir kt.) | 2 | 3,5 | 0 | 0 |
| 7.3. | Apgyvendinimas savarankiško gyvenimo namuose | 0,3 | 1 | 0 | 0 |
| 7.4. | Intensyvi krizių įveikimo pagalba  (krizių centre, kitose socialinių paslaugų įstaigose) |  |  | 24 | 0,88 |
| 7.4.1. | su laikinu apgyvendinimu | 0,4 | 1 | 24 | 0,88 |
| 7.4.2. | be laikino apgyvendinimo | 1,5 | 2,5 | 0 | 0 |
| 7.5. | Apgyvendinimas nakvynės namuose ir laikinas apnakvindinimas laikino apnakvindinimo įstaigose | 1,5 | 2,5 | 108 | 3,94 |
| 7.6. | Trumpalaikė socialinė globa psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų | 0,3 | 0,5 | 0 | 0 |
| **7.7.** | **Socialinių paslaugų gavėjų – socialinę riziką patiriančių suaugusių asmenų – skaičius, tenkantis 1 000 suaugusių asmenų Savivaldybėje, iš viso:** | **11** | **21** | **132** | **4,82** |

Savivaldybėje į socialinių paslaugų teikimą įsitraukė nevyriausybinės žmonių su negalia organizacijos akreditavusios savo veiklą, tačiau organizacijų iniciatyvos dar labai trūksta kaimiškose vietovėse, arčiau asmenų gyvenamosios vietos. Čia kultūrinę veiklą organizuoja veikiančios kaimiškosios bendruomenės, tačiau šiose vietovėse trūksta įvairesnių, visų socialinių grupių poreikius atitinkančių, socialinių paslaugų. Tikimasi, kad teikiamos prevencinės socialinės paslaugos ir KOPA projekto paslaugos pagerins reikalingų socialinių paslaugų asmenims prieinamumą.

Teikiamų socialinių paslaugų poreikis pagal išvystymo normatyvus yra tenkinamas: kai kurių paslaugų poreikio patenkinimas siekia minimalius išvystymo rodiklius, kai kurių – viršija siektino rodiklio nustatytus normatyvus, tačiau yra paslaugų, kurios nėra teikiamos arba joms teikti nebuvo poreikio. Plečiantis socialinių paslaugų tinklui Savivaldybėje palaipsniui bus pradėtos teikti naujos socialinės paslaugos. Sprendžiant neteikiamų socialinių paslaugų poreikį, gyventojams buvo siūlomos alternatyvios – panašios socialinės paslaugos, kurios labiausiai artimos patenkinti asmenų poreikius. 2023 metais laukiančiųjų eilė buvo ilgalaikės socialinės globos institucijoje ir integralios pagalbos paslaugoms asmens namuose gauti.

2023 metais, vadovaujantis Plungės rajono savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašu, patvirtintu Plungės rajono savivaldybės mero 2023 m. lapkričio 3 d. potvarkiu Nr. PE-351 „Dėl Plungės rajono savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašo patvirtinimo“, buvo atlikta akredituotų paslaugų kokybės kontrolė 6 socialinių paslaugų įstaigose: 4 įstaigose, teikiančiose akredituotą vaikų dienos socialinę priežiūrą, ir 2 įstaigose, teikiančiose akredituotą socialinės reabilitacijos asmenims su negalia bendruomenėje paslaugą. Atlikus vertinimus įstaigoms pateiktos išvados bei rekomendacijos kokybės gerinimo tikslais.

**V SKYRIUS**

**PLĖTROS VIZIJA IR PROGNOZĖS**

**16. Socialinių paslaugų plėtros vizija.**

Socialinių paslaugų plėtrą, infrastruktūros pokyčius nulemia valstybės vykdoma politika, priimti teisės aktai, įgyvendinami projektai ir jų tęstinumo užtikrinimas bei kokybiškas požiūris į socialinių paslaugų teikimą.

Savivaldybės ateinančių 3 metų socialinių paslaugų plėtros vizija – kurti ir plėtoti gyventojų poreikius atitinkantį socialinių paslaugų įstaigų tinklą, siekti socialinių paslaugų teikimo optimizavimo bendruomenėje ir šeimose, užtikrinti reikalingų socialinių paslaugų teikimo tęstinumą. Sukurti paslaugų tinklą, kad kuo daugiau asmenų gautų paslaugas bendruomenėje. Saugiuose ir pritaikytuose namuose bendruomenėje gyventų asmenys su negalia, turintys intelekto ir (ar) psichikos negalią, ir tėvų globos netekę vaikai. Paslaugas gautų šeimos auginančios negalią turinčius vaikus.

2021–2030 metų laikotarpiui LR Socialinės apsaugos ir darbo ministerijos (toliau – SADM) įgyvendinamoje Socialinės sutelkties plėtros programoje patvirtinta pažangos priemonė Nr. 09-003-02-02-11 „Sumažinti pažeidžiamų visuomenės grupių gerovės teritorinius skirtumus“, kurioje numatytas uždavinys „Didinti neįgaliųjų ir jų šeimų, senyvo amžiaus žmonių bei kitų pažeidžiamų ir socialinėje atskirtyje esančių grupių gerovę“. Šiam uždaviniui įgyvendinti numatytas reikalavimas – patvirtinti regionų plėtros planų priemonėse numatytas veiklas, skirtas institucinės globos pertvarkai įgyvendinti. Numatytos veiklos parengtos ir 2022 metais suderintos su SADM regioniniais socialinių paslaugų ir socialinių paslaugų infrastruktūros, reikalingos institucinės globos pertvarkai įgyvendinti, žemėlapiais. Šis pasirengimas yra pagrindas naujam ES finansinio laikotarpio programavimui, kuris bus skirtas perėjimui nuo institucinės globos prie šeimoje ir bendruomenėje teikiamų paslaugų.

Savivaldybė planuoja ir rengia trūkstamų socialinių paslaugų ir infrastruktūros priemonių planą, kurių teikimas ir plėtra planuojama įgyvendinti iki 2030 m., tai:

|  |  |  |  |
| --- | --- | --- | --- |
| ***Eil.***  ***Nr.*** | ***Pavadinimas*** | ***Siektinas rodiklis*** | ***Planuojama bendra projekto vertė, Eur*** |
| 1. | *„Apsaugoto būsto infrastruktūros plėtra Plungės rajono savivaldybėje“* – suaugusiems asmenims su intelekto ir (ar) psichikos negalia. Socialinės priežiūros paslauga ir gyvenamosios vietos suteikimas bendruomenėje. Viename būste apgyvendinami iš dalies savarankiški suaugę asmenys su negalia, paslaugų teikimas derinamas su individualia atvejo vadybininko (socialinio darbuotojo) pagalba ir kitomis paslaugomis bendruomenėje. | 5 dviejų kambarių būstai po 2 gyventojus, sukuriant 10 vietų paslaugoms teikti. | 500 000 |
| 2. | *„Grupinio gyvenimo namų infrastruktūros plėtra Plungės rajono savivaldybėje“* – GGN rekonstrukcija ir pritaikymas suaugusiems asmenims su intelekto ir (ar) psichikos negalia. Bus sudarytos namų aplinkos sąlygos, asmenys aprūpinti būtiniausia įranga ir baldais. | 1 GGN rekonstrukcija adresu Birutės g. 6, Plungė, kuriame bus apgyvendinta 10 asmenų. | 823 529 |
| 3. | *„Socialinių paslaugų infrastruktūros ir paslaugų modernizavimas bei plėtra Plungės rajono savivaldybėje“* projekto metu numatoma:  1. socialinių dirbtuvių (SD) ir dienos užimtumo centro (DUC) intelekto ir (ar) psichikos negalią turintiems asmenims įkūrimas;  2. dienos užimtumo centro (DC), kuriame būtų teikiamos socialinės priežiūros paslaugos senyvo amžiaus asmenims, įkūrimas.  Projekto metu numatoma patalpų rekonstrukcija ir pritaikymas socialinių paslaugų teikimui, aprūpinant būtiniausia įranga ir baldais. | Plungės bendruomenės centro pastate, adresu Vytauto g. 29, Plungėje:  SD ir DUC I ir III aukštai, paslaugas bus galima teikti 30 asmenų;  DC II aukštas, paslaugas bus galima teikti 10 asmenų. | 1 876 471 |
| 4. | *„Socialinio būsto fondo plėtra Plungės rajono savivaldybėje“* – projekto metu numatoma rekonstruoti pastatą, adresu Mendeno g. 10, Plungė, jame įrengiant 18 butų. Planuojama, kad iš 18 butų – 4 butai bus pritaikyti gausioms šeimoms, 14 butų – asmenims su negalia, kuriems reikalingas specialiai pritaikytas būstas. Planuojama, kad iš viso butuose bus galima apgyvendinti iki 35 šeimos narių. | 18 butų daugiabutis namas, adresu Mendeno g. 10, Plungėje. Planuojama apgyvendinti iki 35 šeimos narių. | 1 741 176 |

*Šaltinis: Strateginio planavimo ir investicijų skyriaus duomenys*

**17. Prognozuojamos socialinės paslaugos.**

Per ateinančius 3 metus numatoma plėtoti šias socialines paslaugas:

* pradėti teikti ilgalaikės socialinės globos paslaugas intelekto ir (ar) psichikos negalią turintiems asmenims GGN;
* pradėti teikti socialinės priežiūros paslaugas intelekto ir (ar) psichikos negalią turintiems asmenims socialinėse dirbtuvėse;
* teikti akredituotas apgyvendinimo apsaugotame būste paslaugas intelekto ir (ar) psichikos negalią turintiems asmenims bendruomenėje;
* trumpalaikės ir ilgalaikės socialinės globos paslaugas be tėvų globos likusiems vaikams teikti bendruomeniniuose globos namuose, skatinti globą šeimoje;
* teikti kokybiškas dienos, trumpalaikės socialinės globos paslaugas vaikams su negalia ir laikino atokvėpio paslaugas juos prižiūrintiems artimiesiems;
* teikti prevencines socialines paslaugas pagal poreikį visiems bendruomenės nariams, organizuoti kompleksinių paslaugų teikimą šeimoms Bendruomeniniuose šeimos namuose;
* teikti kokybiškas akredituotas socialinės priežiūros paslaugas šeimoms, patiriančioms sunkumų ir jose augantiems vaikams, teikti individualios priežiūros darbuotojų praktinę pagalbą šeimoms, kad kuo mažiau vaikų liktų be tėvų globos;
* teikti akredituotas intensyvios krizių įveikimo pagalbos ir socialinės priežiūros paslaugas, užtikrinant laikiną vaiko apsaugos poreikį, krizę patiriantiems asmenims (šeimoms) ir jų vaikams, siekiant atkurti jų savarankiškumą, prarastus socialinius ryšius padėti integruotis į visuomenę;
* stiprinti globėjų (rūpintojų) ir įtėvių paieškos, atrankos ir rengimo paslaugų teikimą, siekiant vaikus globoti (rūpinti) šeimos aplinkoje ar juos įvaikinti, skatinti globėjus ir budinčius globotojus periodinėmis piniginėmis išmokomis bei teikti jiems profesionalią pagalbą;
* siekti teikti kokybiškas akredituotas socialinės priežiūros paslaugas vaikams vaikų dienos centruose, pagalbos į namus senyvo amžiaus ir asmenims su negalia, palydėjimo paslaugas jaunuoliams bei kitas socialinei priežiūrai priskiriamas paslaugas;
* teikti integralios (slaugos ir socialinės globos) pagalbos paslaugas sunkią negalią turintiems asmenims, teikti laikino atokvėpio paslaugas juos prižiūrintiems artimiesiems;
* didinti dienos socialinės globos paslaugų asmens namuose tikimo apimtis asmenims su sunkia negalia;
* organizuoti asmeninės pagalbos – asmeninio asistento individualiai teikiamą pagalbą asmeniui su negalia atlikti darbus ir vykdyti veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse;
* teikti trumpalaikės ir ilgalaikės socialinės globos paslaugas socialinės globos namuose nesavarankiškiems asmenims užtikrinant nuolatinę priežiūrą ir pagalbą;
* teikti paslaugas asmenims, grįžusiems iš laisvės atėmimo vietų, siekiant platesnio asmenų socialinės integracijos į visuomenę, darbo rinką proceso, neturintiems gyvenamosios vietos teikti apgyvendinimo nakvynės namuose paslaugas;
* organizuoti kompleksinę pagalbą priklausomybių turintiems asmenims.

**Teikiant socialines paslaugas svarbu bendradarbiauti ir dirbti komandoje. Socialinės paslaugos turi būti teikiamos kompleksiškai bei derinamos su kitomis socialinės, sveikatos apsaugos ir kt. formomis.**

*Ilgalaikės priežiūros paslaugos.* Viena prioritetinių socialinių paslaugų plėtros krypčių yra ilgalaikės priežiūros paslaugų (kaip jos apibrėžtos LR sveikatos apsaugos ir LR socialinės apsaugos ir darbo ministrų bendru įsakymu, patvirtintame Slaugos ir socialinių paslaugų bendro teikimo tvarkos apraše) teikimo sistemos plėtojimas bei šių paslaugų teikimas gyventojams, kuriems nustatytas šios paslaugos poreikis. Įsigaliojus Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo, patvirtino LR sveikatos apsaugos ministro įsakymu, aktualiai redakcijai visos pirmines ambulatorines asmens sveikatos priežiūros paslaugas (šeimos medicinos) teikiančios asmens sveikatos priežiūros (toliau – PAASP), įstaigos siekia užtikrinti ambulatorinių slaugos paslaugų namuose (ASPN) teikimą, socialinių paslaugų poreikio vertinimą ir teikimą ir paliatyviosios pagalbos paslaugų teikimą prie tos PAASP įstaigos prisirašiusiems gyventojams (pacientams).

Savivaldybėje pirmines ambulatorines asmens sveikatos priežiūros paslaugas teikiančios asmens sveikatos priežiūros įstaigos įgyvendina šio teisės akto nuostatas: teikia ambulatorines slaugos paslaugas asmens namuose ir sutarčių pagrindu bendradarbiauja su Plungės SPC ir teikia informaciją apie reikalingas socialines paslaugas asmenims.

*Iš pataisos įstaigų paleidžiamų asmenų į visuomenę integracija*. Taip pat svarbu įgyvendinti asmenų į visuomenę integraciją (kaip ji apibrėžta LR socialinės apsaugos ir darbo ir LR teisingumo ministrų bendru įsakymu patvirtintame Iš pataisos įstaigų paleidžiamų (paleistų) asmenų socialinės integracijos tvarkos apraše), kuriems reikalingos kompleksinės socialinės integracijos paslaugos. Įsigaliojus Aprašui Savivaldybėje vykdomas iš pataisos įstaigų paleidžiamų (paleistų) asmenų antrasis socialinės integracijos etapas. Įgyvendinant teisės akto nuostatas iš pataisos įstaigų paleidžiamų (paleistų) asmenų antrąjį socialinės integracijos etapą įgyvendina Plungės KC. Įstaigos paskirtas socialinis darbuotojas yra atsakingas už koordinuotą reikalingų paslaugų ir paramos iš pataisos įstaigų paleidžiamam asmeniui teikimą.

*Bazinis paslaugų šeimai paketas.* Stiprinant šeimos institutą LR Vyriausybės nutarimu yra patvirtintas šeimai teikiamų švietimo, sveikatos, socialinių, teisinių, judumo, sociokultūrinių paslaugų rinkinys. Bazinio paslaugų šeimai paketą sudaro dvylika bazinių paslaugų, apimančių įvairaus amžiaus tarpsniuose esančius asmenis, šeimos narius. Nutarimo nuostatos Savivaldybėje yra įgyvendinamos, visos socialinės paslaugos numatytos baziniame paslaugų šeimai pakete yra teikiamos, kitoms sritims priskirtos paslaugos yra organizuojamos ir Savivaldybės gyventojams prieinamos.

*Nuolatinio globotojo institutas*. Nuo 2024 m. liepos 1 d. įvedamas nuolatinio globotojo institutas (kaip jį apibrėžia LR Socialinių paslaugų įstatymas), kuriuo siekiama, kad šeimoje būtų globojami vyresni vaikai ar turintys sveikatos problemų, įvairių priklausomybių turėję nesėkmingos laikinosios priežiūros, globos ar įvaikinimo patirties, taip pat vaikai neišskiriant brolių/seserų. Šiuo institutu siekiama vaikų globos tik šeimoje ir iki 2030 metų vaikų globos organizavimą institucijose sumažinti dvigubai.

Siekiant užtikrinti vaiko globą šeimoje parengtas Plungės socialinių paslaugų centro Globos centro asmenų/šeimų, galinčių globoti (rūpinti) be tėvų globos likusius vaikus, pritraukimo ir paieškos 2024 metų planas, kuris patvirtintas Savivaldybės mero 2024 m. vasario 21 d. potvarkiu Nr. PE-69 „Dėl Plungės socialinių paslaugų centro globos centro asmenų/ šeimų, galinčių globoti (rūpinti) be tėvų globos likusius vaikus, pritraukimo ir paieškos 2024 m. plano patvirtinimo“. Šio plano tikslas – keisti visuomenės požiūrį į globą ir pritraukti globėjus, budinčius ir nuolatinius globotojus, siekiant užtikrinti geriausius vaiko interesus ir suteikiant globą šeimoje.

**18. Savivaldybės biudžeto augimo perspektyva ir numatomas pokytis.**

Plečiantis socialinių paslaugų infrastruktūrai ir didėjant paslaugų kainai, o taip pat pertvarkant institucinę socialinės globos sistemą ir Savivaldybėje plečiant socialinės globos paslaugas intelekto ir (ar) psichikos negalią turintiems asmenims, vaikams su negalia ir jų šeimoms, socialinės globos paslaugas tėvų globos netekusiems vaikams bei kitoms socialinėms paslaugoms, teikiamoms bendruomenėje, ir įgyvendinamiems projektams, skiriamų lėšų dalis kiekvienais metais iš Savivaldybės biudžeto turėtų didėti.

**19. Išteklių prognozė ateinantiems 3 metams.**

Reikalingi materialiniai, finansiniai, žmogiškieji ištekliai ir politiniai sprendimai, norint teikti Savivaldybės gyventojų poreikius atitinkančias ir kokybiškas socialines paslaugas:

* reikalingos investicijos išlaikyti bendruomeninių paslaugų kompleksą – BVGN, GGN, socialines dirbtuves, teikti apgyvendinimo apsaugotame būste paslaugas asmenims su intelekto ir (ar) psichikos negalia, rekonstruoti suplanuotus 1 GGN, plėtojant paslaugas senyvo amžiaus asmenims ir asmenims su negalia, turintiems individualių poreikių, įkuriant dienos užimtumo centrą, taip pat plėtojant paslaugas asmens namuose;
* organizuojant vaikų, netekusių tėvų globos, socialinės globos paslaugų teikimą bendruomenėje reikalingos lėšos apmokėti globėjų ir budinčių globotojų paslaugas (į globos sistemą įvedamas nuolatinio globotojo institutas), mokami pagalbos pinigai vaikus globojančioms šeimoms, todėl lėšos skiriamos iš Savivaldybės biudžeto bus didesnės;
* kasmet didėja institucijose teikiamų trumpalaikės ir ilgalaikės socialinės globos paslaugų kainos, daugėja paslaugų gavėjų, todėl nuolatos didėja valstybės ir Savivaldybės biudžeto išlaidos paslaugų finansavimui;
* paslaugų plėtrai ir kokybės gerinimui reikalingi didesni žmogiškieji ištekliai; priimamų socialinių darbuotojų, individualios priežiūros darbuotojų darbo užmokesčiui ir kvalifikacijos kėlimui reikalingos didesnės Savivaldybės biudžeto lėšos;
* reikalingos Savivaldybės biudžeto lėšos užtikrinant projektinių paslaugų tęstinumą;
* daugėja akredituotas socialinės priežiūros paslaugas teikiančių įstaigų, jų teikiamos paslaugos pagal gyventojų poreikį socialinėms paslaugos finansuojamos Savivaldybės biudžeto lėšomis;
* laikino atokvėpio ir socialinės priežiūros paslaugas galės teikti ir fiziniai asmenys.

**Prognozuojamos išlaidos ateinantiems 3 metams**

|  |  |  |  |  |  |  |
| --- | --- | --- | --- | --- | --- | --- |
| **Lėšų šaltinis** | **2021 metai**  **(faktas)** | **2022 metai**  **(faktas)** | **2023 metai**  **(faktas)** | **2024 metai**  **(planas)** | **2025 metai**  **(planas)** | **2026 metai**  **(planas)** |
| Savivaldybės biudžeto lėšos socialinėms paslaugoms, palyginus su bendru Savivaldybės biudžetu ***proc.*** | 2,9 | 4,4 | 4,3 | 6,7 | 6,8 | 6,9 |
| Lėšos socialinėms paslaugoms nuo visų suplanuotų lėšų, palyginus su bendru Savivaldybės biudžetu ***proc***. | 6,0 | 9,1 | 14,6 | 13,2 | 13,5 | 14,0 |

**20. Siūlomos plėsti regioninės socialinės paslaugos, jų rūšys ir prognozuojamas mastas**

|  |  |
| --- | --- |
| ***Socialinių paslaugų rūšys:*** | ***Mastas (vietų skaičius)*** |
| Socialinės globos (laikino atokvėpio) paslaugos suaugusiems asmenims su intelekto ir (ar) psichikos negalia ir jų artimiesiems | Pagal poreikį |
| Socialinės globos (laikino atokvėpio) paslaugos senyvo amžiaus ir negalią turintiems asmenims ir jų artimiesiems | Pagal poreikį |

**VI SKYRIUS**

**PLANO ĮGYVENDINIMO PRIEŽIŪRA**

**21. Socialinių paslaugų plano įgyvendinimo ir priežiūros vykdytojai.**

Savivaldybės socialinių paslaugų plano vykdytojai: Socialinės paramos skyrius kartu su kitais Savivaldybės administracijos skyriais, Plungės SPC, Plungės KC, Plungės SUC, Savivaldybės visuomenės sveikatos biuras, akredituotas socialines paslaugas teikiančios nevyriausybinės organizacijos.

Socialinės paramos skyrius renka, sistemina ir analizuoja informaciją apie teikiamas socialines paslaugas Savivaldybės teritorijoje. Plungės SPC atsakingas už integralios pagalbos, dienos socialinės globos bei socialinės priežiūros paslaugų teikimą gyventojams, taip pat už socialinės globos paslaugų teikimą BVGN, tinkamai organizuotą Globos centro veiklą, AV organizavimą ir kitas įstaigoje teikiamas socialines paslaugas. Plungės KC atsakingas už prevencinių socialinių paslaugų teikimą, kompleksinių socialinių paslaugų šeimoms Bendruomeniniuose šeimos namuose teikimą ir socialinės priežiūros paslaugų teikimą, socialinę riziką patiriantiems asmenims bei iš pataisos įstaigų paleidžiamų (paleistų) asmenų antrojo socialinės integracijos etapo įgyvendinimą. Plungės SUC atsakingas už socialinės globos paslaugų teikimą ir plėtrą vaikams su negalia. Savivaldybės visuomenės sveikatos biuras vykdo priklausomybių mažinimo programą. Plungės bendruomenės centras koordinuoja nevyriausybinių žmonių su negalia organizacijų bendruomenėje veiklas, rengiasi teikti GGN apgyvendinimo paslaugą, vykdyti socialinių dirbtuvių ir pagal poreikį dienos užimtumo veiklą Savivaldybės gyventojams. Savivaldybės akredituotos įstaigos atsakingos už socialinės priežiūros paslaugų gyventojams kokybišką teikimą.

Plano įgyvendinimą kontroliuoja Savivaldybės vykdomoji institucija.

**22.** **Socialinių paslaugų plano įgyvendinimo priežiūros etapai ir įvertinimo rezultatai.**

Socialinių paslaugų planas vertinamas rengiant ateinančių metų Socialinių paslaugų planą. Plano vertinimo metu pasiekti rezultatai aptariami su socialinių paslaugų teikėjais bei Savivaldybės administracijos vadovais.

Siekiant sėkmingo socialinių paslaugų organizavimo ir teikimo, būtina:

* visas Savivaldybėje teikiamas bendrąsias, socialinės priežiūros ir socialinės globos paslaugas registruoti Socialinės paramos informacinėje duomenų bazėje (SPIS). Vadovaujantis LR teisės aktais už socialinių paslaugų skyrimo asmenims duomenų suvedimo į duomenų bazę atsakingas Socialinės paramos skyrius, o už suteiktų socialinių paslaugų asmenims duomenų suvedimą – SPIS prieigą turinčios įstaigos Plungės SPC, Plungės KC, Plungės SUC.
* bendradarbiauti su įvairiomis įstaigomis ir nevyriausybinėmis organizacijomis, siekiant gerinti socialines paslaugas gaunančių asmenų gyvenimo kokybę.
* Savivaldybei svarbus grįžtamasis ryšys, gyventojai skatinami įvertinti gaunamų socialinių paslaugų kokybę, pateikti savo pasiūlymus, paklausimus paslaugų poreikiui identifikuoti. Tai galima padaryti Savivaldybės internetinėje svetainėje adresu <https://www.plunge.lt/klausimai-atsakymai/>
* atsižvelgiant į Plungės rajono savivaldybės kontrolės ir audito tarnybos 2024 m. balandžio 12 d. išankstinio tyrimo ataskaitos Nr. IV-4 „Dėl Plungės rajono savivaldybės socialiai saugios ir sveikos aplinkos kūrimo programos priemonių įgyvendinimo reglamentavimo“ pateiktą rekomendaciją *Dėl socialinių paslaugų planavimo,* Socialines paslaugas teikiančios įstaigos turi atlikti paslaugų gavėjų apklausas ir pateikti informaciją Socialinių paslaugų plano sudarymui.
* Savivaldybės socialinės įstaigos pateikia metinės veiklos ataskaitas.
* socialinių paslaugų įstaigos ir organizacijos taip pat teikia mėnesio, ketvirčio ataskaitas.
* gautų duomenų analizė Savivaldybei padės planuoti socialines paslaugas gyventojams ir užtikrinti socialinių paslaugų kokybės kontrolę.
* Socialinių paslaugų planą skelbti Savivaldybės interneto svetainėje [www.plunge.lt](http://www.plunge.lt).

**23. Pasiektų rezultatų, tikslų ir uždavinių analizė, numatytų vykdyti priemonių efektyvumas.**

Pasiekti rezultatai, tikslai ir uždaviniai vertinami pagal Socialinių paslaugų efektyvumo vertinimo kriterijus, patvirtintus Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir socialinių paslaugų efektyvumo vertinimo kriterijų patvirtinimo“:

**Savivaldybės socialinių paslaugų efektyvumo vertinimas**

|  |  |  |
| --- | --- | --- |
| ***Eil. Nr.*** | ***Socialinių paslaugų efektyvumo vertinimo rodikliai*** | ***Pasiekta reikšmė*** |
| **2023 m.** |
| 1. | Savivaldybės biudžeto išlaidos per metus socialinėms paslaugoms, tenkančios vienam Savivaldybės gyventojui, Eur | 89,65 |
| 2. | Valstybės skirtų dotacijų santykis su Savivaldybės biudžeto lėšomis, skiriamomis socialinėms paslaugoms, proc. | 82,1 |
| 3. | Vietų skaičiaus stacionariose socialinių paslaugų įstaigose santykis su vietų skaičiumi (maksimaliu lankytojų skaičiumi per dieną) nestacionariose socialinių paslaugų įstaigose (laikino gyvenimo namuose, dienos socialinės globos centruose, savarankiško gyvenimo namuose, socialinės priežiūros centruose) | 0,3 |
| 4. | Socialinių paslaugų (įskaitant bendrąsias socialines paslaugas) gavėjų skaičiaus santykis su bendru Savivaldybės gyventojų skaičiumi, proc. | 16,1 |
| 5. | Socialinės globos ir socialinės priežiūros gavėjų skaičiaus santykis su bendru Savivaldybės gyventojų skaičiumi, proc. | 5,7 |
| 6. | Regioninių socialinių paslaugų gavėjų skaičiaus santykis su kitų socialinių paslaugų (išskyrus bendrąsias socialines paslaugas) gavėjais | 0,02 |
| 7. | Socialinių darbuotojų ir socialinių darbuotojų padėjėjų skaičius Savivaldybėje, tenkantis 10 tūkst. Savivaldybės gyventojų | 40,3 |
| 8. | Socialinių paslaugų poreikio patenkinimo procentas (asmenų (šeimų), kuriems patenkintas socialinių paslaugų poreikis, santykis su asmenų (šeimų), skaičiumi, kuriems įvertintas socialinių paslaugų poreikis | 99,3 |

1. *Lentelė užpildoma pagal Socialinių paslaugų kataloge (Žin., 2006, Nr. 43-1570) numatytus socialinių paslaugų įstaigų tipus.* [↑](#footnote-ref-1)
2. *Apskrities, savivaldybės, nevyriausybinių organizacijų, privačios ir kt.* [↑](#footnote-ref-2)
3. *Lentelė užpildoma pagal Socialinių paslaugų kataloge (Žin., 2006, Nr. 43-1570) žmonių socialinėms grupėms numatytas socialinių paslaugų rūšis.*  [↑](#footnote-ref-3)