

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBĖS NEKILNOJAMOJO TURTO PERĖMIMO PLUNGĖS RAJONO SAVIVALDYBĖS NUOSAVYBĖN**

2024 m. gegužės 30 d. Nr. T1-130

Plungė

Vadovaudamasi Lietuvos Respublikos vietos savivaldos įstatymo 6 straipsnio 8 ir 29 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 5 punktu bei atsižvelgdama į Lietuvos Respublikos švietimo, mokslo ir sporto ministerijos 2024 m. gegužės 9 d. raštą Nr. SR-1745 „Dėl valstybės turto perdavimo Plungės rajono savivaldybės nuosavybėn“ ir 2024 m. balandžio 25 d. viešosios įstaigos Plungės technologijų ir verslo mokyklos raštą Nr. V8-32 „Dėl nekilnojamojo turto perdavimo“, Plungės rajono savivaldybės taryba n u s p r e n d ž i a:

1. Perimti Plungės rajono savivaldybės nuosavybėn valstybei nuosavybės teise priklausantį ir viešosios įstaigos Plungės technologijų ir verslo mokyklos patikėjimo teise valdomą nekilnojamąjį turtą – sporto inžinierius statinius: tinklinio aikštelę (unikalus Nr. 4400-5651-6802), krepšinio aikštelę (unikalus Nr. 4400-5654-1892), teniso aikštelę (unikalus Nr. 4400-5654-5905) ir ledo ritulio aikštelę (unikalus Nr. 4400-5654-5916), esančius Mendeno g. 7, Plungės mieste, savarankiškosioms savivaldybės funkcijoms vykdyti (kūno kultūros ir sporto plėtojimas, gyventojų poilsio organizavimas bei ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas).

2. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti sprendimo 1 punkte nurodyto turto perdavimo–priėmimo aktą.

Savivaldybės meras Audrius Klišonis